
I. Šaltiniai ir tyrinėjimai apie Mindaugo laikus. 


II. Mindaugo varžovas — jo sūnėnas Tautvila 
Dausprungaitis. 
III. Kiti galutinai neišspręsti klausimai (sostinės 


vieta, Mindaugo atkritimas pagonybėn ir 
žemių dovanojimo dokumentai). 

„ Mindaugo kelias į karaliaus garbę. 

V. Valdovų karūnavimas Europoje 13-me am- 
žiuje ir Mindaugo karūna. 

„ Mindaugo karūnavimo ceremonijų klausi- 
mas ir iškilmių vieta. 

. Karūnavimosi reikšmė. 


1: 


“ „„Viešpataujant šviesaus  prisiminimo 
Mindaugui, kuris, jam priėmus krikšto sakra- 
mentą, buvo Apaštališkojo autoriteto vardu vai- 
nikuotas karaliumi, tačiau žiauriai užmuštas pik- 
tos valios sūnų..." (Theiner I p. 79). 

Tas reikšmingas sakinys iškelia pirmojo ir 
paskutinio Lietuvos karaliaus tragiškai užbaigto 
gyvenimo tris svarbiausius faktus. Jis buvo pa- 
rašytas popiežiaus Klemenso IV laiške čekų ka- 
raliui Otokarui II, kai dar tebuvo praėję penkeri 
metai (1268) nuo karališkos šeimos išžudymo, 
kai Roma rūpinosi apsaugoti Lietuvos karūną 
ateičiai. Su tais įdomiais žodžiais (“clarae memo- 
riae Mindota ) glaudžiai siejasi taip pat ir klau- 
simas, ar Mindaugas išliko krikščionimi. Tuo bū- 
du paliečiama plati problematika, „per paskutinį 
šimtą metų davusi progos įvairiems svarsty- 
mams. O tai atsitiko ypač todėl, kad tiesiogiai 
apie Mindaugą šaltinių nėra daug. Kai palygini, 


septynių 
perspektyvoje 


šimtmečių 


IVINSKIS 


pvz., su Vytauto D. laikų keliolika kronikų ir 
šimtų šimtais raštų, tai čia tiesiogiai apie Min- 
daugą versmių tėra dalelė. Tai bus per tuziną 
Romos bulių, dešimtis Mindaugo ar jo vardu 
surašytų donacinių dokumentų ir dvi kronikos, 
būtent Ipatjevo arba Volynijos metraštis ir Ei- 
lėtoji Livonijos kronika. Tiesa, čia neminime 
Henriko (vad. “Latvių"'") kronikos, kuri pateikia 
mums brangių ir ankstybų priešmindauginių ži- 
nių apie Lietuvą (iki 1227). 

Abi mindauginės kronikos turi didelį trūku- 
mą. Jose pasigendame tikslios chronologijos, 
trūksta vietovardžių. Tad tyrinėtojas čia paten- 
ka į klampų ir abejotiną tereną, kur dažnai nėra 
tikro pagrindo. Negali, pvz., jis pasakyti net 
tikslios datos, kada susiformavo prieš Mindaugą 
priešų koalicija, kada buvo jis pakrikštytas ir 
kada karūnuotas. Galima nustatyti tik apytikrės 
ribos, kad tai yra atsitikę po vienų įvykių, ar 
prieš kitus faktus. 


Eilėtosios kronikos autorius iki 1290 m. pri- 
dainavo 12,017 eilučių, ir iš jų geras ketvirtada- 
lis liečia Lietuvą. Išryškindami šitos versmės is- 
torišką vertę, esame tačiau pažymėję, jog joje 
nuolat sutinkamos poetui charakteringos stilis- 
tinės formulės. Dažnai pasikartoja tie patys ri- 
mai, kuriems nereikia suteikti jokios istoriškos 
prasmės (Židinys 24, 1936 p. 289-302). Apie Min- 
daugo krikštą ir karūnavimą, pvz., yra 125-kios 
poezijos eilutės, bet jose nėra paminėta abiejų 
svarbių įvykių nei laikas, nei vieta. Žinoma, 
datas ir vardus į poeziją sklandžiai įglausti yra 
sunku! 


Mindaugas ir jo priešai turėjo daug santykių 
su Volynijos Danielium Romanaičiu, ir todėl to- 
kia svarbia versme tampa Ipatjevo kronika 
(1205-92). Mūsų nelaimė, kad eilės tik šitam me:- 
raščiui težinomų teigimų apie Mindaugą nėra 
kaip palyginti su kitomis kronikomis. 

Abu tiedu šaltiniai yra iš priešų stovyklos. 
Livonijos ordino sklandžią poeziją, kuri rite- 
riams ne tik prie valgio būdavo skaitoma, bet jų 
ir žygiuose dainuojama, sukūrė perdėm kryžiuo- 
čių ideologijos poetas jau trisdešimt metų po 
Mindaugo mirties. Ipatjevo vienuolis kronistas 
dar labiau nusistatęs prieš Danieliaus priešą. Juk 
Mindaugas visą laiką kaip tik stengėsi plėsti 
savo valdžią į anas sritis, į kurias veržėsi Voly- 
nijos valdovas. 

Patys lietuviai savo kronikas pradėjo rašy- 
ti tik Vytauto laikais. Šitaip, neturėdami betar- 
piškų liudininkų iš paties krašto, esame privers- 
ti visą laiką Mindaugo veikimo sceną apšviesti 
iš šoninės perspektyvos. Nors ji vistiek lieka 
apytamsė, tačiau mūsų karalius iš anos žilos lie- 
tuvių praeities ūkanų, palyginti, vistik kyšo, lyg 
koki milžiniška jūros uola, jau saulei tekant įžiū- 
rima. O ten toliau už jos dar miglos. Ir iš tikrųjų 
labai daug, kas dėjosi prieš Mindaugą, yra dar 
abejonių ir netikrų samprotavimų marėse pa- 
skendę. Su Mindaugo išėjimu lietuvių scenon ir 
anie kaimynai (Livonija ir Volynija) pateikia 
mums daugiau šviesos. 

Esame palikę nuošaliai šiaurės rusų (nau- 
gardiečių), maskviečių (Gustyno), lenkų ir pa- 
čių lietuvių metraščius, nes jie yra vėlybe:ni. O 
kryžiuočių Dusburgas ar Livonijos Wartbergė, 
nors ir suvartojo dingusius analus, priklauso 
taip pat 14 amžiui. Tačiau, pritraukus tą vėly- 
besnę istoriagrafiją, panaudojant net sujauktą 
Bychovco kroniką ir ypač kartais neužtarnautai 
niekinamą M. Strijkovskį, lietuviui tyrinėtojui 
reikėtų dar syki tarti savo žodį; juo labiau, kad 
yra atsiradę naujausių svetimųių tyrinėjimų apie 
mūsų istorijos 13-tąjį amžių (žiūr. gale bibl 'ogr.). 

Kai šaltinių kokiais svarbiais klausimais ne- 
daug, ar jie yra supainioti, vis atsiranda daugiau 
literatūros, nes spragos duoda l:isvės. Taip yra 
atsitikę ir su Mindaugu bei jo laikais. Tad šalia 
Vytauto Mindaugas yra vienas iš tų, apie kurį 
daugiausia rašyta. Tas pats Lietuvos karaliaus 
veikimo laukas iš negausių versmių ne tik išar- 
tas, bet ne vieno vėl akėtas, iš naujo daug kar- 
tų vėl kasinėtas. Kiekvienas vis atnešė savo 
spėliojimus bei nagrinėjimus, ir taip per pas- 
kutinius 60 metų, nuo pasirodymo pirmos moks- 
liškos monografiios apie Mindaugą (J. Latkow- 
ski: Mendog krėl litewski, 1892(, jo laikų tyri- 
nėiimas yra pasistūmėjęs pirmyn. Bet kartais 
jokie perkratinėjimai nieko nepadeda, jeigu kas 
nėra įsakmiai užrašyta. Taip, pvz., yra su vadi- 
namosios Mindaugo sostinės vieta. Daus laisvės 
svarstymams vėl duoda aplinkybė, kad Mindau- 
go karūnavimasis buvo dvejus metus uždelstas. 
Atsitiktinai eilėtoji kronika pamini Mindaugo pa- 

siuntinį pas popiežių — Parnų,, ir tuo visos Ži- 
nios apie “iškilmingą delegaciją" baigiasi. Ir t.t. 

Mindauginę epochą arba atskirus su ja susi- 
jusius klausimus studijavo vokiečiai, rusai, uk- 
rainiečiai, lenkai. Jau su moksliniais nusiteiki- 
mais bandė žiūrėti į savo karalių ir patys lietu- 
viai. Buvusių ordino žemių (Livonijos ir Rytprū- 
sių) vokiečiams (Th. Kallmeyer, E. Bonnell, A. 
L. Ewald, R. Krumbholtz, K. Lohmeyer ir kt.) 
Mindaugas buvo įdomus kaip kryžiuočių part- 
neris. Mykolas von Taube specialiai tyrinėjo lie- 
tuvių ir rusų kunigaikščius Padauguvyje (1935), 
o M. Hellmannas 13-jo amž. Latgalijos istoriją 
(1953). Prancūziškai kelias studijas iš Riurikai- 
čių genealoginių santykių berašydamas, rusas 
jėzuitas Nicolas de Baumgarten svarstė Mindau- 
go lietuvių santykius su Polocku (1936). Šiaip- 
jau rusai Lietuvos 13-tajam amžiui nėra parodę 
ypatingo dėmesio. Jau gerokai apsenusi skaitosi 
B. V. Antonovičiaus monografija (1885). Bet už- 
tat niekada nenustoja vertės tai, ką parašė di- 
dysis ukrainiečių Myk. Hruševskis, be kitko, nu- 
statydamas Ipatjevo metraščio chronologiją. Vi- 
sai naujoviškai, žiūrėdamas į Mindaugą kaip į 
stambų agrarą, turintį pastovios tendencijos sa- 
vo valdomus plotus vis didinti ir didinti, priėjo 
prie ano karaliaus kitas ukrainietis — Pilypas 
Klymenko (Altpr. Forsch. 1929). Gaila, kad jo 
plati studija apie Mindaugą, kaip Lietuvos isto- 
rijos draugijos leidinys Kaune, jau nebespėjo 
pasirodyti lietuviškai (1944), 

Žymiai daugiau Mindaugo laikus yra tyri- 
nėję lenkai. Jiems visada buvo įdomu, kokioje 
žemėje išaugo ta “Jogiellonowie"' dinastija. Nemi- 
nėsime čia pirmos 19 amžiaus pusės jų istorikų, 
paliksime nuošaliai Stadnyckį ir mūsų seneli Teo- 
dorą Narbutą, rašiusį lenkiškai. Mokslo darbai 
prasideda su J. Latkowskiu, W. Kętrzynskiu, K. 
Chodynickiu, A. Prochaska, K. Skirmuntaite 
(visi jos darbai išversti lietuviškai), Wl. Abra- 
hamu, J. Fijaleku, W. Kamieneckiu ir kt. Dar 
vertingesnės savo kritiškumu yra keturios stu- 
dijos po 1925 metų: St. Zajączkowskio, H. Low- 
mianskio (1932), H. Paszkiewicziaus (Jagiellono- 
wie a Moskwa I, 1933) ir K. Maleczynskio (1936). 
Paminėti dar reikėtų kunigaikščio Juozo Puzy- 
nos studiją. Prieš antrąjį pasaulinį karą jis bu- 
vo paruošęs darbą apie Mindaugo laikų pradžią. 
Buvo spausdinta (1937) tik jo viena dalis — 
apie totorių puldinėjimus Lietuvon 1238-43 m. 
Puzyna plačiai suvartoja vėlesnius lietuvių met- 
raščius. I naująsias lenkų studijas, lygiai kaip į 
Taubę, Baumgarteną ir M. Hellmanną, mūsų 
Mindaugo tyrinėtojai turėtų būtinai atkreipti dė- 
mesio. ž 

13 amžius taip pat tarp Lietuvos istorikų 
buvo sukėlęs susidomėjimo. Per 700 metų su- 
kaktį 1936 m. buvo rašyta apie Saulės kautynes 
ir jų reikšmę (S. Sužiedėlis, Z. Ivinskis), nagri- 
nėta lietuviškai ir vokiškai Mindaugo ir Žemai- 
čių santykiai bei Durbės mūšio- padariniai (Z. 
Ivinskis 1938). K. Avižonis tyrinėjo lietuvių ba- 


Vv K) JONYNAS 

jorijos pradžią (1932). P. Klimas savo neišspaus- 
dintos Lietuvos istorijos seniausią dalį (1939) 
privedė taip pat iki Mindaugo laikų. O mindau- 
ginius laikus savo studijoje apie Otokaro II-jo 
žygius į Prūsus palietė A. Šapoka vienu atžvil- 
giu (1933). Keturi tautiečiai, ir vis kunigai, da- 
vė apie Mindaugą keturias atskiras monografi- 
jas, kurių trys buvo disertacijos. Pirmasis buvo 
J. Totoraitis (1905). J. Stakauskas (1934), kan. 
A. Steponaitis (1937) ir A. Juška vis nagrinė- 
jo Mindaugo santykius su vakarais ir Bažnyčia. 


Tik A. Juškos darbas apie Mindaugo santykius 


su katalikų Bažnyčia (“Le relazione del re Min- 
daugas con la Chiesa Cattolica", Roma 1948, p. 


XX-210) dar nepaskelbtas, o visos kitos lietuvių 
studijos yra lietuviškai išleistos. Jose yra ban- 
dyta į Mindaugą pažiūrėti iš pačios Lietuvos ir 
lietuvio akimis. Gaila, kad nepastebėtos liko ver- 
tingos kan. Prapuolenio pastabos apie Min- 
daugo santykius su krikščionybe (Vadovas I, 
1908 p. 372). 

Su vardu Mindaugo, kuris iš tradicijos vis 
laikomas Lietuvos valstybės įkūrėju, siejasi visa' 
virtinė Lietuvos istorijos problemų, tačiau svar“ 
biausios jų visada pasilieka keturios: galutinai 
neišspręstas valstybės suvienijimo klausimas, 
neaiškumai apie krikštą—vainikavimąsi, abejo- 
nės apie mindauginių dovanojimų dokumentų 


tikrumą, mįslė apie Mindaugo atkritimą į pago- 
nybę ar žuvimą krikščionimi. Bet prie minėtų 
problemų jungiasi dar eilė neišaiškintų įvykių, 
arba tiesiog nesurastų grandinių, kurios turėtų 
sumegzti atskirus palaidus faktus. Vistik ke- 
liasdešimt generacijų mus skiria nuo anų laikų 
ir juos jau perdaug yra užgulusios septynių am- 
žių dulkės. 

Valstybės susiformavimo klausimu dažnas 
norėjo pareikšti savo nuomonę. Labai įdomu, 
kaip lietuviai, toji ano meto tikra karių ir raite- 
lių tauta (Henrikas Latvis), nuo plėšiamųjų žy- 
gių į tolimiausias žemes perėjo prie planingų 
politinių karų jau vieno valdovo valdžioje. Ne- 
paisant daugelio svarstymų, Lietuvos valstybės 
suvienijimo problema nėra dar išspręsta visiems 
priimtinų būdu. Labiausiai 1932-33 m. išsiskyrė 
du lenkų istorikai: H. Lowmianskis ir H. Pasz- 
kiewiczius. Pirmasis, į plačią kaimynų medžia- 
gą atsirėmęs, kritikavo valstybės kilmę iš ku- 
nigaikščiukų (reguli, kniaz, konige) suvienijimo, 
jų pajungimo. Jis mano, kad vietoje kunigaikš- 
čiukų buvę tik kariniai būrių (družinų) vadai, 
kurie kitiems užmesdavo savo valdžią. Tokio žy- 
mesnio būrio vadu buvęs ir Mindaugas, kuris su 
savo šalininkais užgrobęs vyriausią valdžią, gy- 
ventojus — savo “družinos"? kariams išlaikyti — 
apkrovęs dideliais mokesčiais, ir galutinai įsi- 
tvirtinęs 1254-58, jau atsiremdamas į vokiečių 
ordiną. 

H. Paszkiewiczius (Dionizo Poškos ainis!) 
aiškino Lietuvos valstybės atsiradimą tradiciniu 
būdu, būtent “kunigaikščiukų teorija“, tačiau jis 
pirmasis atkreipė dėmesį, jog valstybingumo pra- 
džia siekia dar prieš Mindaugą. Pasiremiant kai 
kuriomis miglotomis versmių užuominomis, be- 
rods, ir galima padaryti išvadą, kad vienas vy- 
riausias valdovas jau buvo atsiradęs dar anks- 
čiau. Valstybę galėjo būti pasidalinę valdančios 
šeimos nariai. Kaip prieš Mindaugą jau buvo 
prasidėjusios kovos su Livonijos ordinu, taip jau 
tada reiškėsi ir rytinių gudų plotų užėmimas. 
Tačiau visa tai nesumažina Mindaugo pastangų, 
nors jis ir nesąs valstybės įkūrėjas, o tik jos 
atstatytojas, vėl sujungėjas buvusių vienai val- 
dančiai šeimai išdalintų žemių. Vadinasi, Min- 
daugas būtų tikrasis anksčiau užsime7gus'os 
valstybės cementuotojas, ios centralizatorius, nes 
tik jis galutinai teprivedė paklusti kitus kuni- 
gaikščius, ir net tokius jam pavojingus brolai- 
nius kaip Tautvila. 


II. 


Mindaugo genealogija tiksliau nežinoma. Jo 
tevas (tik vėlybi šaltiniai vadina jį Ringaudu) 
pagal Livonijos kroniką bus buvęs pats galin- 
giausias. Jis bus turėjęs keletą sūnų ir dukterų. 
Bet tik du sūnūs, būtent, Dausprungas ir Min- 
daugas, tefigūruoja tarp 21 kunigaikščio vardo, 
kai 1219 m. buvo daroma sutartis su Danieliaus 
našle motina. Reikia atkreipti dėmesį į Mindau- 

go brolį Dausprungą (Liet. Encikl. VI), kuris iš 
tolimesnių šaltinių pradingsta. Tačiau palieka 
dėdės Mindaugo antipodas, jo amžinas priešas ir 
varžovas — Dausprungaitis Tautvila. Viena jo 
sesuo buvo ištekėjusi už garsiojo Aleksandro 
Nevskio (v. Taube: Jahrb. f. Kultur u. Gesch. d. 
Slaven 1935 p. 407), o kita už Volynijos Danie- 
liaus. Šitaip tevas Dausprungas nurodė giminys- 
tėms su kaimynais politinį kelią, kuriuo ėjo ir 
jo brolis Mindaugas, vėliau išleisdamas savo duk- 
terį už Danieliaus sūnaus Švarno. Politines ve- 
dybas 14-me amžiuje plėtojo Gediminas ir jo 
anūkas, vesdamas Jadvygą. 

Mindaugo pirmatakas, kuris buvo apjungęs 
valstybę, paliko savo sūnums plačias, jo klau- 
sančias žemes. Tautvila buvo tad iš savo tėvo 
paveldėjęs ne tik norą tapti vyriausiu kuni- 
gaikščiu, bet ir “nesuskaitomas žemes", kurias 
jam ir jo broliui Edvydui Mindaugas atėmė. 
(Ipat. p. 815). Rusų ir lietuvių vėlesnės kronikos 
(Bychovco) daug žino apie Tautvilą. Eiletoje 
kronikoje jis figūruoja vardu “Tūsche"'. 

Abu jiedu su broliu buvo dėdei nepaklus- 
nūs ir veikė išvien su Mindaugo priešu, žymiuo- 
ju Žemaičių kunigaikščiu Vykintu, kitu Daus- 
prungaičių dėde. Atrodo, Dausprungaičių tėvas 
buvo vedęs Vykinto seserį. Išvarydamas maiš- 
taujančius giminaičius iš Lietuvos, leido jiems 
Mindaugas pasilaikyti sau tai, ką jie užims rusų 
žemėse (Ipat. 815). Tai buvo įdomus ir gudrus 
Mindaugo metodas — nepalikti krašte savo prie- 
šų. Lietuviai jau apie 1235 m. buvo užvaldę Po- 
locką. Už kelerių metų Vitebsko ir Smolensko 
sritys buvo jų priklausomybėje (šv. Taube p. 405). 
Polocke ir įsiviešpatavo Tautvila. Jis buvo poli- 
tinis Vytauto ir Švitrigailos pirmatakas. Padeda- 
mas priešų to valdovo, kuris Lietuvoje sėdėjo, 
jis kovojo už savo teises. Jis jungėsi su Danie- 
liaus būriais prieš Mindaugą. Sūnėnas darėsi Min- 
daugui dar pavojingesnis, kai jis parodė palan- 
kumą vokiečiams ir krikščionybei (v. Taube p. 
406, 462). Jis buvo pirmasis lietuvių kunigaikš- 
tis, kuris Rygoje buvo lotyniškai pakrikštytas. 
M. v. Taube mano, kad Tautvilai turėjęs būti 
skirtas ir Inocento IV raštas (15. IX. 1238), ku- 
riuo neofitas Polocko kunigaikštis išreiškęs norą 
“ikurti lotynų katedros- bažnyčią" (Livl. Urk. B. 
III Nr. 1226). Tautvilos teises prieš Mindaugą 
palaikė ne tik rusų kunigaikščiai, bet taip pat 
ryg'ečiai ir ypač Rygos arkivyskupas (Ipat. 816), 
iš kurio rankų Dausprungaitis buvo priėmęs 
krikštą. Tautvila dalyvavo Livonijos kryžiuočių 
žygyje prieš Mindaugą. Žodžiu, darėsi panaši pa- 
dėtis kaip Jogailai 1384 ir 1392 m., kai Vytautas 
su Prūsų riteriais terorizavo pusbrolį. 

Didelės priešų sąjungos spaudžiamas, Min- 
daugas pirmiausia kreipėsi Volynijon į Daniel'ų. 
bet nesėkmingai. Paskui jis atsargiai užmezgė 
santykius su Livonijos magistru Andrium von 
Stierlend. Volynijos metraštis kalba (Ipat. 816), 
kad Mindaugas — pirmiausia pinigais ir dovano- 
mis — norėjęs nužudydinti savo jau krikštytą 

varžovą (Ipat. 816-17). Jeigu Mindaugo priešai 
čia teisybę rašo, tai būtų dar įrodymas, jog Min- 
daugas tuo metu dar buvo toli nuo krikščioniš- 
kos dvasios ir vartojo tuos pačius ankstybesnius 
prievartinius “merovingiškus" frankų metodus, 
kai jis išvarinėjo ir šalino kitus kunigaikščius 
(Ipat. 858). 

Mindaugo laimė buvo, kad jo neprietelius 
kunigaikštis Tautvila buvo radęs prieglaudą pas 
Rygos arkivyskupą ir iš jo priėmęs krikštą. Ši- 
tie Tautvilos žygiai apsprendė tolimesnius Min- 
daugo ėjimus. Jis pasirodė už brolšną apsukres- 
nis. Mindaugas buvo pirmasis, kuris pasinaudo- 
jo nesutikimu tarp Rygos arkivyskupo ir Livo- 
nijos ordino. Tas priešingumas išvirs vėliau į at- 
virą tarpusavę nesantaiką. Ja Lietuvos labui pa- 
sinaudos Vytenis ir Gediminas, ir lietuviai pa- 
gonys net kuri laiką, sudarydami Rygoje savo 
įgulą, gins arkivyskupą ir rygiečius nuo įkyrių 
ordino pretenzijų. Mindaugas nuėjo su Livonijos 
ordinu, ir todėl nei jo vainikavime, nei jo paties 
donaciniuose dokumentuose niekur nefigūruos 
Rygos arkivyskupo vardas. Visa tai skaitėsi nuo- 
pelnas Livonijos magistro, kuris, esą, įtikinęs 
Mindaugą, jog šis pražūsiąs, jeigu jis neapsl- 
" krikštysiąs. Šitaip iš visų pusių spaudžiamss, 
Mindaugas ir pradėjo derybas su Livonijos ma- 

gistru, pasiryždamas daryti tai, ką jau buvo p3- 
daręs jo konkurentas, būtent, krikštytis. 

Iš čia matyti, jog veržlaus Dausprungaičio 
vaidmens Mindaugo ir jo krikšto bei karūnaci- 
jos istorijoje nereikia išleisti iš akių. Jis yra 
įdomus per visą Mindaugo valdymą. Netekęs 
vokiečių paramos, Tautvila dar glaudėsi prie Že- 
maičių, su Vykintu puolė Mindaugą ties Tve- 
riais, bet be aiškios pergalės. Nuo 1251 m., kai 
Lietuvos valdovą jau rėmė Livonijos riteriai, o 
jotvingius pasisekė Mindaugui papirkti, visa 
Tautvilos akcija prieš dėdę buvo jau paraližu>- 
ta. Nuostabiai vikr'ai Mindaugas išlindo iš tos 
sunkios situacijos ir vainikavosi. Tokie politi- 
niai įvykiai reikalavo ne tiktai nepaprastų ga- 
bumų, daug energijos, didelės orientacijos, bet 
ir sugebėjimo įžvelgti ir numatyti tolimesnių 
įvykių eigą. Re'kėjo daug gudrumo ir mokėji- 
mo pasinaudoti Lietuvos kunigaikščių ir kaimy- 
nų (pavyzdys — Rygos arkivyskupas ir ordi- 
nas!) nesutikimais. 

Tautvila buvo apsukresnio konkurento nu- 
galėtas. Bet jis ir po Mindaugo mirties dar vis 
jautėsi turįs teisių į vyriausią valdžią Lietuvoje. 
Nors Tautvila ilgai buvo gyvenęs už Lietuvos 
ribų (Polocke), tačiau 1263 m. kreipėsi į jį Že- 
maičių kunigaikštis Treiniota (atrodo, jis turė- 

jo būti Vykinto sūnus). Jis siūlė Tautvilai p3- 
sidalinti Mindaugo valdžią ir turtais (Ipat. p. 
860). Šis tačiau ir dabar siekė paimti vienas vy- 
riausią valdžią ir tykojo progos nužudyti gimi- 
naitį, tačiau pirma žuvo pats, palikdamas ir vė- 
lesniuose šaltiniuose apie savo veikimą nemaža 
pėdsakų, kuriuos dar reikia suderinti. 


III. 


Galutinai neištirtų ar neužbaigtų problemų 
Mindaugo istorijoje yra ir daugiau. Iki dabar 
nėra išaiškinta, kur buvo jo sostinė. O daug pa- 
stangų buvo padėta! Kokis tuzinas istorikų ir 
praeities mėgėjų vis reikšdavo savo nuomonę, 
ir beveik kiekvienas į Mindaugo sostines piršo 
vis kitą vietovę. Pirmasis buvo Latkowskis, ku- 
ris siūlė Vilniaus srityje Varnėnus, o paskutinis 
kan. J. Steponaitis — Žemaičių Varnius (1937). 
Kaip matome, painiavos įnešė tas faktas, kad 
ilgai su sostinės lokalizacija buvo klajojama tarp 
Žemaičių ir Augštaičių. Po St. Zajączkowskio, 
Chodynickio ir mūsų J. Jakšto (Senovė 1935) ty- 
rinėjimų yra tačiau paaiškėję, jog Lietuvos 
valstybingumo pradžią (“Litva"'), lygiai kaip ir 
visos Gedimino dinastijos lizdą, tegalima kildin- 
ti iš Augštaičių. Tad nei Uturiai prie Betygalos 
(W. Ketrzynski), nei Varniai, nei Liškiava (J. 
Totoraitis) negali būti Mindaugo “sostapiliu". 
Jo reikia jieškoti labiau Neries-Šventosios basei- 
ne. Pasitelkęs savo jieškojimams P. Būtėną (Ži- 
dinys 21, 1935 p. 207 ir Gimt. Kraštas 1935 p. 
329), Edv. Volteris (Žid. 22, 1935 p. 412) teigė, 
jog Variūtos piliakalnis ant Lietuvos upelės 
(Šventosios prieupis) Andrioniškio valsč. galįs 
būti Mindaugo sostine. Atrodo, nelaimingas yra 
buvęs daugelio bandymas jieškoti vietovardžio, 
kuris skambėtų panašiai, kaip Ipatjevo kroniko- 
je minima “Vorūta", K. Būgai etimologiškai te- 
reiškianti sustiprintą vietą-tvirtovę. 

Kol nėra surasta nieko kito aiškesnio, rei- 
kia labiau susidomėti tuo, ką teigė Fr. Papėe 
(Kwart. Hist. 41, 1927 p. 470) ir H. Paszkie- 
wiczius. Mindaugo sostinė galėjusi būti Kerna- 
vės pilis ant Neries. Paskutinysis pateikė savo 
plačius samprotavimus, kuriuos reikia laikyti 
svarstytinais, nors jie ir hipotetiški. Bet tas var- 
ganas Mindaugo sostinės jieškojimas gali kar- 
tais neprivesti prie jokių rezultatų, jeigų Min- 
daugas iš viso neturėjo pastovios rezidencijos, 
jeigu jo vadinamoji sostinė buvo kilnojama. Š'tą 
mintį jau iškėlė K. A. Steponaitis (Mindaugas 
ir Vakarai, 1937 p. 81). Taip yra buvę su fran- 
kų karaliais, taip buvo viduriniais amžiais su 
Vokietijos valdovais, kurie, vykdydami vyriau- 
sią valdžią ir augš. teismą, nuolat būdavo pri- 
versti iš vienos srities keliauti į kitą (Wilhelm 
Berges: Das Hauptstadt Problem in der Ges- 
chichte, Festschrift f. Meinecke, 1952). Žodį “sos- 
tine" mes šiandien, atrodo, kitaip ir supranta- 
me, vaizduodamiesi jame atliekamus visus svar- 
biausius valstybinius aktus, neišskiriant ir karū- 

nacijos. O ano meto valdovai nebūtinai sostinė- 
je tapdavo karaliais. Tad "sostinės" klausimo ne- 
galima spręsti mūsiškai-naujoviškai. 

Svarbesnis už Mindaugo rezidencijos vietą 
yra klausimas, ar jis iki mirties išliko krikščio- 
nimi. Per paskutinį dvidešimtį, išskyrus J. To- 
toraitį, kuris 1932 m. savo disertacijos teig nius 
kiek modifikavo, daugumos lietuvių atstovauja 
pažiūrai, kad Mindaugas išliko krikščionimi (J. 
Stakauskas, A. Steponaitis, A. Juška). Nors J. 
Latkowskis įrodinėjo, kad Mindaugas, lyg koks 
kankinys dėl savo krikščionybės, pagoniškos 
reakcijos buvo nužudytas, tačiau vokiečių ir len- 
kų literatūroje perdėm vyrauja nuomonė, jog 
Mindaugas atkrito nuo krikščionybės. Paskuti- 
nis Paszkiewiczius argumentuotai vėl pasisakė 
už Mindaugo apostaziją (Jag. a Moskwa I 92-100). 

Vieniems labiau galioja Klemenso IV bulė 
Otokarui II, ir jie Mindaugo išlikimą krikščioni- 
mi remia tais pora žodžių “clarae memoriae Min- 
dota" (Theiner I p. 79). Galvojama, jeigu jau 
Mindaugas iš tiesų būtų atkritęs nuo krikščio- 
nybės, tai popiežius jo jokiu būdu nebūtų pava- 
dinęs šviesios atminties valdovu, nes per pen- 
kerius metus Romoje jau turėjo būti žinoma 
apie likimą naujakrikšto Pabaltijo karaliaus, į 
kurį Apaštalų Sostas dėjo daug vilčių. 

Kitiems tačiau svarbesni Eilėt. Livonijos 
kronikos ir Ipatjevo metraščio teigimai. Pasku- 
tinysis jau perdaug prieš Mindaugą nusistatęs! 
Negalima istoriškai sutikti, kad Mindaugas, bū- 
damas bėdos verčiamas naują tikėjimą priimti, 
jau iš anksto — kaip Bažnyčios priešas — galvo- 
jęs su krikščionybe nutraukti ryšius. 

Mindaugo apostazijos problemos svarsty- 
muose esama perdaug logiškai-racionalių galvo- 
jimų, kurie yra išplėšti iš ano meto tikrovės ap- 
linkos ir iš dalies atremti į dabartinius pasau- 
ležiūrinius bei ideologinius autorių nusistaty- 
mus. Esamoje šaltinių akivaizdoje šito klausimo 
išsprendimas dar ir toliau kabos ore, ir jis liks 
kontraversiškas, ligį staiga Vatikano archyve 
ar kur kitur atsiras kokis naujas įtikimas š31- 
tinis. 

Psichologiškai nebūtų nesuprantama, jeigu 
Mindaugas, kuris nutraukė sąjungą su Livoni- 
jos ordinu, būtų tuo pačiu nutraukęs ryšį ir su 
krikščionybe, kurią jis gavo per kryžiuočius. 
Turbūt, visų naujakrikštų valdovų krikščiony- 
bės supratimas yra grubus, tiesiog jungiamas su 
senojo tikėjimo likučiais. Dar kelintoje kartoje 
pasitaiko reakcijos ar atkritėlių (pvz., Vengri- 
ja). Ipatjevo kronika pabrėžia ir Mindaugo prie- 
taringumą ir duoda faktų! Dar ir neofito kara- 
liaus Jogailos kai kuriais įpročiais stebėjosi len- 
kų prelatai. Prietarų būta daugelyje vidurinių 
amžių valdovų, kurie buvo pirmą kartą krikšti- 
jami ar karūnuojami (plg. Vokietijos karalių 
Henriką I ir jo šventą jietį!). 

I krikštą Mindaugas atėjo kaip jau pakrikš- 
tytojo Tautvilos konkurentas. Yra kai kurių 
ženklų, kad jis — ir būdamas taikoje su Livo- 


nijos ordinu — gal jau nuo 1257 m. yra slapta 
rėmęs Žemaičius, kurie nenorėjo kryžiuočiams 
pasiduoti. Priėmęs krikštą, jis vakarinę Žemai- 
čių dalį dovanojo ordinui, kad bent tuo tarpu 
turėtų taiką. Iš jo taikingų santykių su Trenio- 
ta po Skuodo ir Durbės kautynių (1260), kur 
Livonijos ordiną ištiko didžiausias smūgis, gali- 
ma lyg ir daryti išvadą, kad Mindaugas, dar Žy- 
miai anksčiau prieš didžiuosius Vykintaičio ka- 
rinius pasisekimus, jau buvo slaptoje sutartyje 
su Žemaičiais. Čia Mindaugas vėl išeitų perdėm 
politikas, vikriai besisukinėjąs savo sunkioje pa- 
dėtyje. Tokias mintis esu išdėstęs 1938 m. (Min- 
daugas u. die Žemaiten), ir tai tezei pritarė J. 
Totoraitis (Židinys 28, 1938 p. 629). 

Vargu Mindaugui oficialų sąjungos nutrau- 
kimą su ordinu pasisekė atskirti nuo krikšto, į 
kurį tas ordinas buvo atvedęs. Bet iš kitos pu- 
sės vis dar iki šiol neturime tinkamo paaiškini- 
mo, kaip būtų galėjęs Apaštalų Sostas kalbėti 
apie apostatą, kaip apie šviesios atminties vyrą. 

Su Roma palaikė santykius Livonijos ordi- 
nas, kuris su Mindaugu buvo politiškai bendra- 
darbiavęs, iš to turėdamas teritorialinės naudos. 
Čia kyla klausimas: gal ordinas turėjo intereso 
laikinai nuslėpti ir klaidingai popiežių painfor- 
muoti!? K. Maleczynskis atkreipė dėmesio, jog 
ne viskas, kas apie ano meto Pabaltijo santy- 
kius rašoma bulėse, reikią imti autentiškai. Lie- 
tuvos vyskupo Kristijono ir Livonijos kryžiuo- 
čių rolė buvusi dviguba Mindaugo ir Romos Kū- 
rijos atžvilgių (Aten. Wil. 11, 1936 p. 55). 


Jeigu Mindaugas ir būtų atkritęs nuo krikš- 
čionybės, tuo dar jokiu būdu nėra galima teigti, 
kad krikščionybė Lietuvoje būtų užgesusi. Jeigu 
Mindaugo tolimesni įpėdiniai, t. y. Lietuvos val- 
dovai, jos oficialiai ir neišpažino, tai dar jokiu 
būdu nereiškia, kad krikščionybė iš apačios ne- 
siplėtė. Apie tai naujų duomenų yra surinkęs V. 
Gidžiūnas pažymėdamas jau 13-me amžiuje vie- 
nuolių pranciškonų vaidmenį (1950), šalia jų 
dar veikė ir domininkonai. 

Pagaliau yra dar viena svarbi ir, berods, 
paskutinė problema, t. y., Mindaugo donacinių 
dokumentų, jo žemių dovanojimo klausimas. Ji 
artimai siejasi su Mindaugo apostazijos mįsle. 
Ar tie dokumentai tikri, vėl daug kas sau galvas 
laužė, pradedant nuo istorikų Strehlkės, Bungės, 
Sjogreno, Schwartzo, Ewaldo, Kętrzynskio, Cho- 
dynickio etc. Daug prirašyta, tačiau bendro re- 
zultato nėra! Pati naujausia speciali studija yra 
K. Maleczynskio darbas (1936). 

Šitame ryšyje reikia prisiminti ir Gedimino 
laiškus, dėl kurių nuo seno taip pat daug ginčy- 
tasi. Vieniems jie buvo autentiški, o kitiems fal- 
sifikatai. Pagaliau, rodos, bus galima prieiti nuo- 
monės, kad jie yra ne kas kita, kaip padaras 
Gedimino ir rygiečių bendradarbiavimo (J. Jakš- 
tas), ir jie bus buvę pagaminti Rygos miesto ini- 
ciatyva, ginant savus interesus prleš ordiną. Čia 
peršasi analogija iš apie 65 metų anksčiau. Dau- 


gumas tų dokumentų, kur tiek daug giriamai iš- 
keliami tik Livonijos ordino ir iš dalies Kristi- 
Jono nuopelnai (Rygos arkiv. niekur neninimas!), 
gali būti tik tokio bendradarbiavimo vienaša- 
liški vaisiai, galbūt, dokumentus sufalsifikuojant 
net pačioje Mindaugo kanceliarijoje. Maleczyn- 
skis, kuris specialiai studijavo dokumentus ir jų 
tekstus paleografiniu ir diplomatikos mokslo at- 
žvilgiu, nepajėgė galutinai atsakyti į klausimą, 
laikydamas juos galimu “kanceliarijos klastoji- 
mu". Jam irgi krito į akį tie panegyrikos himnai 
Livonijos ordino adresu. Jau ir anksčiau buvo 
žinoma — tą patį dar kartą nustatė ir Male- 
czynskis, — kad per patį Mindaugo krikštą bū- 
simas Lietuvos vyskupas buvo Vokietijoje (Aten. 
Wil. XI, 53). Kritiškas Kętrzynskis buvo atme- 
tęs visus Mindaugo žemių užrašus ordinui, iš- 
skyrus tik 1253 metų dokumentus. J. Stakaus- 
kas bandė kitus visus dokumentus laikyti pa- 
dirbtais, siedamas juos su didelėmis popiežiaus 
teisemis Otokarui II Prūsuose ir Lietuvoje. Or- 
dinas esąs pasidaręs dokumentus, norėdamas ap- 
saugoti savo teritorialines pretenzijas į Lietuvą 
(Liet. ir Vak. Europa p. 139, 142). 


Mindaugo krikštas ordino riteriams galėjo 
kelti susirūpinimo, nes jis statė pavojun jo ideo- 
loginius uždavinius. Jie grasino jo visam “mi- 
siniam'“ vaidmeniui. Krikštą priimdamas, Min- 
daugas ypač rūpinosi išlaikyti savo valstybės ne- 
priklausomybę, ir net aplenkdamas ordiną be- 
tarpiškai santykiavo su Roma (Maleczynski 53 
p.). Tad Livonijos ordino magistras turėjo iš to 
daryti išvadas. Jis vaizdavosi turįs Mindaugo 
akyse pačius didžiuosius nuopelnus. Jis gi buvo 
Lietuvos karaliaus “karūnuotojas", kuris uždėjo 
vainiką popiežiaus vardu. 

Mindaugo vardu surašytieji dokumentai 
skelbė, jog visi Žemaičiai, pagaliau net visa Lie- 
tuva, užrašoma kryžiuočiams. Tačiau Mindaugas, 
kuris buvo parodęs tiek daug sumanumo ir kie- 
tumo, kai ėjo reikalas apie savos valstybės in- 
teresus, negalėjo jos užrašyti tiems, su kuriais 
bendradarbiavimą buvo pradėjęs tik bėdos ver- 
čiamas. Charakteringa yra vieta viename iš pas- 
kutinių dokumentų: Lietuva atitenka Livonijos 
ordinui, jeigu jis miršta bevaikis. Per Mindaugo 
užpuolimą buvo išžudyta visa jo giminė, t. y. ir 
jo sūnūs, išskyrus Vaišvilką. Tarp to donacinio 
falsifikato, Mindaugo nužudymo ir Klemenso IV 
bulės posakio (“šviesios atminties") niekas ne- 
gali tačiau drįsti daryti ryšio ir jokių išvadų. 
Trūksta reikalingų ir svarbių grandžių, kad bū- 
tų galima tuos faktus sujungti. Jie lieka neiš- 
aiškinti! 

Vadinamuosius Mindaugo donacinius doku- 
mentus reikia įstatyti į rėmus, į visą tuometinę 
ordino akciją. Verta atsiminti, kad Mindaugas 
“dovanojo"" ordinui dalį Žemaičių nuo Prūsų 
pusės, vėliau dalį nuo Kuršo, paskui visus Že- 
maičius ir pagaliau visą Lietuvą, jeigu jis mirtų 
be įpėdinių. 


Reikia pažymėti, kad tuo metu Livonijos 
ordinas buvo išvystęs įdomią teritorialinę akci- 
ją. Kai Mindaugas tapo krikščionimi, jis pasi- 
statė Klaipėdos (Memelburg) pilį. Kitais metais, 
kai karūnavosi Mindaugas (1253), Livonijos ma- 
gistras ir Kuršo vyskupas pasidalino šiaurės va- 
karų Žemaičių (Ceklio) sritį, t. y. žemes tarp 
Ventos ir Baltijos jūros tokiu būdu, kad ordi- 
nas gavo du trečdaliu žemės, o vyskupas tik 
trečdalį. Be kitko, tiksliai yra išskaičiuotos tos 
Žemaičių sritys vietovardžiais. Ordinui galėjo 
būti labai patogu prie ką tik gautų žemių prisi- 
jungti Mindaugo dovanotas sritis, ir paskui jau 
turčtų dokumentus į visus Žemaičius. Čia vėl ap- 
žvelgiant bendrą to meto ordino siekiamą Žemai- 
čių žemės užkariavimo planą, donacinius doku- 
mentus reikėtų rišti su prieš Durbės mūšį pasta- 
tytomis Georgenburgo ir Ambotės pilimis. Žino- 
ma, teoretiškai ir be Mindaugo užrašų kryžiuo- 
čiai jautėsi turį teisę į pagonių plotus, nes tokią 
teisę teikė jiems garsioji imperatoriaus privile- 
gija — Rimini 1226 bei 1245 m. dokumentas 
ir popiežiaus bulės iki pat Lijono sutarties (1251). 

Štai ikišiolinis Mindaugo tyrinėjimų balan- 
sas, o jis, kaip matome, dar su dideliais trūku- 
mais. 


IV. 


Žmonių veikimas turi būti įstatytas į erdvę, 
į geopolitines sąlygas. Jis būtinai sietinas su ta 
žeme, kurioje istorijos veikėjas vaikštinėjo. Mū- 
soji istorija ilgai buvo imama atitrauktai nuo 
tereno, nuo savo gamtos ir sukultūrinto land- 
šafto (H. Hassinger: Geographische Grundlagen 
der Geschichte, Freiburg i. B. 1953). Rodos, pir- 
masis J. Pfitzneris pabandė įsprausti Vytautą ir 
jo laikų lietuvius į to laiko Lietuvos geopoliti- 
nes sąlygas, į jos miškų masyvus ir paupių so- 
dybas. Tačiau lygiai svarbu yra pačius faktus 
aiškintis, neišplėšus iš aplinkos rėmų, jų neiš- 
traukus visai vienišai po padidinamu stiklu. Ir 
pagaliau viską reikia vertinti anų laikų mastu. 
nors šiandien tai ir yra sunku. Juo labiau tai 
tinka įvykiams prieš septynis amžius! Europos 
ir kitų kontinentų istorijoje yra tai didelis laiko 
tarpas, ir vargu jau begalime pakankamai gyvai 
įsivaizduoti tokį septynių šimtmečių atstumą! 

Kelias į krikščionybę Europoje stabmeldžių 
bei pagonių valdovų, kuriems teko vienytojų ar 
valstybių įkūrėjų garbė, viduriniais amžiais ne- 
kartą buvo apsprendžiamas įvairių atsitiktinių 
aplinkybių. Taip krikštijosi įvairios giminės per 
tautų kraustymąsi, priimdamos ir arianizmo sek- 
tą. O Konstantinas D. krikščionybei davė laisvę, 
kai su kryžiaus ženklais sprendžiamose kauty- 
nėse nugalėjo savo varžovą Maksencijų. Įdomu, 
kad tokie valstybių vienytojai ne vienu atveju 
krikščionybę yra priėmę per vedybas, per savo 
žmonas ar motinas. Tai galioja ne tik frankų 
Klodvigui, davusiam pažadą kirkštytis per kau- 


tynes, bet ir Čekijos šv. Vaclovui (Venceliui) ir 
lenkų Mieškui (966), pagaliau ir mūsų Jogailai 
(1385). Tik Mindaugo kelias į krikštą buvo ki- 
tokis, nes Mindaugo žmonai Mortai (pagoniško 
jos vardo nežinome) nebuvo skirtas tokis vaid- 
muo. Ir ji buvo krikštijama drauge su savo vyru 
ir kitais Mindaugo šalininkais. 

Buvo jau atėjusi, šv. Povilo žodžiais, “laiko 
pilnybė" (Gal. 4, 4). Įdomu, kad kiekviena tau- 
ta krikščionybės istorijoje yra turėjusi tokią sa- 
vą “laiko pilnybę" (plenitudo temporis), kada ji 
susitiko su Kristaus Evangelija. Lietuvai buvo 
skirti Mindaugo laikai, kad ji per savo valdovą 
oficialiai užmegztų pirmą kontaktą su krikščio- 
nybe. Bet Mindaugui, kaip ir Jogailai už 135 me- 
tų, kelias į Naująjį Mokslą buvo politinis, t. y. 
krikštu jieškojo išeities iš susidariusios situa- 
cijos. O ji pasidarė ypač sunki, kada vidaus prie- 
šai-varžovai bei nuskriaustieji susijungė su uUž- 
sienio priešais. Šitokia sąjunga buvo prievarti- 
nės Mindaugo politikos vaisius. Jau minėta, kaip 
Dausprungo sūnūs, drauge su vakarinių Žemai- 
čių kunigaikščiu dėde Vykintu, 1240 m. pradžio- 
je rado kelią į Haličą. Mindaugo sūnėnai susi- 
bičiuliavo su Livonijos ordinu, o Danielius ban- 
dė net lenkus pritraukti. Šitaip visa priešų vir- 
tinė apsupo Mindaugą. 

Mindaugo krikštas tačiau nebuvo tokis pa- 
prastas dalykas. Kunigaikštis galėjo tapti auka 
Rygos arkivyskupo ir ordino interesų. Pirmiau- 
sia sau naudos siekė Livonijos ordinas. O Rygos 
arkivyskupas rengėsi savo diecezijos ribas iš- 
plėsti ir į Lietuvą. Užtat taip sunkiai sekėsi kur- 
ti atskirą Lietuvos vyskupiją. Mindaugas iš nau- 
ja — jau aplenkdamas ordiną — turėjo kreiptis 
į Romą. Reikėjo įveikti arkivyskupo nusistaty- 
mus. Pvz., Inocentas IV buvo pavedęs jam “Lie- 
tuvos vyskupijos" vyskupu įšventinti ordino ku- 
nigą Kristijoną: paimant iš jo priesaiką popie- 
žiaus vardu. Arkiv. Albertui tačiau pagunda bu- 
vo per stipri. Tad jis, įglausdamas naują vysku- 
piją į savo valdomą arkivyskupiją, Kristijoną 
prisaikdino Rygos arkivyskupo vardu. Popiežius 
turėjo specialiu raštu panaikinti šio jurisdikciją 
Lietuvai, ir jis įgaliojo Saksonijos (Neuenburgo) 
vyskupą iš Kristijono paimti priesaiką tik popie- 
žiaus ir Romos vyskupo vardu (Liv. Urk. Buch 
I p. 355). Tai buvo 1254 m. rugsėjo 3 d. Toji 
diena gali būti laikoma pirmosios Lietuvos vys- 
kupijos gimimo data. Prieš 700 metų įkurtoji 
Lietuvos vyskupija, kaip pačiam Mindaugui Ino- 
centas IV pranešė, turėjo egzempcijos teises, va- 
dinasi buvo išjungta iš bet kurios kitos priklau- 
somybės ir klausė tiesiai Romos. 

Mindaugas, atrodo, nesunkiai gavo (1251) 
iš popiežiaus tai, kas teikiama krikštytam valdo- 
vui. Bet jo karūnacija įvyko tik už dvejų metų. 
Nušviesti tam labai svarbiam įvykiui, apie kuri 
tiesiogiai maža turime šaltinių, meta šviesos 13 
amžiaus valdovų karūnacijos Europoje. 


.(Bus daugiau) 


ALGIRDAS LANDSBERGIS 


NEW YORKO KRANTINĖS 


Nauji krantai bematant atsivers 
Šviesiai ūmų 

Dangaus, gėlės, moters 

Ir skausmo atsivėrimu. 


Krantinės kils, tartum 
Mieguistos šlaunys, 
Ryto šiurpesiu 
Skalaudamosis, 


Tiesdamosis. 

Už jų (kaip gūdžiai 
Švinta nelytėtas miestas) 
Prakaitas ir rudys, 


Meilė — neramioji 
Nuramintoja. 


LANGAS Į KIEMĄ 


Pro permatomąjį mane, 
Stikle atvertu veidu, 
Suodžiai leidžias 
Nusileidusia diena, 

Lyg aklas sniegas, 


Lyg manųjų 

Klausimų, erdvėsna 

Per svaigiai iškilusių, degėsiai, 
Iš jų juodųjų kaminų 

Taip krinta suodžiai. 


Ir mano linijos apjuosia 
Temstančiuos languos nuliūstančių 
Alkūnių lūkestį. Tai mano 
Broliai tamsoje. Jie juokiasi 
Atsiveriant durims ir atsidūsta 


Vokams veriantis. Tiesa, 
Kad mano akys 

Laužia kitą duoną, 

Bet mus išspręs tas pat, 
Tas pat atsakymas. 


Trečią Draugo" premiją už romaną lai- 
mėjo Algirdas Landsbergis su savo knyga 
"Kelionė". Kaip pirmųjų dviejų premijų 
laureatas Jurgis Gliauda, taip ir A. Lands- 
bergis (gimęs 1924, 6. 23 Kybartuose) lai- 
kytinas bemaž nauju lietuvių raštuose. 
"Kelionė" yra stambiausias jo žodis mūsų 
skaitytojams. Tačiau siauresniam ratui jo 
vardas ir darbai buvo pažįstami jau kele- 
tas metų: jis dalyvavo “Prozos" telkinyje, 
savo kūrybos davė perijodinei spaudai 
(“Aidams"', “Literatūros lankams"'', “Drau- 
gui"), įėjo į “Lietuvių poezijos antologiją". 
Be to, rašo ir dramų, domisi teoretiniais 
literatūros klausimais. 


Savo raštais A, Landsbergis atstovauja 
modernistinei linkmei. Tačiau jis čia yra 
nuosaikus, lyg perkoštas per kokią klasi- 
cizmo prizmę. Užtai jo stilius yra aiškus, 
būtų galima tarti — skaidrus. Tai matyti 
ir jo premijuotoje "Kelionėje", kuri savo 
turiniu tačiau įsilaužia į rūsčią tikrovę — 
į darbo stovyklų sąlygas nacinėje Vokieti- 
joje. 

“Draugo" premijos, kaip ligšiolinė pa- 
tirtis rodo, prisideda prie naujų veikalų pa- 
skatinimo, iškelia ir naujų vardų. Reikia 
laikyti nemažos svarbos reiškiniu, kad dien- 
raštis savo konkursan sutraukia ligi de- 
šimties autorių — ir dar daugiau tomų. 
Telieka linkčti ir ateityje geros sėkmės 
šioms “Draugo pastangoms. 


RUBINO šIRDIS 


Kitą kartą, dar baudžiavos laikais, gyveno 
labai turtingas ponas. Turėjo jis dešimtis dvarų, 
šimtus tarnų, tūkstančius baudžiauninkų. Bet 
vis dar jam negana! Važiuoja kartą ponas iš po- 
kylio keturiais namo ir žiūri: ant griovio kranto 
sėdi baudžiauninkė ir ganosi ožkelę pagrioviais. 

— Kaip drįsti mano pievoje savo ožką ga- 
nyti? — sušuko jis. 

— Tik pagriovėliais, ponuli, tik pagriovė- 
liais, — teisinosi žmona. 

— Veskit ožką į dvarą, — paliepė jis tar- 
nams. 

— Pasigailėk, ponuli, neatimk ožkelės, — 
meldė moteriškė. 

Veltui buvo jos ašaros: atėmė jai ožkelę ir 
dar įsakė atimti ožkas visų, pagrioviais ganančių. 

Pareina namo baudžiauninkė verkdama. Tu- 
rėjo ji sūnų Rimą Rimutį. Ir klausia Rimutis: 

— Ko taip verki, mamyte? 

— Kaip neverkti, kad ponas paskutinę ož- 
kelę atėmė? Kaip dabar gyvensime, ką valgy- 
sime, be pieno lašelio, be jokio uždaro? 

— Neverk, mamyte, aš nubėgsiu miškan ir 
pririnksiu uogelių. 

Grįždamas su uogomis Rimutis sutiko pa- 
miškėje bejodinėjantį poną. 

— Ką čia nešies? — užklausė ponas. 

— Uogeles savo mamytei. 

— Kaip drįsti mano miške uogauti? — su- 
šuko ponas, atėmė uogas ir pastatė sargus miš- 
ke, kad baudžiauninkų vaikams uogauti neleistų. 
Parėjo Rimutis verkdamas be uogų. Sugrįžo vė- 
lai vakare tėvas iš lažo ir pasitiko jį žmona: 

— Oi, Jonai, Jonai, atėmė ponas ožkelę, vai- 
kams uogauti girioje nebeleidžia, o čia nei grū- 
delio, nei miltų dulkelės. Ką valgysime? 

— Patvoryje auga dilgėlių, parauk, nušu- 
tink, tas ir valgysime, — tarė Jonas. 

Valgo baudžiauninkai vieną dieną tas dil- 
geles, valgo kitą, o taip jau nusilpo, kad vos 
kojas bepavelka. Išsiuntė ponas visus rug'ų piau- 
ti. Karšta, tvanku, o valgyti norisi, širdis alpsta. 
Neiškentė Jonas: dalgį bepustydamas, nusitraukė 
varpą ir pradėjo aižyti grūdus. 

— Kaip dristi mano grūdus vogti? — sušu- 
ko ponas ir pradėjo mušti savo lazda Joną. O 
buvo ta lazda ąžuolinė, gumbuota, kieta lyg ge- 
ležis. Mušė, mušė Joną, kol jis kraujais apsipy- 
lė ir pusgyvis nuvirto. Vakare atsigaivelėjęs šiaip 
taip paršliaužė namo. Žmona ir sūnus, pamatę 
jį leisgyvį, pradėjo nesavu balsu klykti, Dievo 
vardo šauktis. 

Ėjo pro šalį senelis pavargėliais. Išgirdęs tą 
klyksmą, įėjo vidun ir paklausė, kas atsitiko. 

SONĖ TOMARIENEĖ 


Papasakojo jie seneliui visas skriaudas, pono da- 
romas žmonėms. Pasiklausė senelis, ant lazdelės 
pasirėmęs, pasiklausė, palingavo žilą galvą ir 
tare: 

— Niekas neperspėja pono, kad taip žmonių 
nekankintų. Eisiu aš jį pagraudensiu. 

— Neik, neik, seneli, — supuolė jį visi per- 
tarti. — Pono nesusraudinsi, nes žmonių var- 
gams jo širdis ir už akmenį kietesnė. Tik pats 
žūsi. 

— Eisiu ir tiek, — atsakė šis. — Mirti ne- 
bijau, nes jau ir taip labai senas esu. O gal ma- 
no žodis ir paveiks jo širdį. 

Ir išėjo. 

Nukrūpštinęs dvaran, senelis rado poną be- 
vakarieniaujantį. Tarnai lakstė, bėgiojo susirū- 
pinę, kad kokio daiktelio ant stalo netrūktų, nes 
už mažiausią niekelį ponas juos skaudžiai plak- 
davo. Todėl jie nė nepastebėjo senelio, ir jis, 
niekeno netrukdomas, įėjo į rūmus ir į pono 
valgomąjį. Iėjęs prisiartino prie stalo ir pradėjo 
kalbėti: 

— Valgai, pone, viščiukus ir paršiukus, o 
baudžiauninkams ir grūdo pavydi. Geri sau bran- 
giausius vynus, o baudžiauninkų vaikams pasku- 
tinį pieno lašelį atimi. Užmiršai, kad ateis ir tau 
mirties valanda, reiks stoti į Dievo teismą, duo- 
ti apyskaitą iš savo darbų. Sunkiai tada tau 
svers tie grūdai ir pieno lašai... O dar sunkiau 
žmonių ašaros ir kraujas, kuriuos be gailesčio 
lieji. 

— Šimtą rykščių vartininkui, kad senį įlei- 
do!'—sušuko ponas.— Tarnai, griebkit senį ir nu- 
plakę išmeskit šunims sudraskyti! 

Prišoko tarnai, bet senelio nė iš vietos pa- 
judinti negali — rodos, žemėn būtų įaugęs. At- 
šoko tarnai išsigandę, o senutis ramiai tęsia: 

— Sustabdyk savo ranką, pone, nustok kan- 
kinęs žmones. Jie tau nuo ryto iki vakaro sur- 
kiai dirba, turtus krauna, o tu juos badu msrini, 
mirtinai mMuši. 

— Pilni pašaliai baudžiauninkų vaikų — 
užteks mano amžiui, — piktai susijuokė ponas. 

— Nesijuok, pone, iš baudžiauninkų vaikų, 
— rūsčiai atsakė senelis. — Tavo giminė lyg dū- 
mai išnyks, o baudžiauninkų vaikai tavo dvarus 
valdys! 

— Laukan, kvaily, niekų neplepėk! — bai- 
siai perpyko ponas ir, pašokęs iš užstalės, užsi- 
mojo savo gumbuotąja lazda ant senelio. Sene- 
lis pažvelgė į jį, ir pono ranka ore sustingo, laz- 
da barškėdama grindimis nusirito. 

— Paskutinį kartą perspėju tave: nustok 


skriaudęs žmones! Mirties angelas jau stovi prie 
vartų ir laukia Amžinojo žodžio! 

. Tai pasakęs, senelis apsisuko ir išėjo. Atsi- 
peikėjęs ponas išbėgo paskui ir užpjudė jį šu- 
nimis. Šunys lojo, po dvarą bėgiojo, bet senelio 
nė pėdsakų nerado. Sugrįžo ponas piktas, liep- 
damas nuplakti vartininką ir visus tarnus, o pats 
susimąstė. Nepasiekė jo širdies senelio graude- 
nimai, nesuminkštino pykčio grasinimai mirties 
angelu, tik pranašystė apie baudžiauninkų vai- 
kus lyg koks dyglys širdin įsmigo. Atsiminė be- 
sąs viengungis, be šeimos, be vaikų: iš tiesų 
svetimi jo turtus valdys! 

— Ne, to nebus! Ne kieno kito, tik mano 
sūnūs tuose dvaruose sėdės! 

Kitą dieną išvažiavo ponas piršliais. Važinė- 
jo po visus dvarus, arti ir toli, ir turtingų ponų 
ir menkų bajorų dukterims piršosi, bet nė viena 
už' jo nenorėjo eiti: bijojo pono piktumo, kurio 
garsas buvo pasklidęs po visą kraštą. 

Išsirengė tada ponas didelėn kelionėn už 
kalnų, upių, už ežerų, septinton karalystėn, kur 
niekas nepažino jo, kur niekas nė jo vardo ne- 
buvo girdėjęs. Ir parsivežė ponas iš svetimos ša- 
lies sau jauną gražią ponią, iškėlė didžiausias ves- 
tuves, sukvietė visus ponus ir bajorus. Tris sa- 
vaites visi šoko, gėrė, ūžė. Ketvirtąją išvažinė- 
jo namo, liko tik ponas su ponia. Sumigo ponai. 
Tik baudžiauninkai priplakti, primušti nemiega, 
verkia. Atsibudo ponia ir sako: 

— Negaliu miegoti, pone. Verkia ir verkia 
žmonės už langų. Ko jie verkia? 

— Supaisysi žmonių, — atsakė ponas. — 
Gal kumelė kam pastipo, tai ir verkia. 

Paliepė ponas tarnams uždarinėti rūmų lan- 
gus, kad mužikai savo raudomis poniai miego 
netrukdytų. 

Kitą naktį pabudo vėl ponia ir sako: 

— Negaliu miegoti, pone. Smirdi ir smirdi 
visur krauju. 

— Tai mužikai paršiukus skerdžia, — atsa- 
kė ponas ir liepė tarnams aptverti visą dvarą 
mūro tvora, kad vėjas kraujo kvapo neatneštų 
iš baudžiauninkų trobų, iš laukų, kur jie pono 
sumušti gulėjo. 

Pabudo trečią naktį ponia ir vėl skundžiasi: 

— Langai uždarinėti, trošku man gulėti. 
Mūrai aptverti, negirdžiu miškų šlamant, nė 
paukštelių čiulbant. Negaliu miegoti. 

Atsikėlė ponia ir vaikščioja po kambarius. 
Vaikščioja dieną, vaikščioja naktį ir vis dūsauja, 
vis gedauja miškų šlamėjimo, paukštelių čiul- 
bėjimo. Susirūpino ponas: išbalo, sunyko ponia 
— dar ko gero numirs taip sunkiai surastoji — 
o čia įpėdinio nėra. Įsakė ponas suvaryti bau- 
džiauninkus į didžiausiąjį savo mišką, liepė jiems 
iškirsti miško vidury aikštę, o joje pastatyti rū- 
mus, kad ponia girdėtų miško šlamesį ir paukš- 
telių balsus, bet negirdėtų žmonių verksmo. Iš- 
statė baudžiauninkai rūmus, ir parvežė ponas 
juosna ponią. Pačią pirmąją naktį atsibudo po- 
nia, pasiklausė ir sako: 


— Girdžiu, 
miegoti. 

į — Tai ne žmonės rauda, tai tik vilkai girio- 
Je staugia. Miegok, ponia. 

Kitą naktį atsibudo ponia ir sako: 

— Girdžiu, maži vaikai klykia, negaliu mie- 
goti, pone. 

— Tai ne vaikai klykia, tai tik paukščiai 
lizduose cypia. Miegok, ponia. 

Trečią naktį vėl atsibudo ponia ir sako: 

— Žmonių krauju dvokia, negaliu miegoti, 
pone. 

— Tai ne žmonių kraujas, tai tik vanagas 
balandį sudraskė. Miegok, ponia. 

Daugiau jau ponia miegojo ramiai. Po kiek 
laiko gimė ponams dukrelė: skaisti, graži kaip 
saulutė. O ponas nė pažiūrėti jos neatėjo. Suva- 
žiavo į krikštynas kaimynai, sveikina tėvą, o jis 
piktai sako: 

— Ne dukters laukiau, bet sūnaus. Nėra 
sūnaus, svetimi mano turtus valdys. 

Ir pažiūrėjo piktai į kūdikį ir motiną. Nu- 
balo jaunoji ponia: suprato, kad nei ji, nei duk- 
te ponui nemielos, kad jam tik dvarai rūpi, kad 
tik jų paveldėjimui įpėdinio geidžia. Nebuvo 
linksma ponia iki šiol, o dabar dar labiau nu- 
liūdo. Supa, būdavo, dukrelę ir dainuoja: 


Žmonės rauda, pone, negaliu 


Tankios girios, giružės, 
Juodi debesėliai — 
Nematyti saulužės, 

Nė mano šalelės. 


Praėjo taip keletas metų. Dukrelė užaugo 
į dailią mergelę, bet tėvas jos nemylėjo, vis sū- 
naus geidavo. Ponia visados vaikščiojo liūdna, 
baltas rankas grąžydama, pietų šalin žiūrėjo. Ir 
tarė sau ponas: 

— Apsodinsiu dvarą pietų krašto medžiais, 
pridiegsiu daržus pietų krašto gėlių, kad pra- 
linksmėtų mano ponia, kad sulaukčiau sūnaus. 

Žaliuoja pietų krašto medžiai, žydi pietų 
krašto gėlės, o ponia vaikštinėja vis liūdna ir 
dainuoja, pietų šalin žiūrėdama, baltas rankas 
grąžydama: 


Tankios girios giružės, 
Juodi debesėliai — 
Nematyti saulužės, 
Nė mano šalelės. 


— Prileisiu medžius pietų krašto paukčių, 
tegu jie čiulba, tegu gieda, kad pralinksmėtų po- 
nia, kad sulaukčiau sūnaus. 

Žaliuoja medžiai, žydi gėlynai, nematyti 
paukšteliai gieda, lakioja, o ponia nė žiūrėte į 
juos nežiūri, tik vaikštinėja liūdna ir dainuoja: 

Tankios girios giružės, 
Juodi debesėliai — 
Nematyti saulužės, 
Nė mano šalelės. 


A 


Vieną naktį užėjo šalna: iššalo medžiai, 
gėlės nuvyto. Išėjo ponia iš ryto pasivaikščioti 
— pilni takai negyvų paukščių, lyg lapų rude- 
ninių. Apsiverkė jinai ir užsidarė savo kamba- 
riuose. Mato ponas, kad blogai, ir sugalvojo su- 
rengti didelę puotą, sukviesti linksmiausius ba- 
jorus, smarkiausius muzikantus, kad griežtų, 
šoktų, kad pralinksmėtų ponia, kad susilauktų 
sūnaus. 

Privažiavo, prijojo ponų daugybė, muzikan- 
tų galybė. Tarnai valgiais stalus nukrovė. Pasi- 
žiūrėjo ponia šokančiųjų, pasiklausė griežiančių- 
jų, neparagavo nė jokio valgio, tik paėmė duk- 
relę už rankos ir pasisuko į savo kambarius. Pa- 
stojo ponas jai kelią ir tarė: 

— Pasakyk, ko trokšta tavo širdis. Viską 
išpildysiu, tik pralinksmėk. 

Liūdnai nusišypsojo ponia: 

— Neįsakysi džiaugtis širdžiai be meilės, 
neįsakysi žaliuoti nuvytusiems medžiams, nė 
giedoti sušalusiems paukščiams. 

— Įsakysiu, ir giedos! — sušuko ponas. Išš- 
jęs liepė baudžiauninkui Jonui įsilipti į medį po 
rūmų langais ir kukuoti gegute. Ir tarė poniai: 

— Ar girdi, gegutė ir vėl kukuoja. 

— Tai ne gegutė, tai tik Žmogus, — atsi- 
dariusi langą tarė ponia. 

Supyko ponas, kad negalėjo jos apgauti, pa- 
griebė šautuvą ir nušovė žmogų, gegute kuka- 
vusį. Iškrito Jonas iš medžio ir skaudžiai sude- 
javo. 

— Ką padarei, pone? — sušuko ponia. — 
Nekaltą žmogų užmušei!... Melavai man dabar, 
melavai ir pirma. Tai ne vilkai staugė — tai 
žmonės raudojo, tai ne paukščiai cypė, tai vaikai 
klykė, tai ne vanagai balandžius draskė — tai 
tu pats mirtinai žmones plakei! Prakeiktas būk 
tu ir tavo giminė, kad mane iš gimtų namų iš- 
viliojai! 

Prisiglaudė prie motinos jauna dukrelė dre- 
bėdama. Pamatė ponia savo tikrąją dukterį iš 
širdgėlos prake'kusi, ir sukrito žemėn raudodama. 

Prasivėrė menės didžiosios durys ir įėjo vi- 
dun senasis pavargėlis. Pakėlė jis ranką, ir visi 
nutilo, o jis rūsčiu balsu prabilo: 

— Atėjo tavo paskutinė valanda, piktasis 
pone. Prisipildė nedorybių indas žmonių krauju 
ir ašaromis. Gana! 

Pašoko jaunoji ponia ir sušuko: 

— Kaltuosius bausk! Bet neliesk nekaltųių! 

— Ir tu, ponia, kalta, — tarė senis. — To- 
limosios tėvynės gedėjai, o artimųjų verksmo ne- 
girdėjai. Sau meilės geidei, o kenčiantiems jos 
neparodei. 

Nuleido ponia akis žemyn ir sušnibždėjo: 

— Langus uždarinėjo. mūrus užmūrijo, rū- 
mus miškuose išstatė... Bet kalta esu, didžiai 
kalta, kam nuraminti leidausi, kam žmonių ne- 
užtariau... Bausk mane, seneli, tik pasigsilėk 
mano nekaltos dukrelės: ji niekam blogo nėra 
padariusi. 

Pribėgo mergaitė prie senelio ir susiėmusi 
rankas maldavo: 

—  Nebausk, seneli, mano tėvelio, nebausk 
mano mamytės... 

Pažiūrėjo senelis į poną, kuris piktas, išdi- 
dus įsiręžęs vidury kambario, ir atsiduso: 

— Niekas neišvaduos to, kuris patsai savo 
darbų nesigaili... — O mergaitei tarė: — Jeigu 
nori, gali išpirkti savo motinos kaltes. Tik sun- 
kus ir ilgas išpirkimo kelias. Ar nori skausmo 
keliu eiti? 

— Noriu, seneli, nebijau nieko! — sušuko ji. 

— Kvaili esate, kad senio plepalams tikite! 
— suriko ponas. — Bailiai esate, kad jo grasini- 
mų pabūgote! 

Ir, kaip turėjo rankoje šautuvą, kuriuo žmo- 
gu nušovė, taip tuo pačiu 'r nutaikė į senelį. Se- 
nelis ranką ištiesė — ir visi pamatė, kad tai ne 
lazda, bet ugnies kardas, kad tai ne senelis, bet 
spindintis angelas! Sužaibavo žaibai, sugriaudė 
perkūnai, sušniokštė vėjai, suūžė vandenys! 
Akies mirksniu nugrimzdo dvaras žemėn, o jo 
vietoje suliūliavo, sutviskėjo gilus ežeras. 


—()-— 


Ryto metą atsikėlę baudžiauninkai žiūri nei 
dvaro, nei rūmų, tik ežeras tyvuliuoja, mėlyni 
vandenys prieš saulę tviska, o paežerėje ant kran- 
to Žmonės guli. Tai buvo dvaro tarnai, tsrnaitės 
ir kiti nekalti žmonės, bangų krantan išplauti. 
Jie atsikėlė, nusipurtė vandenį ir nuėjo namo, 
lyg niekur nieko. Tik Rimutis su motina verkė, 
vaikštinėdami pakrantėmis, niekur negalėdami 
rasti tėvelio. Pažiūrėjo Rimutis ežeran ir sušuko: 

— Žiūrėk, mamyte! Atplaukia ežeru dvi gul- 
bi: viena balta kaip sniegas, antra juoda kaip 
englis! 

Priplaukė gulbės prie kranto, baltoji su- 
krykštė ir pradėjo plaukinėti aplink švendrus. 

— Kas nors švendruose, — tarė Rimutis. 
Praskleidė švendrus: guli tėvelis švendruose — 
akys užmerktos, šone žaizda. Parneštas namo, 
jis atsigavo ir sako: 

— Sapnavau, kad neišgysiu, kol nesuvalgy- 
siu baltos gulbės širdies. 

— Baltoji gulbė tave išgelbėjo, — tarė m2>- 
tina. — Kaip dabar jai blogu už gera atsimokėti? 

— Teisybė, — atsiduso tėvas ir užmerkė 
akis. 

Slaugė jį žmona ir sūnus, kaip įmsnydami, 
bet lisonis juo tolyn, juo prastyn. Mato Rimutis. 
kad tėvas jau mirs, ir išėjo verkdamas i ežerą: 
gulbės gaila, bet tevelio dar gailiau. Rades gul- 
bes pakrantėje beplaukinėjant, susigavo baltąją 
ir nešasi. Tik kad suplasnos juodoji sparnais, 
kad sukliks graudžiai! Rimučiui sugrudo š'rdi 
ir paleido jis sulbe. Vos ją paleido, ir pab-1> 
juodosios gulbės plunksnos ant galvos. Baltoji 
ežeran nebesugrįžo, paskui Rimutį parsekė. Pa- 
sipasakojo jis verkdamas, kad juodoji gulbė kly- 
kusi ir jis negalėjęs baltosios žudyti. Atmerkė 
tėvas akis, pažiūrėjo į paukštį ir tarė: 


— Geriau mirsiu, bet nekalto paukštelio ne- 
žudysiu. 
„Vos ištarė tuos žodžius, sukliko ežere juo- 
doji gulbė ir pabalo jos plunksnos ant kaklo. 


Ir atsitiko, kad tą naktį kilo kaime gaisras. 
Užsidegė trobelė galinio baudžiauninko, kuris 
turėjo šešetą vaikų. Kol žmonės subėgo, jau vi- 
sas namelis liepsnojo. Motina su tėvu klykč.ami 
bėgiojo aplink: išgelbėjo tris vaikus, bet kitų 
trijų, pačių mažiausiųjų, nepaspėjo išnešti. No- 
rėjo motina pulti į ugnį, bet kaimynai sulaikė: 
stogu jau slinko liepsnos, ir kas sekundė jis galėjo 
įgriūti. Staiga sušlamėjo sparnai: atlėkė baltoji 
gulbė. Nusileido ji į liepsną ir išnešė vaiką iš ug- 
nies. Ir antrą kartą nugrimzdo ugnies jūron ir 
antrą vaiką išnešė. Ir trečią kartą, jau labai ap- 
degusi, su trečiuoju atskrido. Stebėjosi visi, ko- 
dėl ji ir ketvirtą kartą į liepsnas pasinėrė. Tada 
stogas užgriuvo, ir gulbė daugiau nebeiškilo. Tik 
pasigirdo širdį veriąs kliksmas nuo ežero. Moti- 
na, glausdama išgelbėtuosius vaikus, pravirko: 

— Tai motina ten klykia, taip tik motina 
šaukia, matydama vaiką mirties glėby ... 

Kitą dieną Rimutis, aplink degėsius bevaikš- 
čiodamas, pamatė pelenuose kažinką žibant. Bu- 
vo tai širdies pavidalo akmenėlis, raudonas ru- 
binas, skaisčiai žibąs, lyg ugnimi nuplautas. Par- 
sinešė jis rubiną namo ir parodė tėvui. 


— Čia tos vargšės gulbės širdis, ugnyje su- 


akmenėjusi, — tarė tėvas ir pabučiavo akmenėlį. 
Su tuo pabučiavimu, rodos, vėjas per visą kūną 
pūstelėjo — žaizda krūtinėje užgijo, ir jis atsi- 


kėlė sveikas ir stiprus. 

— Tai todėl gulbė ketvirtą kartą į ugni 
lėkė, kad galėtų savo širdi atiduoti ir tau, tėveli, 
gyvybę išgelbėti! Ačiū, gulbele, ačiū, baltoji! — 
pabučiavo Rimutis rubino širdį — rodos, vėjas 
per visą kūną pūstelėjo...— Ta širdis man už 
viską meilesnė, visados ją su savim nešiosiu... 


— Bet juodajai gulbei ji dar meilesnė, — 
tarė motina. 

NMuliūdo vaikinas, bet paklausė motinos: 
nuėjo paežerėn ir numetė rubiną gulbei, kuri 
akmenėlį snapu sugriebė. Rimučiui nuėjus, ji 
išplaukė krantan, išrausė snapu duobelę smėly 
ir užkasė ten širdį. Pati nuplaukė raudodama, o 
jos gzlva ir kaklas buvo visai pabalę. 


Kitą rytą Rimutis išėjo paežerėn ir pamatė 
ant kranto išdygusį nematytą medį: augštą ir 
tiesų, baltu liemeniu, baltom šakom ir baltais 
lapais. Stovėjo jis pakrantėje mirgėdamas tais 
bsl:sisiais lapeliais, tartum gulbė vėduodama 
sp>rnais, tartum gulbė šnarėdama piunksnomis... 

Atsisėdo Rimutis po medžiu. Pakilo vėjas, susiū- 
bavo ežeras, sušlamėjo baltieji lapeliai: 


Oi Rimai Rimuti, kirski šakeles, | 
nugenčk šakeles, nuskabyk lapelius... 


Klausėsi, klausėsi vaikinas... Atsinešė kir- 
vuką, nukirto šaką, nugenėjo, lapelius nuskabė: 
šaka lygi, švelni, balta, lyg mergaitės rankelė. 
Sėdėjo, sėdėjo, galvojo, galvojo Rimutis ir iš- 
skaptavo iš šakos tris šaukštus. mamytei, tėve- 
liui ir sau. Vakare valgo visi tais šaukštais dil- 
gėlinę sriubą — o gardu, o skanu neapsakomai! 
Visą vasarą Rimutis skaptavo šaukštus ir dalijo 
juos žmonėms. Visi jais džiaugėsi: ir vanduo iš 
balos tokiu šaukštu semtas turėjo geriausio mi- 
daus skonį. 

Žiemai atėjus, medelio liko tik liemuo: ša- 
kas visitelaites Rimas buvo nugenėjęs. Bet iš- 
aušo pavasaris, sužaliavo visi medžiai, ir baltasis 
medis sukrovė pumpurus, išskleidė baltus lape- 
lius ir vėl užaugino šakas, dar storesnes kaip pir- 
ma. 

Atsisėdo kartą Rimas po medžiu. Pakilo vė- 
jas, susiūbavo ežeras, sumirgėjo, sušlamėjo bal- 
tieji lapeliai: 

Oi Rimai Rimuti, kirski šakeles, 

nugenėk šakeles, nuskabyk lapelius... 


Rimutis nukirto šaką, nugenėjo, lapelius nu- 
skabė: šaka lygi, švelni, balta, lyg mergelės ko- 
jelė.. . Pagalvojo Rimutis, išskobė iš šakos klum- 
paites ir atidavė motinai. Įsimovė ji klumpaites: 
šiltos, lyg pūkais klotos, lengvos — vaikščiok vi- 
są dienelę, nuovargio nejusi. Ir pradėjo Rimas 
klumpes dirbti. Niekas daugiau kojų nebešalo: 
klumpaitės šiltos, nors po žiemos vartais sėdėk. 
Taip Rimutis vėl visas šakas nukapojo, liko tik 
baltas liemenėlis. Bet atėjo pavasaris, užlijo 
lietus — vėl medis sukrovė pumpurus, išskleidė 
lapelius ir užaugino šakas, dar storesnes kaip pir- 
ma. Atsisėdo Rimas po medžiu. Pakilo vėjas, 
susiūbavo ežeras, sumirgėjo, sušlamėjo baltieji 
lapeliai: 

Oi Rimai Rimuti, kirski šakeles, 

nugenėk šakeles, nuskabyk lapelius... 


Nukirto Rimas šaką ir susimąstė. Atsiminė, 
kad jų troba dūminė, tamsi, nes langeliai tokie 
mažučiai, kad gera širšė lėkdama sparnus laužosi. 

— Padarysiu langams rėmus iš baltosios 
šakos. Iškirsiu langus, įdėsiu rėmus, kad saulutė 
įtekėtų, mėnesėlis įšviestų. 

Iškirto langus, įdėjo rėmus — liko šviesi 
šviesi trobelė. Iėjo motina ir tarė: 

— Kol buvo tamsu, dulkių nemačiau, suo- 
džių neįžiūrėjau ...— ir pradėjo motina šveisti, 
valyti... 

Parėjo tėvas ir tarė: 

— Viduje gražu, bet iš lauko nedailu: sto- 
gas kiauras, pamatai žemėn sulindę... 

Pakėlė tėvas trobą, stogą naują užstiegė... 

Atėjo kaimynai: 4 

— Kokia graži ir šviesi jūsų trobelė! 

— Padarė Rimutis langus iš baltojo medžio, 
ir liko pas mus šviesu, — tarė motina. I Aš 

— Padaryk ir mums, Rimuti, — prašė kai- 
mynai. — Ir mes norime šviesos. 

Padarė rėmus Rimutis visiems kaimynams. 
Pradėjo ir iš tolimų vietų žmonės važiuoti, švie- 
sos savo namams jieškoti. Visiems dirbo Rimu- 
tis, daug namų apšviesino. Vieną dieną nuėjo 
paežerėn ir pamatė, kad jau paskutinę šakelę 
nupjovęs. 

— Tai nieko, — tarė sau. — Ateis pavasa- 
ris, vėl išaugs šakelės. 

Atėjo pavasaris, visi medžiai sužaliavo, tik 
baltasis medelis stovi sausas. Lietus lyja — o jis 
vis pumpurų nekrauna, vėjai pučia — o jis vis 
ūgių neleidžia, šakelių neaugina. Rymo Rimutis 
po medžiu vieną dieną, rymo kitą: niekas medyje 
nešlama, niekas nemirguliuoja... Trečią dieną 
pakilo vėjas, susiūbavo ežeras ir atplaukė balta 
gulbė juodais sparnais. Suplasnojo ji sparnais ir 
suriko skardžiu balsu: 


Oi Rimai Rimuti, kirsk liemenėlį, 
kirsk liemenėlį iš pašaknėlių! 


Nukirto jis medį, parsinešė namo ir pasi- 
statė po langu, kad dirbdamas matytų ežerą, kad 
regėtų žalias bangas ridinėjant, juodsparnę gul- 
bę plaukinėjant. Rymo Rimutis palangėje ir ne- 
sugalvoja, ką dirbti iš baltojo medelio. Pažiūrė- 
jo motina ir sako: 

— Būtų dailus skobnis iš to balto medelio. 
Būtų gera sėdėti, svečius vaišinti, kaimynus my- 
lėti. 

Atėjo tėvas ir sako: 

— Būtų dailus laivelis iš to balto medelio. 
Būtų smagu plaukioti, žalias bangas skrosti, tink- 
lus kilnoti... 

Papurtė Rimutis geltonus garbinius: nemieli 
jam tėvo močiutės žodžiai. Pasiėmė jis skaptu- 
ką ir pradėio skobti — skaptukas, rodos, pats jo 
ranką vadžioja... Ir padirbo ir išskobė R'mu- 
tis dailią mergelę iš medžio liemenėlio. Stovi 
mergelė balta kaip gulbė ir žiūri ežeran šypso- 
damosi lyg gyva: rankos moja, plaukai vėjuje 
plakasi, lyg gulbės sparnai plasnoja, tartum no- 
rėtų pro langą ežeran lėkti, žaliose bangose 
plaukinėti, baltose putose taškytis... O Rimas 
akių nuo jos atitraukti negali; darbas poilsis ne- 
mielas, tik žiūri į medžio mergelę, lyg būtų už- 
žavėtas, lyg burtais pakerėtas. Žiūri, žiūri ir dū- 
sauja: 

— Mano mergele, baltoji gulbele, kodėl ty- 
li, nekalbi, žodelio nepasakai? Kad prakalbėtum, 
žodeli tartum, man širdį nuramintum ... 

Išgirdo motina sūnų dūsaujant ir atsiliepė: 

— Nei prašyk, nei geidauk, sūneli. Negsli 
| kalbėti, negali tavęs paguosti, nes širdies ne- 
uri. 


VELEOLZ AkS KL KES TAS 


NU AU SOLEIL NOIR 


Šiame pasauly debesys lyja 
vėju ir alkiu. Lygumų upės 


po kapinynais 


kaitrą džiovina, medžiams palieja 
gyvybės sultį aitrią ir karčią. 
Lygumų upės po kapinynais. 


Meilės mikrobai graužia ir graužia 
mirusį sapną. Troškulio bokštai 


grumoja dangui 


ir saulės tamsai. Badas atėjo, 


karas ir maras. Ugninis sparnas 
dainą suplėšė ir eilių griaučiai 


byra skeveldrom 


į nuogą žemę: šakalu rauda 


mirties oazėj. 


(Moterų kūnai vėjuotam danguj plevėsuoja 


lyg totalinis skausmas 


žemės, kurios vaisiai reiškia 
meilės ir gyvybės mirtį). 


Nusiminė Rimutis. Pamilo medžio mergelę, 


kuri jo mylėti negali, nes širdies neturi. O kad 
galėtų, savo paties širdį jai įdėtų! 

Nuėjo Rimas paežerėn, atsisėdo ant baltojo 
kelmo ir kalba: 


— Oi gulbe, gulbe, juodasparne gulbe, 
atiduok, atiduok rubino širdį. 


Atsakė juodasparnė gulbė: 


— Eik, Rimai, namo, Rimuti, namo, 
negaliu atiduoti rubino širdies. 


Nuėjo Rimas namo verkdamas. Pasigailo jo 
tėvas, nuėjo paežerėn ir sušuko: 

— Oi gulbe, gulbe, juodasparne gulbe, 

atiduok, atiduok rubino širdį. 


Suplasnojo gulbė juodaisiais sparnais ir su- 
riko: 

— Eik, tėvai, namo, tėvuži, namo, 

negaliu atiduoti rubino širdies. 


Parėjo tėvas nuliūdęs. Pasigailo motina ver- 
kiančio sūnaus, nuėjo paežerėn ir rauda: 

— Oi gulbe, gulbe, juodasparne gulbe, 

pagailėk, pagailėk mano sūnelio, į 

atiduok, atiduok rubino širdį. 


Gailiai sudejavo juodasparnė gulbė ir atsakė: 
— Eik, motin, namo, močiute, namo, 
atiduosiu, atiduosiu rubino širdį. 


Parėjo motina džiaugdamosi namo. Vos tik 
parėjo, pakilo iš ežero juodas debesis ir užėjo 
didelė audra. Vėjai pūtė, bangos kilo, ežeras iš- 
tvino — medžius laužė, smiltis graužė, akmenis 
paplovė. Kai nurimo audra ir nuslūgo ežeras, 
nuėjo Rimas pakrantėn ir pamatė, kad vėjai bal- 
tąjį kelmą išrovė, kad bangos smiltis iš po kelmo 
išplovė. Ir pamatė jis žemėje kažinką žiburiuo- 
jant, smiltyse raudonuojant. Tai buvo rubino šir- 
dis, trejus metus po medžio šaknimis išgulėjusi, 
audros smiltin išplauta. Pasiemė jis rubino šir- 
dį: štai, jau laimė atrasta, dabar bus baltoji mer- 
gelė gyva! 

Kai pasisuko namo, pamatė paežere būrį ka- 
reivių atjojant. Jojo būrys kareivių, o paskui juos 
ponai ir kunigaikščiai, daktarai ir mokyti žmo- 
nės. Sustabdė kareiviai Rimą, nulipo nuo žirgo 
senas senelis, visų daktarų seniausias, visų mo- 
kytųjų mokyčiausias, ir tarė: 

— Klausyk, berneli, ką aš tau sakysiu. Su- 
sirgo sunkiai karalius, šios šalies valdovas. Suė- 
jo visos šalies daktarai, patys mokyčiausi, apžiū- 
rėjo karalių ir atrado: jis serga todėl, kad 
širdies neturi. Tris dienas mokytieji žmonės skai- 
tė knygas, tris naktis žiūrėjo į žvaigždes. Ir iš- 

skaitė knygose ir pamatė žvaigždėse, kad prie 
Juodosios Gulbės ežero gyvena jaunas vaikinas 
Rimas Rimutis, kuris turi rubino širdį, kuri tik 
viena gali išgydyti karalių. Ar žinai, kur gyvena 
Rimas Rimutis? 

— Aš pats esu Rimas Rimutis, bet niekam 
neduosiu rubino širdies, nes reikia man jos at- 
gaivinti baltajai mergelei, kurią myliu. 

Pašoko kareiviai ir kareivių vadai, ištraukė 
aštrius kardus iš makščių ir piktai suriko: 

— Atiduok rubino širdį! Jei neduosi, tave 
kardais užkaposim, žirgais sumindžiosim! 

— Mindžiokit, kapokit — neduosiu rubino 
širdies! Nebrangi man gyvybė, jei mano merge- 
lė negyva! 

— Pasitraukit, ksreiviai, su savo kardais, — 
atsiliepė senelis. — Varu atimtoji širdis karaliui 
sveikatos negrąžins. 

— Klausyk, Rimai Rimuti, paklausyk mūsų, 


bernuži, — nušoko nuo žirgų ponai ir kunigsikš- 
čiai. — Atiduok rubino širdį, o mes tave turtais 
apipilsim. 


Pamojo jie tarnams, ir tie atnešė šimtą auk- 
so skrynių, atrakino jas de'manto raktais ir pa- 
dėjo Rimui po kojomis. Atvožė ponai skrynių 
dangčius: sužibėjo perlai, deimantai, brangeny- 
bės, net visi veidus rankomis užsidengė, kad 
neapaktų. 

Tik Rimutis, nė žiūrėte nepažiurėjęs, atsakė: 

— Neduosiu rubino širdies, kad ir viso pa- 
saulio turtus paklotumėt. Jei ir saulę su mėnesiu 
nuo dangaus nukeltumėt, jei ir visas šviesiąsias 
žvaigždes surinktumėt — neduosiu rubino šir- 
dies, nes ji man už visą pasaulį brangesnė. 

— Neviliokit, kunigaikščiai, savo aukso 
skryniomis, — vėl prabilo senelis. — Pirkte nu- 
pirktoji š'rdis nesugrąžins karaliui sveikatos. 

Nušoko tada nuo žirgų daktarai ir mokytieji 
žmonės ir ėmė klausinėti: 

— Pasakyk, ko tavo širdis trokšta, Rimai? 
Gal norėtum būti karaliaus sūnumi? Gal norė- 
tum karalaitės žmonos? O gal pats karaliumi no- 
rėtum būti? Nieko nepagailės karalius, net ir ka- 
rališko vainiko, tik atiduok rybino širdį! 

— Kas man karališkas vainikas, kas m3n ka- 
ralaitė Žmona, jei neturėsiu baltosios mergelės, 
be kurios gyventi negaliu? 

Susimąstė daktarai ir mokytieįi žmonės, nu- 
tilo kunigaikščiai ir kareiviai, nuleido galvą ir 
išmintingasis senelis. Tik papūtė vėjas, suliūlia- 
vo ežeras ir iš tolo pasigirdo gulbės balsas: 

: — Rimai Rimuti, pažiūrėk į širdį, 
pažiūrėk, Rimuti, į rubino širdį. 


Pasižiūrėjo Rimutis: raudonasis rubinas, vi- 
sados tyras ir permatomas, buvo susidrumstęs; 
kryžiavosi ir vingiavosi jame tamsūs ruožai, tie 
kryžiai ir v'ngiai pynėsi į paveikslus. Įsižiūrėjo 
Jis, geriau ir pamatė vaikus alkstančius, žmones 
: badaujančius. sunkiai dirbančius, mušamus, krav- 
juose plūstančius, pamatė ir savo tėvą, iš mcdžio 
„peršautą krintantį... 

Apsiverkė Rimutis ir sušuko: 

— Kodėl karalius nepasigaili kankinamų 
žmonių? Kodėl jis nesudraudžia piktųjų ponų? 
Ar jam negaila žmonių ašarų ir kraujo? Ar jis 
neturi širdies? | 

— Taip, jis neturi širdies, — atsakė senelis. 
— Jei širdį turėtų — Žmonių vargus suprastų. 
Jei jis šią rubino širdį turėtų ir joje baudžiavos 
sunkumą, žmones iki žemės slėgiantį, pamatytų 
— sudraustų jis nedoruosius, suteiktų laisvę pri- 
spaustiesiems . .. 

— Imk, imk, seneli, rubino širdį, — sušuko 
Rimutis. — Imk ir atiduok karaliui, kad pama- 
tytų žmonių vargus, kad pasigailėtų jų kančių, 
kad grąžintų jiems laisvę! 

Nulenkė galvą senelis dėkodamas. Užšoko 
ant žirgų kareiviai, ponai ir kunigaikščiai, dak- 
tarai ir mokytieji vyrai ir nujojo pas karalių. 

Sukniubo Rimut's į geltoną smėli, uždengė 
rankomis akis ir gailiai pravirko. Sužibs laimu- 
žė lyg šviesi saulutė visiems, bet tik ne jo šir- 
džiai: niekados, niekados jis nebeatgaivins bal- 
tosios mergelės, be kurios gyventi negali... 

Ir išgirdo jis tylų žingsnių čežėjimą, lyg 
gulbės sparnų šnerėjimą, ir išgirdo švelnų bal- 
są, lyg bangelės, glostančios gulbės plunksnas, 
teškenimą: 

— Neverk, R'ma' Rimuti, neverk, mano ber- 
neli. Širdies atsižadėdamas, jos repraradai. Ati- 
duodamas rubino širdį už žmonių laisvę, m-no 
sielą iš mirties angelo išvadavai. 

Pašoko Rimut's — stovi prieš jį baltoji mer- 
gelė: balta, šviesi, tik jau ne medžio, bet gyvo 
kūno ir krauju skaistumu ... Priglaudė jis mer- 
gelę prie krūtinės ir pajuto, kaip plaka jos šir- 
dis, gyva širdis... 

Suliūliavo ežeras, nusisklaidė debesys, su- 
švito saulė, ir pakilo iš žaliųjų bangų, iš baltųjų 
putų balta gulbė. Buvo ji baltesnė už putas 
bangos keteroje, skaidresnė už debesis, pr'eš sau- 
le stovinčius. Kilo gulbė augštyn ir kildama gie- 
dojo. Giedojo ji apie jauną mergelę, už nemylimo 
išduotą, svetimoje šelyje tėviškės besiilsinč'ą. 
epie motiną, kančiai ir mirčiai kūdikį atidavu- 
są... Giedojo apie kančią pakeliančiąją, valan- 
čiąją, gydančiąją, apie kančią kuriančiąją, išva- 
duoiančiąją ... Giedodama kilo vis augštyn, ko! 
jos baltosios plunksnos sutvisko šviesa ir su<ilie- 
jo su saule. 

Ir daugiau niekas baltosios gulbės nebsma- 
te, Jau daugiau ji žemėn nebegrįžo, po ežsrą ne- 
beplaukiojo. Ir to ežero žmonės Juodosios Gulkės 
ežeru nebevadino, o praminė ii Laisvės ežeru, nes 
iš jo laisvė žmonėms atėjo. Karelius, gavęs ru- 
bino širdi ir supratęs vergijos baisybes. paskelbė 
visiems laisvę, o ponų žemes atidavė buvusiems 
vergams dirbti ir valdyti. Ir žiauriojo pono že- 
mes baudžiauninkai pasid>lijo. 

„Rimas Rimutis vedė atgijusią mersels ir gy- 
veno laimingai prie to Laisvės ežero. O jų vaikų 
vaikai ir dabar ten tebegyvena. 


ATGIMIMAS ARCHITEKTŪROJE: 


FRANK LLOYD WRIGHT 


Dabartinį architektūros stovį galėtume pa- 
lyginti su sveikstančiu žmogum. Liga buvo ilga 
ir slėgė tarytum košmaras, bet ateitis atrodo 
šviesi ir kupina pažadų. Ta atbundančios archi- 
tektūros šviesa yra tokia nauja ir netikėta, kad 
mes vos nesuabejojam, ar čia realybė, ar mira- 
žas. Keli šimtmečiai net buvo sunaikinę pasvei- 
kimo viltį. Nuo viduramžių architektūra tolydžio 
krito, kartais pasiekdama beviltišką laipsnį. 

Gotinis laikotarpis, savo architektūrai ir 
skulptūrai įkvėpimo sėmęs daugiau realybėje ne- 
gu iškilnume, paliko tokio grožio ir tobulumo pa- 
minklų, kad jiems lygių retai randame bet ku- 


V. KIAULENIENĖ 


rioj kitoj gadynėj. Gražu visų pirma dėl to, kad 
tikra. Architektūros šaltinis buvo išorinė gamta 
ir Mene pasinėręs žmogus. Išreikšdama jausmus, 
o ne pojūčius, toji architektūra atspindėjo krikš- 
čionybės mokslo viršūnę. O tikra architektūra 
yra ir turi būti savo epochos aspiracijų atspin- 
dys. Pasakyčiau daugiau: ji yra tos epochos dva- 
sia, išorinė išraiška tos vidujinės jėgos, kuri su- 
daro jos buvimo pagrindą. 

Iš to taško žiūrint, manytume, kad renesan- 
so architektūra turėtų būti geriausia savo laiko- 
tarpio atstovė. Ji labiau už kurią kitą nusakė sa- 
vo epochos dvasią: puošnumą, iškilmingumą, 

Ežr afnėk EA o y d 


prabangą, norą sužavėti, net korupciją. Ir tiesa, 
kad viso laikotarpio klaida — stoka idealo — 
atsispindi jo architektūroje. Kai ten, nors 1etai, 
susiduriame su idealu, randame ir šedevrų. O 
žmogaus prigimtis, sudėta iš silpnybių, klaidin- 
gai pompą palaikė didingumu, puošnumą — gro- 
žiu. Tai įvyko juo lengviau, kad tos silpnybės 
pasirodė esančios rafinuotos. Ta klaida, slypinti 
po rafinuota kauke, dar regimesnė baroke — net 
grubiau ir tuo būdu atviriau. 

Taigi, daugel pastatų iš anų gadynių būda- 
vo imami dailios architektūros pavyzdžiais, nors 
iš tikrųjų į juos reikėjo žiūrėti, kaip į dailės pa- 
vyzdžius (nevartojant “architektūros?? žodžio), 
kaip į tokių tobulų proporcijų kūrinius, kad jie 
mums daugiau primena skulptūrą, o ne archi- 
tektūrą. Grožio jiems neprikiši. Tačiau ko jiems 
stinga — tai pačios architektūros prasmės. Čia 
pirminis rūpestis yra ištaiga, — iki tokio laip-- 

Wright Dovydo Wrighto namas, Phoenix, Arizona 


nio, kad architektūra netenka savo pateisinimo, 
pavirsta paprasta dekoracija. Dekoracija viduje: 
priėm' mams, baliams; dekoracija iš viršaus, net 
ištisų miestų: reprezentacijai. Tačiau nei pasta- 
tai nei miestai nėra teatro scenos. Už tų dekora- 
cijų turi gyventi žmonės. Renesanse tai nustu- 
miama, kaip antraeilis dalykas. Fasadas pasidaro 
beprasmiškas, tuščias, be reikšmės ir sąryšio su 
vidum. Praeivis gauna malonų ritmo ir gražių 
proporcijų įspūdį, bet tai toks pat jausmas, kaip 
muziejuje priešais paveikslą. Negalima nejausti 
gyvybės tokiame veikale, jei menininkas įkūnijo 
savo jausmą, savo kūrybinę galią, pasisakė me- 
džiagoje. 

Architektūroje turi būti daugiau. Medžiega 
ir gyvenimas čia yra tokiame glaudžiame ryšy- 
je, kad jie yra neperskiriami, vienas neįmanomas 
be antro. Architektūra turi išreikšti ne tik archi- 
tekto jausmus, bet ir gilų pažinimą tų asmenų, 


Frank Lloyd Wright-— E.F. Kaufmano namas, Brav Run, Pa. 


kuriems namas skiriamas. To nejuntame rene- 
sanso pastatuose. Juose nėra išvidinės gyvybės. 
Jos niekad ten ir nebuvo. Viduramžio architek- 
tūra, atvirkščiai, dažnai yra tokia organiška, kad 
pastatas mus perkelia į savo epochą, vaizduotėje 
mes pradedam joje gyventi. Renesanse tas suta- 
pimas tarp vidujinio plano ir fasado pražuvo. 
Tas pats elementas slepia laiptus ar priėmimų sa- 
lę, koplyčią ar galeriją. Kol architektūra lietė 
bažnyčių, pilių, puošnių rūmų statybą, šitokių 
principų rezultatai buvo ne tiek svarbūs. Žemės 
plotai tokiems pastatams buvo dideli, todėl ne- 
reikėjo perdaug nuskriausti antraeilių patalpų. 
Problema parimtėjo, kai dėl gyventojų sutirštė- 
jimo miestuose sumažėjo sklypai ir sukėlė kon- 
fliktą gyvenamųjų kambarių išplanavime. 18 ir 
19 amžiais, o net ir dabar randam nepalygina- 
mai beprasmiškų pavyzdžių: begalinės priėmimų 
salės užima visą fasadą, nustumdamos darbo ir 


poilsio kambarius prie mažų kiemelių, kur trūks- 
ta ir oro ir šviesos. 

Kodėl tarytum kažkokia įkvėpimo šaltinių 
stagnacija paraližavo šitą laikotarpį? Religinio 
jausmo sumažėjimas, be abejonės, turėjo daug 
reikšmės. Ir šitas architektūros smukimas vis di- 
dėjo, pasiekdamas gąsdinančių proporcijų. Tiesa, 
menininkai dažnai stengiasi imituoti, o neretai 
net pralenkti savo mokytojus. Tik vėliau jie su- 
siranda nuosavą kelią. Tačiau pastarųjų amžių 
architektai net nejieškojo naujų formų. Jie at- 
sidėję kopijavo tai, kas buvo sukurta prieš juos, 
ir tai jiems pavirto taisykle. Prisidengdami tradi- 
cijos šūkiu, jie pamėgdžiojo visus: graikų, ro- 
mėnų, gotikos ir renesanso pastatus. Architektai 
išsiaugino mažavertystės jausmą ir jį perdavė 
savo darbams, kurie stovi kaip jų iniciatyvos trū- 
kumo paminklai. 

Nuo to daugiausia nukentėjo ir tebekenčia 

bažnytinė architektūra. Tai visai suprantama, 
turint galvoj tikėjimo sumažėjimą ir pačios Baž- 
nyčios konservatyvumą šioje srityje. 

Iš panašios letargijos ištraukti architektūrą 
tegalėjo išorinė jėga. Kai kurie teoretikai, pvz., 
Viollet Ie Duc, mėgino architektūrą išgelbėti iš 
pančių, bet veltui, nes jie pasidavė galingam aka- 
demizmui. Viollet Ie Duc skelbė, kad moderninis 
menas turi būti savo laikų kultūros ir jos rei- 
kalavimų išraiška, kad “dekoracija pastate turi 
būti kaip oda ant kūno, išreikšti, o ne paslėpti 
jo formą ir struktūrą". Bet jis nenugalėjo aka- 
deminių varžtų. Jo, kaip ir kitų teoretikų, Žo- 
džiai pasiliko be atgarsio, ligi mokslų pažanga — 
ana išorinė jėga — sulaužė jungą. 

Architektūroje revoliuciją padarė geležis ir 
vėliau gelžbetonis. Inžinieriai pirmi parodė jai 
naują kelią. Jų pastatai atrodė nežmoniški, bet jų 
drąsa įkvėpė. Jais pasekė architektai, technikos 
laimėjimus įnešdami į meną. Šitame atsinauji- 
nimo sąjūdy svarbūs vardai buvo Freyssinet, 
nustebinęs savo planų drąsa, Labrousse, ryžęsis 
pirmas pavartoti architektūroje geležį, Behrens, 
Wagner, Richardson, Sullivan ir kiti. Jie paruo- 
šė dirvą. Pirmieji jų žingsniai buvo tik mėgini- 
mai, neišsamūs, akademikų smerkiami ir kriti- 
kuojami. Betgi kelias buvo jau parodytas. Te- 
reikėjo tik žmogaus, kuris jį pravestų. 


Tokį genijų davė Amerika. Tai Frank Lloyd 
Wright. Gimė jis 1869 m. krašte, kuris žinojo 
savo jaunystės jėgą ir kuris, tęsdamas Europos 
tradicijas, taip nori iš jų išsivaduoti, kad dažnai 
jas neigia, drauge jausdamas jų reikalingumą. 


Likimas, išrinkęs Frank Lloyd Wrightą ši- 
tam milžiniškam uždaviniui, apdovanojo jį ne- 
palaužiamu charakteriu ir pavydėtina sveikata. 
Jo kovos buvo gausios ir lydėjo beveik visą jo, 
kaip menininko, kelią, bet jis niekados nesileido 
į kompromisus. Įsitikinęs savo architektiniu pra- 
našumu, savo valią ir savo idėjas jis prave?ė ne 
tik savo krašte, bet ir tarp pasaulio architek'ų— 
dažnai net arogantiškai, bet visados, kaip jis pats 
išsireiškia, garbingai. 

Nuo pat savo kūrybinio gyvenimo pradžios 
jis pasaulį iššaukė į dvikovą. Kad suprastume 
visą tos kovos drąsumą, pirmų jo pastatų nauju- 
mą ir originalumą, prisiminkime, kokia buvo to 
laiko architektūra. Palyginkime pirmuosius jo 
darbus su kitų architektų pastatais. Prisiminki- 
me taip pat, kaip tradicija buvo užvaldžiusi ar- 
chitektūrą ir sunaikinusi bet kokią iniciatyvą. 


Pirmų Frank Lloyd Wrighto pastatų tikru- 
mas, nuoširdumas jaučiamas net dabar, praėjus 
pusei šimtmečio. Jie yra moderniškesni už mo- 
derniškiausius šio laiko pastatus. Sutikti kaip 
anarchiškiausi tada, kai jie buvo sukurti, dabar 
jie daugiau atrodo kaip pradiniai drąsaus geni- 
jaus mėginimai, trumpas preliudas ton totalinėn 
revoliucijon, tan milžiniškan darban, kurį jis at- 
liko per 60 kūrybos metų. 

Nesvarbu, kas jam turėjo įtakos, — esmėje 
jis pasiliko savo likimo viešpats. Nerasime me- 
nininko, nors ir talentingiausio, kuris būtų be 
įtakų. Visus, nors ir instinktyviai, paveikia ŽžmMo- 
nijos laimėjimai. Tolimųjų Rytų architektūra 
įkvėpė Frank Lloyd Wrightą, tačiau jis jos ne- 
kopijavo ir net nemėgdžiojo, tik ją pakei'ė ir 
pritaikė. Jis pasirinko tai, kas tiko jo, vakarie- 
čio, dvasiai, kas jam buvo artima. 


Atviras planas, toks įprastas Rytuose, pui- 
kiai atitiko dabartinį Vakarų gyvenimo būdą ir 
jo reikalavimus. Mažame plote atviras planas 
duoda laisvės, erdvės ir patogumo įspūdį. Tckį 
planą perėmė Frank Lloyd Wright ir jį pritaikė 
Vakarams. Žinome jo pasisekimą ne tik Ameri- 
koj, bet ir Europoj, nes tai taip tiksliai atitiko 
šiandieninio žmogaus veržlią prigimtį, kuriai su- 
varžymai taip nepakenčiami. 


Horizontalių planų išdėstymas, kuris bėgan- 
čiomis linijomis akį veda už pastato ribų, pradžią 
gavo taip pat japonų architektūroje. Šis pratę- 
simas iš vidaus į išorę Frank Lloyd Wrighto dar- 
buose buvo papildytas pratęsimu iš išorės į vi- 
dų. Išorinio ir vidujinio plano harmoniją kartais 
perkerta vertikalios linijos, kurios pabrėžia pa- 
stato vienumą ne tik tarp planų, bet ir vienumą 
su erdve. Prie šio formų ir funkcijų sutap'mo 
dar pridėkime integralų sklypo ir jį apsupan- 
čios gamtos susiliejimą su pastatu — gausime tą 
nedalinamą vienetą, kuris toks būdingas Frank 
Lloyd Wrighto kūrybai. Taip iš išorinių apraiš- 
kų jis išgavo taisyklę, kuri padarė perversmą 
architektūroje. Ji Frank Lloyd Wrighto dėka pa- 
sidarė tikra, gyva, organiška. Kiekvienas elemen- 
tas atsakė specialiai funkcijai, kuri niekad ne- 
buvo paslėpta. Vidus mums kalba apie išorę ir 
išorė apie vidų. Jei vienas kambarys turėjo būti 
didesnio ploto negu kitas, Frank Lloyd Wright 
nedvejojo, tai išreikšdamas plane ir erdvėj: ausš- 
tis proporcingas pločiui. Jei patalpa maža ir su 
augštomis lubomis, mes jaučiamės kaip vamz- 
dy; jei jis žemas, bet didelis, lubos beveik gula 
ant mūsų pečių. Todėl Frank Lloyd Wright lai- 
kėsi principo, kad tame pačiame pastate gali su- 
gyventi įvairių proporcijų plotmės. Pastatas dėl 
to pasidaro patogus gyventi, gerai ir taupiai iš- 
naudoja duotą erdvę ir sukelia didelį malonumo 
jausmą. 

Frank Lloyd Wrighto menui toliau be-ivys- 
tant, kai kurie ankstyvesni problemų išsprendi- 
mai pradėjo jo nebepatenkinti. Tačiau jis nieka- 
dos sau neprieštaravo, kadangi jo principai visa- 
dos pasiliko tie patys: nuo pat pirmųjų dierų 
jam vadovaujamoji gairė buvo ir pasiliks — mei- 
lė gamtai, meilė jos Dieviškajam Kūrėiui, atsi- 
davimas tam, kas tikra, kas gražu. Tačiau tie 
dar pasilikę su praeitimi ryšiai, kurie jam už-to- 
jo kelią, buvo visiškai nutraukti. Frank Linyd 
Wright yra savarankus. Nejieškodamas kraštu- 
tinumų, net nenorėdamas niekeno nustebinti, jis 
susirado save ir tokią nepaprastą formų lsisvę 


iš Non-objectiv Painting 
Muzėjaus New Yorke 


Visos nuotraukos gautos 


Keturkampis, kvadratas jam pasidaro perdaug 
riboti. Jis įveda apskritumą, elipsę, trikampį, še- 
šiakampį, lenktą ar kampuotą liniją, vartoja tai 
drauge ar atskirai, pagal reikalą, — ten, kur tos 
formos geriausiai atitinka funkcijas, tikslą. Jis 
taip daro ne iš noro nustebinti naujumu, bet be- 
sistengdamas tobulai įvykdyti pasistatytąjį už- 
davinį. Anksčiau varžomas formų, Frank Lloyd 
Wright pats tas formas pavergė, kad jas išlais- 
vintų. Jo pastatas taip susilieja su peisažu, jog 
atrodo, kad gamta netektų savo grožio, jei atim- 
tume tą pastatą. Pastatas priklauso vietai. Ji bū- 
tų nepilna be jo. 

Gamta persunkė Frank Lloyd Wrightą vi- 
somis savo formomis, savo begaliniu sudėtingu- 
mu, žmogaus prigimties įvairumu, jo neišmatuo- 
jama dvasia. Tai gamtai jis tarnavo visišku savo 


(The Salomon Guggenheim 


Frank Lloyd Wright-— Neilso namo vidus, Minneapolis, Min. 


Foundation) 


poeto ir psichologo sielos atsidavimu. Išimtinai 
ilgas jo kūrybos kelias leido jam tobulai atlikti 
savo uždavinį, kuris gal dar nėra visiškai ba'g- 
tas. Kas gali išpranašauti, ką jo geniali dvasia 
neša ateičiai!? Jis išėjo nugalėtoju iš daugybės 
kovų, jis išlaisvino architektūrą iš jungo, kuris 
ją slėgė bemaž per 500 metų. Tačiau kaip po 
kiekvienos revoliucijos, taip ir dabar mes nega- 
lime dar visiškai pasinaudoti jos derlium. Jo 
revoliucija padėjo tvirtus pagrindus, davė prin- 
cipus, kurie tiesiai paliečia mūsų širdis. Bet po 
tiek melagingų tamsybės metų jo atneštoji švie- 
są yra tokia akinanti, kad mes nedrįstame jai 
tiesiai žvelgti į akis. Tik metams bėsant, mes 
prie jos prijunksime, ir revoliucija, t-s atgimi- 
mas architektūroje, kurį sukėlė Frank Lloyd 
Wright, nenustos aidėjęs. 

KATALIKŲ VIENYBE 


St. Golšanskis 


Motto: Ne politika turi išgelbėti religi- 
ją, bet religija politiką. 
J. Balmes. 


Maždaug prieš pusantrų metų ta pačia ant- 
rašte “Aiduose" pasirodė A. Maceinos straipsnis 
(Aidai, 1952 m. Nr. 4), sprendžiąs katalikų poli- 
tinės vienybės problemą. Minėtas straipsnis bu- 
vo principinio pobūdžio, todėl jis yra aktualus 
ir šiandien. Ten buvo iškeltas dar vis gyvas klau- 
simas, ar mūsų katalikai politinėje savo veikloje 
turi tenkintis viena politine partija, ar geriau 
telktis į dvi ar kelias. Profesorius atsakė, kad 
“daugingumas (suprantama partijų S. G.) poli- 
tinėje mūsų veikloje yra mūsų stiprumo laidas“. 

Visų pirma norėtume pakartoti svarbiausius 
argumentus ir pavyzdžius, kuriais ta tezė yra 
grindžiama. Cituoju: “Ji (Šv. Trejybės S. G.) yra 
vieninga visu tuo, kas plaukia iš dieviškosios pri- 
gimties, ir ji yra dauginga visu tuo, kas kyla iš 
asmens. Dievas yra vienas prigimties atžvilgiu, 
bet Jis nėra vienas asmens atžvilgiu“. Toliau kal- 
bama apie Bažnyčią: “...vienas yra Apreiški- 
mas ir vienas mokomasis neklaidingas Bažnyčios 
autoritetas. Tačiau kiek jame yra srovių ir sro- 
velių, krypčių ir teorijų! Kiekvienas didelis teo- 
logas ar filosofas Bažnyčios istorijoje yra sukū- 
ręs savo mokyklą, kuri amžių eigoje neišnyko, 
bet pasiliko ir ligi šiai dienai gyvena daugiau ar 
mažiau regimu būdu: šv. Augustinas, šv. Anzel- 
mas, šv. Tomas, pal. Duns Skotas, Suarezas, New- 
manas, Moehleris, Solovjevas, Blondelis, Wustas. 
Ir Bažnyčia neturi nieko prieš šį įvairumą, nes 
jis yra mąstančios Žmogaus dvasios kūrybišku- 
mo išraiška.“ Kitoj vietoj sako: “... viena yra 
Kristaus apreikšta religija, kuria Viešpats yra 
garbinamas. Tačiau koks jame apeigų, ritų, li- 
turgijų įvairumas. Šalia lotyniškosios liturgijos 
Bažnyčioje žymią vietą užima bizantinė; šalia jos 
stovi koptiškoji, syriškoji, mozarabiškoji, šv. Am- 
broziejaus ir kt. Ir Bažnyčia ne tik pakenčia šį 
įvairumą, bet jį gina ir saugo... Apie meną 
sakoma: “...meno srityje katalikai taip pat 
yra daugingi ir sykiu vieningi; daugingi savo 
stiliais, formomis, priemonėmis, vieningi savo 
siekimais ir meno įjungimu į Viešpaties Kara- 
lystę. Bažnyčia yra visuotinė ne tik tautų, bet ir 
kultūrų atžvilgiu". Toliau, pereinant prie politi- 
kos, teigiama: “Kas čia pasakyta apie mokslą, 
bendruomenę, kultūrą, meną, tas pat tinka ir 
politikai“. “Būdama valstybės gyvenimo tvarky- 
mas, politika neturi savo turinio, bet naudojasi 
tuo, kas yra sukurta ar sukuriama kitose srity- 
se: moksle, mene, ugdyme, ūkyje; naudojasi ne 

šiems turiniams keisti, bet tik juos tvarkyti ir 
derinti vieną su kitu". Norime suprasti, kad tu- 
rininių vertybių kaip mokslas, menas ir t.t. su- 
gretinime su “formaliniu dalyku“, politika, logi- 
nis ryšys remiasi tvirtinimu, kad politika nau- 
dojasi tuo, kas, pvz. moksle yra sukurta, o ten 
yra įvairių krypčių, tuo pačiu, atitinkamai pa- 
gal kryptį moksle gali būti suformuota ir poli- 
tinė pažiūra. Žodžiu, turininės vertybės su įvai- 
riom kryptim ir variantais saisto “formalinį da- 
lyką'— politiką. 

Šitoks dalykų aptarimas yra teisingas tik 
jieškant geriausios valstybės koncepcijos, poli- 
tinės sistemos, ar kuriant kurios nors partijos 
programą. Sutinkame, kad gali būti sukurtos ke- 
lios politinės sistemos, visos jos teoriškai teisin- 
gos, daugeliu atžvilgių geros, tačiau gali kilti 
klausimas, kuri jų mums yra tinkamiausia ir pri- 
imtiniausia. Jei lietuviams ir kitoms Vakarų 
tautoms labiau priimtinos lotynų apeigos, o Ry- 
tų tautoms bizantiškosios, syriškosios, ar kitos, — 
tam yra įvairių priežasčių. Jei vokiečiams labiau 
prie širdies gotinis stilius, o graikams jonėnų, — 
tai tam pagrįsti taip pat yra įvairių motyvų ir t.t. 
Iš tų išvedžiojimų, kuriuos minėtame straipsny- 
je profesorius mums pateikia, tedrįstame teigti, 
kad aštrių ir kūrybingų protų gausumas, kuriant 
mūsų valstybės koncepciją ar konkrečią, ameri- 
koniškai tariant, platformą, yra kūrybingumo, 
tikslumo ir pasisekimo laidas. Kaip Bažnyčia 
apima ir savyje suderina tas įvairias sroves, 
mokslo ir meno kryptis, taip ir katalikai turėtų 
siekti politinių pažiūrų ir metodų suderinimo 
vienam junginyje. O dėl tvirtinimo, kad “dau- 
gingumas (partijų S. G.) politinėje mūsų veiklo- 
je yra mūsų stiprumo laidas'' labai abejojame, ir 
štai dėl ko. 

Katalikų politiniu stiprumu praktinėj veik- 
loj laikome ne tik programinį ar principų pra- 
našumą, bet ir gebėjimą savo politinius tikslus 
realizuoti. Būdami daugingi, kitaip sakant, susi- 
skaldę, eidami į politinę areną dviem ar kelio- 
mis, tarp savęs besirivalizuojančiomis (ko prak- 
tiškai negalėtume išvengti) partijomis, savo 
tikslų negalėtume realizuoti, ar bent sunkiau 
būtų tai padaryti. Moksle, mene svarbu ne ma- 
sė, bet stiprūs individai. Individualumas, origi- 
nalumas, kūrybingumas lemia mokslo ar meno 
turinį, formą ir pažangą. Religijoj, santykiavi- 
me su Dievu, augščiausią vertę kaip tik turi in- 
dividualumas, intymumas. Taigi, tos sritys turi 
aiškų individualinį charakterį, o politika, ypač 
demokratinėj sistemoj, turi aiškų kolektyvinį 
pobūdį. Čia ne tiek atskiras individas, kiek or- 


ganizuotumas ir masių balsai lemia pasisekimą, 
tikslų realizavimą. Ipso facto vertybės kaip 
mokslas, menas, religija iš vienos pusės ir politi- 
ka iš kitos pusės, dėl savo skirtingo pobūdžio 
praktiniam veikime, yra negretintinos. 

A. Maceina teigia, kad “Mūsų katalikai vi- 
suomeniškai mirs (m.p.), jeigu jie užsidės uni- 
formą ir pasidarys visi kaip vienas, susitelkda- 
mi į vieną politinę partiją ar grupę. Tai bus 
ženklas, kad didesnės katalikų masės nebegal- 
voja..." Pirmiausia tenka priminti, kad susi- 
telkimas į vieną partiją neužkerta kelio galvoti 
ir kurti naujus planus ateičiai. Antra, ilgokai 
dauguma mūsų katalikų sutilpo vienoj politinėj 
partijoj ir vis dėlto jie visuomeniškai nemirė, 
bet nuolat augo ir stiprėjo. Trečia, atsiradus ke- 
lioms skirtingai galvojančioms grupėms ir suor- 
ganizavus savo partijas, nemanoma, kad katali- 
kai visuomeniškai sustiprėtų (kas jau pasakyta 
apie politinį stiprumą, tas pats tinka ir čia). Kita 
vertus, buvimas vienoj partijoj radikalesnio ir 
konservatyvesnio sparno daugiau ar mažiau vers 
jieškoti kompromiso, kurs, be abejonės, bus ar- 
čiau “aukso vidurio“ ir padės išvengti kraštuti- 
numų. Ketvirta, tai dar nebus ženklas, kad 


“. „katalikiškoji mūsų visuomenė virsta ma- 
se...", bet bus akivaizdus susiklausymo, orga- 
nizuotumo ir racionalumo pasireiškimas. 

* * * š 


Peržvelgę argumentus už kelias katalikų 
partijas ir juos įvertinę, suglaustai palyginkime 
tas dvi katalikų visuomenėj populiarias politi- 
nes koncepcijas, būtent: pilnutinės demokratijos, 
kuriai, sakoma, atstovauja Lietuvių Frontas, ir 
krikščioniškosios demokratijos koncepciją, kuriai 
atstovauja Krikščionių Demokratų partija. Į pil- 
nutinę demokratiją telpa politinė dem., socialinė 
dem., kultūrinė dem. ir tarptautinė demokrati- 
ja. Čia visų demokratinio gyvenimo sričių sam- 
prata yra atremta į žmogaus asmens, kaip nelygs- 
tamos vertybės, iškėlimą. Ne žmogus bendruo- 
menei ar valstybei, bet valstybė ir bendruomenė 
žmogui. Demokratinės valstybės paskirtis yra 
padėti asmeniui ir bendruomenei (šeiminei, pro- 
Tesinei, religinei) egzistuoti ir tarpti. Kažkas taik- 
liai pastebėjo, kad čia siekiama ne žmogų su- 
valstybinti, bet valstybę sužmoniškinti. Šiuo 
klausimu mūsų katalikai sutaria. Pats popiežius 
Pijus XII yra paskelbęs, kad “tikroji demokrati- 
ja turi remtis žmogaus asmens gerbimu"'/) o dr. 
Ivo Duchacek lūpomis CDUCE (Centro Europos 
Kr. Dem. Unija, kuriai priklauso mūsų Kr. Dem., 
įsipareigodami visus jos nutarimus ir programi- 
nes gaires priimti) paskelbė apsprendžiančiu 
principą: “ar tas ar kitas politinis sprendimas 
yra už ar prieš žmogaus asmenį, gyvenantį soc. 
bendruomenėje, nuo kurios jis negali būti atsie- 
tas“) 


1) “Tėvynės Sargas", str. Krikščionybė ir politika 1948 
m. 2-3, 168 p. 
2) CDUCE, Press release 1953 m. 


Prie tų klausimų, dėl kurių didesnių ginčų 
nekyla, nesustosime, o plačiau panagrinėsime 
kultūrinę demokratiją, kur įeina kultūrinės au- 
tonomijos sąvoka, ir pilnutinės demokratijos fi- 
losofinį pagrindinį, vadinamąją  bepasaulėžiū 
rinės politikos teoriją. Pagal ją, valstybė ir pa- 
saulėžiūra gali santykiauti trejopai, būtent: 1 
Valstybė su savo institucijomis gali būti palenk- 
ta pasaulėžiūros tarnybai, t. y. valstybė politi- 
nėmis priemonėmis kovoja už kurią nors pasau- 
ležiūrą ir ją skleidžia. Šį santykiavimo būdą va- 
diname pasaulėžiurine politika. 2 Valstybė su 
savo institucijomis gali būti pajungta kovai prieš 
pasaulėžiūrą (praktiškai ji dažniausiai kovoja tik 
prieš krikščioniškąją pasaulėžiūrą ir proteguoja 
laicistinę, stengdamasi plėsti indiferentizmą). 
Tai laicistinė politika. 3 Valstybė su savo institu- 
cijomis gali nesikišti į pasaulėžiūrinius reikalus, 
palikdama juos spręsti bei tvarkyti pasaulėžiū- 
rinems institucijoms, o pati tik prižiūrėti ir ma- 
litika. 

Nepasaulėžiūrinės politikos teorija politines 
priemones kvalifikuoja prievartinėmis, todėl pa- 
saulėžiūriniuose reikaluose netinkamomis. Pagal 
prof. A. Maceiną “... politika kalba anaiptol ne 
į Mūsų sąžinę ir ne į mūsų protą. Ji mūsų nejti- 
kinėja, įrodymų neteikia, mūsų valios ar gerų 
norų nesišaukia, bet paprasčiausiai įsako. Jau 
pats balsavimas, kuriuo prasideda kiekvienas 
tikras politinis aktas (parlamento narių kalbos 
ar spaudos straipsniai už ir prieš dar nėra poli- 
tinės priemonės tikra šio žodžio prasme), yra 
prievarta, nes dauguma čia pareiškia savo valią 
ir Mažuma turi nusileisti, nors iš vidaus daugu- 
mos nutarimo ir nepriimtų". “Kitos politinės 
priemonės, kaip įstatymas, įsakymas, taisyklės, 
statutai yra dar labiau prievartiniai, nes kiek- 
vieną jų, dažniausiai expressis verbis, lydi nu- 
matytos sankcijos tiems, kurie jų nesilaikytų. 
Kiekvienas juos turi vykdyti, nes už jų stovi 
policija, teismas ir kalėjimas ar kuri kita baus- 
mė''.3) 

Politinių priemonių pasaulėžiūrinėj kovoj 
naudojimą krikščioniškoji demokratija irgi nei- 
gia. “Tėvynės Sargas" straipsnyje “Krikščiony- 
bė ir politika" sako: “Krikščioniška politika, 
greičiau negu kokia kita, pasmerks Bažnyčios 
atstovų įsikišimą į valstybės reikalus. Taip pat 
krikščioniška politika atsisako įgyvendinti mo- 
ralinius nuostatus per jėgą“'. (m. p.)*) Visai tei- 
singai prof. A. Maceina sako: “Todėl bet kuri 
pasaulėžiūra, jei ji tokią priemonę ima, pražus 
nuo jos, nes bus sunaikinta jos laisvė. O ne lais- 
va religija nėra verta nei Dievo nei žmogaus“ 


(ma p.) 


3) A. Maceina: Politika ir pasaulėžiūra, “Aidai" 1948, 19. 


390-391 p. 

4) Krikšč. ir politika, “Tev. Sarg." 2-3. 170 p. 

5) A. Maceina: Politika ir pasaulėžiūra, “Aidai" 1948. 
19. 391. p. 

„2 Nepasaulėžiūrinės politikos teorija pr.mena 
valstybės ir Bažnyčios galių dualizmą, formuluo- 
tą pop. Leono XIII žodžiais: “Dievas žmonių gi- 
minės globą padalino tarp dviejų galių: tarp baž- 
nytinės ir valstybinės. Viena įsteigta dieviškiems 
dalykams, antra — žmogiškiems. Kiekviena savo 
„srityje yra suvereninė''.6) 

' . Nemaža ginčų yra sukėlęs sąžinės laisvės 
akcentavimas ir iš to išplaukiąs kultūrinės auto- 
nomijos klausimas. Sąžinės, spaudos ir žodžio 
laisvių garantavimas šiandien yra kiekvienos de- 
mokratinės konstitucijos būtinybė. Tačiau čia 
kalbama ne vien tik apie galėjimą turėti savo 
įsitikinimus (tos laisvės niekas ir neprašo), bet 


6) Ibd. 395 p. 


EC 

ir apie tų įsitikinimų laisvę reikštis viešai žo- 
džiu ir darbu; gyventi ir auklėti savo šeimą pa- 
gal juos. Ne kartą buvo keltas tiesos ir klaidos 
klausimas, kurį visai teisingai sprendžia J. Ma- 
ritain'as sakydamas: “Dievo ir tiesos atžvilgiu 
žmogiškasis asmuo neturi teisės savo valia pasi- 
rinkti bet kokį kelią; jis turi rinktis tikrąjį ke- 
lią, kiek tik yra jo galioje jį pažinti. Tačiau vals- 
tybės laikinosios bendruomenės ir laikinosios val- 
džios atžvilgiu jis yra laisvas rinktis savo reli- 
ginį kelią savo rizika ir grėsme; jo sąžinės lais- 
vė yra nepažeidžiama prigimtoji teisė"“.") Ši pa- 
žiūra sutinka su krikščioniškąja demokratija. 


“"Tev. Sargas" anksčiau minėtame straipsnyje sa- 


7) Ibd, 390 p. 


ko: "Ipareigoti dorybių praktiką nėra politikos 
uždavinys“, o šv. Tomas nurodo ydas su kurio- 
mis valstybei reikia kovoti, būtent: “kurios yra 
žalingos artimui ir visuomeninį gyvenimą daro 
neįmanomą".*) Ne kitaip galvoja ir nepasaulė- 
žiūrinės politikos šalininkai (priešingai, būtų są- 
žinės laisvės piktnaudojimas) ir mano, kad tin- 
kama forma tam sąžinės laisvės principui prakti- 
koje įgyvendinti yra kultūrinė autonomija. Kaip 
ji atrodytų, kokį pavidalą ji gautų, tai ne princi- 
po, bet formos klausimas, kurį, abiem pusėm pa- 
rodžius geros valios, atrodo, pavyktų išspręsti. 
Trumpai pasakius, nepasaul. pol. teorija teigia, 
kad: 1 ji nenupasaulėžiūrina žmogaus, 2 valsty- 
bės institucijos nekompetentingos pasaulėžiūri- 
niuose reikaluose, 3 reiškia didelę pagarbą reli- 
gijai ir jos institucijoms duoda visišką laisvę, 4 
mano, kad ne politinės, o kultūrinės priemonės 
tera tinkamos pasaulėžiūrai skleisti ir 5 iškelia 
krikščionišką, o kartu ir demokratišką principą, 
būtent: nedaryk kitam to, ko pats nenorėtum 
patirti. 

Manome, kad visi mūsų katalikai pasisako 
už bendradarbiavimą tarp Bažnyčios ir valstybės, 
tačiau tas bendradarbiavimas negali būti toks, 
kad valstybė kištųsi į Bažnyčios reikalus, nau- 
dotų ją savo tikslams, ar atvirkščiai. Liet. Kr. 
Dem. partija, įsijungdama i CDUCE, principine 
prasme tapo nebe katalikiška, bet krikščioniška 
partija. Prof. A. Lima tvirtindamas, kad “... ka- 
talikiški kraštai neturėtų turėti katalikiškų par- 
tijų..., tarp kitų nurodo šias priežastis: 1 “Baž- 
nyčia duoda didelę laisvę politiniuose dalykuose". 
2 “Bažnyčia neturėtų būti surišta (indentified) 
su viena partija, net su katalikų partija“. 3 “Jei 
katalikiškos partijos buvimas šalia katalikų ak- 
cijos gali būti nesusipratimų (confusion) prie- 
žastimi ne katalikiškam krašte, tai jis gali būti 
fatališkas abiem — katalikų akcijai ir katalikų 
politinei veiklai — krašte, kur jie sudaro daugu- 
mą". 4 “Katalikiška partija katalikiškam krašte 
tuojau taps klerikaline partija ir konsekventiškai 
iššauks antiklerikalizmą tarp tikinčiųių ir neut- 
raliųjų, nekalbant apie priešus“.?) Toliau prof. 
A. Lima sako: “... krikščionių demokratų parti- 
jos reprezentuoja, ar turėtų reprezentuoti kata- 
likiškąją demokratijos doktriną, nenaudojant re- 
ligijos ar Bažnyčios politiniams tikslams, nežiū- 
rint kaip kilnūs jie būtų .. *9) o “Tėv. Sargas" 
dar 1948 m. jau teigė: “Partija turi būti krikščio- 
niška, bet ne konfesinė (m. p.))""'). Baigdami šį 
palyginimą prisipažįstame, kad nieko naujo čia 
nepasakėme, o tik pakartojome tai, kas vienų ir 
kitų jau pasakyta, ir konstatuojame faktą, kad 
esminio skirtumo tarp tų srovių nėra ir būti ne- 
gali, nes jos maitinasi iš to paties krikščionybės 
dubenio; tačiau gali būti tik įvairių variantu in- 


8) Krikšč. ir politika, “Tev. Sarg.' 2-3. 170 p. 
9) CDUCE, Press release 1953 m. 

16) Ibd. 

11) Krikšč. ir polit., “Tev. Sarg." 2-3. 168 p. 


terpretavime ir terminuose. Daug kam nepatinka 
nepasaulėžiūrinės politikos terminas, net pats jo 
autorius prof. A. Maceina pripažįsta, kad “. .. gal- 
būt, jis yra netikslus .. »*12), bet ne vardas, o tu- 
rinys sudaro esmę. Nesuklystume tą turinį pa- 
vadindami net krikščioniška politika, nes krikš- 
čioniška politika yra, jei yra krikščioniška mora- 
lė ir krikščioniška teisė. 
* * * 


Konstatavę principų bendrumą, panagrinė- 
kime argumentus už vieną krikščionišką parti- 
ją, nesvarbu, kuriuo vardu ją pavadintume. Tei- 
singai prof. A. Maceina sako: “... katalikai turi 
būti vieningi tose srityse, kurios yra principinės 
ir kurių išsprendimas priklauso jų pasaulėžiūrai, 
pvz., moterystė, ugdymas, socialinis gyvenimas, 
religija. Šios sritys tik paviršium žiūrint priklau- 
so politikai. Tačiau savo esme jos yra griežtai 
pasaulėžiūrinės ir normalioje valstybės sąran- 
goje negali būti tvarkomos politikų, bet atitin- 
kamų savo srities žmonių, esančių Bažnyčios ži- 
nioje. Todėl jų klausimus sprendžiant katalikai 
turi būti vieningi.) Iš tikrųjų, mums, katali- 
kams, tie dalykai yra pirminės reikšmės, nes jie 
yra principiniai. Čia turime būti vieningi, bet, 
neliesdami šios dienos aktualijų, norėtume pa- 
klausti, kur nesutariame tais katalikams antri- 
nės reikšmės klausimais, kaip ekonominiais, už- 
sienio politikos, administraciniais ir kitais klau- 
simais, nors jie, kaip piliečiams, ir labai svar- 
būs. Jei čia ateityje ir atsirastų ryškių skirtumų, 
tai dar nebūtų rimto pagrindo skelti partiją, nes 
ta pažiūra, kuri nesurinks daugumos savo parti- 
joj — vargu surinks daugumą parlamente. Iš 
viso, ar yra buvęs atsakingas politikas, kuris 
dėl nuomonių skirtingumo būtų reikalavęs ski- 
limo, ar paraleliai ant tos pačios bazės organi- 
zavęs kitą partiją, remdamasis pažiūra, kad ski- 
limas ar “daugingumas"' principe yra sveikas ir 
tikslingas reiškinys. Jei toks skilimas kažkada 
įvyko, tai jis pačių organizatorių buvo kvalifi- 
kuotas tik kaip “neišvengiama blogybė“, o dau- 
gelis pavyzdžių mus moko, kad po skilimo ilgo- 
kam laikui susilpnėjama. “Daugingumo" princi- 
pas politikoj neišvengiamai veda į pulverizaciją. 

Lietuviškų partijų šeimynėlė ir taip yra ga- 
na gausi, tad naujas prieauglis nebepageidauja- 
mas. Patyrimas mus moko, kad didelis partijų 
skaičius, ypač kada nė viena ar dvi iš jų ryškiai 
neišsiskiria savo didumu, graso valstybės politi- 
niam stabilumui tiek vykdomosios valdžios at- 
žvilgiu (Prancūzija), tiek valstybės politinės sis- 
temos atžvilgiu (weimarinė Vokietija, 1926 m. 
Lietuva ir t.t.) Suminėdami politinį stabilumą, 
turime pridėti, kad yra daug daugiau faktorių, 
kurie tą stabilumą lemia (plačiau apie tai gal 
kita proga), bet apylygaus stiprumo politinių 
partijų skaičiaus yra vienas iš svarbiausių veiks- 


12) A. Maceina: Katalikų vienybė, “ Aidai" 1952. 4. 156 p. 
13) A. Maceina: Polit. ir pasaul. “Aidai" 1948. 19 394 p. 

nių. Taigi, mūsų katalikai turėtų būti apdairūs 
ir, svarstydami konstitucinius ir politinius pa- 
grindus būsimajai III Lietuvos valstybei, turėtų 
tai įkalkuliuoti ir patys tapti tikslingumo ir ap- 
sijungimo pavyzdžiu. Mūsų veiksmus turi ap- 
spręsti ne partiškumas, bet valstybingumas. 


Čia iškyla tos pačios ideologijos grupių tar- 
pusavio santykiai. Yra manančių, kad ideologiš- 
kai labai artimų grupių bendradarbiavimas po- 
litikoje yra lengvesnis negu toliau stovinčių, ar 
net priešingų. Deja, praktikoje yra atvirkščiai. 
Politika yra kova, kuri turėtų būti kovojama 
kultūringomis ir moraliomis priemonėmis, ta- 
čiau ji yra kova, ir kiekviena partija, jei ji ne- 
nori iš anksto pasirašyti sau mirties sprendimo, 
kovos už savo egzistenciją ir už augimą. Orga- 
nizacija neturėtų būti pati sau tikslas, bet tik 
priemonė, tačiau kiekvienas siekia susikurti stip- 
resnę, efektyvesnę priemonę savo tikslams siekti. 
Jei katalikai susitelktų į dvi partijas, tuo pačiu 
jos taptų viena kitai pavojingesnės kaip mark- 
sistai socialdemokratai; pavojingesnės ne ideo- 
loginių, bet tarpusavio konkurencijos ir vienos 
ar kitos partijos egzistencijos atžvilgiu. Sąmo- 
ningas katalikas niekada nenueis pas marksistus 
ar laicistus, o nueis į bet kurią Bažnyčios ne- 
draudžiamą, prieš katalikybę nekovojančią par- 
tiją, dažniausiai į vieną iš krikščioniškųjų. Ne- 
retai atsitiks, kad iš vienos pereis į kitą, tuo bū- 
du viena iš to paties kontingento pasigaus dau- 
giau, kita — mažiau, t. y. viena stiprės, kita 
silpnės. 

Toks realistas politikoj kaip Leninas tai la- 
bai gerai suprato ir, socialdemokratams skilus, 
bolševikai Rusijoj pirmiausia griebė menševikus, 
o ne savo ideologinius priešus, nors vėliau pasta- 
rųjų naikinimas, ypač to naikinimo mastas, pra- 
lenkė normalaus žmogaus įsivaizdavimo ribas. 
Yra pagrindo bijoti, kad tas “realizmas", tik ki- 
tomis priemonėmis, gana aršiai pasireikš ir pas 
mus, o tokių ženklų jau yra. Taigi bendradarbiau- 
ti galima tik laikinai, tačiau šį klausimą išspręsti 
tegalės tik po viena kepure. Blogi tarpgrupiniai 
santykiai netiesiogiai persiduos ir į asmeninius, 
o nuo to nukentės daug mums šventų reikalų. Jei 
kas mano, kad tų grupių bendradarbiavimas gali 
būti pastovus, tą gyvenimo realybė įtikins, kad 
jis klysta. 

Šia proga norime priminti katalikiškosios vi- 
suomenės organizacinės schemos racionalumo 
reikalą. Žvilgterėję praeitin, turime pripažinti, 
o kartu ir pasidžiaugti nepriklausomos Lietuvos 


092 
pas) 


katalikų organizacinės sistemos darnumu. Prade- 
dant mažuliukais vaikais, baigiant žilais politi- 
kos vilkais, visi pagal savo uždavinius, intelek- 
tualinį lygį, turėjo savo organizaciją, savo vietą 
ir savo veikimo lauką. Angelaičiai, pavasarinin- 
kai, ateitininkai ir kiti katalikų akcijoje, krikš- 
čionys demokratai su savo satelitais politikoje, 
sudarė darnią tų organizacijų grandinę. Turime 
pastebėti, kad džiaugiamės buvusiu darnumu, 
bet ne, šios dienos akimis žiūrint, tikslumu. Mūu- 
sų šimtmečio antroji pusė iškelia jau kitus rei- 
kalavimus ir tuo pačiu iš dalies keičia organiza- 
cinę struktūrą. Pagal ano meto mūsų valstybės 
samprata nebuvo jokio kryžiavimosi, schema 
pilna, išbaigta, nuosekli. šio momento neturėtu- 
me išleisti ir dabar iš akių ir manome, kad poli- 
tiniams uždaviniams atlikti mūsų katalikams už- 
tektų vienos krikščioniškos partijos, nes dviejų 
ant tos pačios bazės partijų buvimas reikštų pa- 
ralelizmą. Kalbėdami apie dvi partijas, turime 
galvoje Kr. Dem. ir L. F-tą. L. F-tas čia supran- 
tamas ne kaip rezistencinė kovos organizacija 
(kaip tokia paralelizmo nesudaro, atvirkščiai, 
yra reikalinga tiems specifiniams uždaviniams 
vykdyti), bet kaip grupė, kuri pasišauna tvarky- 
ti normaliai suprastos valstybės reikalus, o tas 
ja padaro partija. Esama padėtis, turint galvoje 
visą schemą, primena vežimą su penkiais ratais. 
Mielą skaitytoją prašome netapatinti nė vienos 
šių grupių nė su vienu tų ratų, bet norime 
konstatuoti, kad apie keturis ašių galus norima 
sukti penkis ratus, tiksliau: atsirado politikos 
“meistrų"', kurie apie vieną ašies galą įkinko 
sukti du ratus. 

Aplamai, mūsų politinė veikla turėtų būti 
pagrįsta: 1 sveika politikos filosofija, atremta į 
natūralinį Dievo įstatymą, 2 suradimu kaip ga- 
lima tobulesnių formų mūsų principams reali- 
zuoti ir valstybės aparatui suorganizuoti, 3 poli- 
tikoj besireiškiančių asmenų dora, kultūra, poli- 
tiniais sugebėjimais, dinamiškumu, drąsa ir ide- 
alizmu ir 4 organizuotumu, tuo pačiu sėkmingu- 
mu laimėti mases. 

Galutinė išvada: “daugingumas" t. y. kelios 
ant tos pačios bazės partijos teoretiškai galimos, 
bet praktiniais sumetimais nepateisinamos ir ne- 
racionalios, nes suskaldytų jėgas, daug darbo 
būtų dirbama paraleliai, dvigubai, dažnu atveju 
lėšos būtų eikvojamos be reikalo, sunaudotų dau- 
giau reikšmingų jėgų, kurios reikalingos kultū- 
riniam, visuomeniniam lauke ir katalikų akcijai. 


Cleveland, 1953. 12. 14. 


XVI AMŽIAUS LIETUVIŲ ASMENVARDžIAI 


P. SKARDŽIUS 


1. Liet. asmenvardžių svarba ir jų pažintis 


Lietuvių asmenvardžiai yra įdomūs tiek kal- 
bos mokslui, tiek kasdieninei gyvenimo prakti- 
kai: iš vienos pusės jie sudaro būdingiausią lie- 
tuvių vardyno dalį, daug kur rodo gilią praeitį 
ir atskleidžia žymesnes lietuvių būdo ypatybes; 
iš kitos pusės jų darysena iškelia visą eilę gra- 
žių lietuvių kalbos žodžių darybos atvejų, kuriais 
daug kas gali pasinaudoti parinkdamas lietuviš- 
kus krikštavardžius, atitaisydamas sudarkytas 
arba neskambias svetimas pavardes, sudaryda- 
mas tinkamesnius kalendorinių vardų sąrašus, 
pavadindamas literatūrinių veikalų veikėjus ir kt. 

Ši lietuvių kalbos lobyno sritis, kad ir di- 
džiai svarbi bei aktuali, visdėlto palyginti tebėr 
labai mažai teištirta: iš viso randame tik kelis 
žymesnius straipsnius, kuriuose nagrinėjami at- 
skiri lietuvių vardyno atvejai, pvz. K. Būgos 
“Apie lietuvių asmens vardus" (Lietuvių Tauta, 
1911, II 1, 1-52), A. Leskieno “Die lit. zweistaem- 
mingen Personennamen“ (Indogerm. Forschun- 
gen, 1914-15, XXXIV 296-333), A. Salio “Mūsų 
lietuviškieji vardai“ (Gimtoji Kalba, 1933, 49-51, 
69-74, 86-96, 121-122) ir kt. 

Šiame straipsnyje, skirtame platesnei visuo- 
menei, aš bendrais bruožais, be gilesnių įrodinė- 
jimų, esu pasiryžęs pavaizduoti XVI. a. liet. as- 
menvardžių, vardų bei pavardžių, vartoseną, 
tiek, kiek ji atsispindi XVI. a. Lietuvos invento- 
rių aprašuose, K. Jablonskio surinktuose ir pa- 
skelbtuose pirmajame “Istorijos archyvo" tome 
(Kaune, 1934). Tai man pasirodė esant tikslinga 
dėl to, kad šiame veikale yra labai daug, bet pla- 
čiau lig šiol nenagrinėtos asmenvardinės medžia- 
gos, iš kurios gana aiškiai matyti, kiek liet. as- 
menvardžių vartosena yra pakitėjusi per pasku- 
tiniuosius keturis šimtmečius. Plačiau ir specia- 
liau liet. asmenvardžius, jų kilmę, darybą, reikš- 
mę ir vėlyvesnes atmainas, nagrinėju savo da- 
bar rašomame darbe “Senesnieji lietuvių asmens 
vardai". 


2. Vardai ir pavardės 


Lietuviai ilgą laiką iš senovės yra vadinęsi 
tik vienais vardais. Kiek iš istorinių šaltinių ma- 
tyti, jie dar Vytauto laikais tebebuvo vienavar- 
džiai. Pvz. vienoje 1390 m. sutartyje Žemaičiai 
vadinasi tik vienais asmenvardžiais: Asteika, By- 
mantas, Eikutis, Einoras, Eiviltas, Gedas, Jotei- 
ka, Klausigaila, Mažibutas, Ramavydas, Surgai- 
la, Tulenis, Vydas, Vyliaudas ir kt. 

XVI. a. inventoriniuose aprašuose d-ugiau- 
sia sutinkami vardai su pavardėmis. Pvz. 1561 m. 
Kybartų minimi gyventojai yra: Stanislovas 
Bartkevičius, Pacas Paulavičius, Petras Norgė- 


lavičius, Gricius Prūsas, Povilas Kybartavičius, 
Jonas Kybartaitis, Norušis Rukšnaitis, Pečiulis 
Bobaitis, Baltramiejus Kavolis, Mačys Petraitis, 
Mikas ir Rimkus Žinaičiai, Surgautas Jovaišaitis, 
Kasperas Jovaišaitis, Stanys Mačaitis ir kt. 

O štai 1595 m. Platelių vls. Nastrėnų kai- 
mo gyventojai: Adomas Motiejaitis, Grigutis Jur- 
gaitis, Povilas Bartninkas, Stasiulis Dopultaitis, 
Motiejus Eglynaitis, Vaitiekus Andrušaitis, Jonas 
ir Grigalius Stankaičiai, Povilas Petraitis, Balt- 
ramiejus Kripaitis, Mikutis Sausgaudaitis, Pet- 
ras Gauraitis, Balčius Jokūbaitis, Valančius Nor- 
vilaitis, Mikalojus Laurynaitis, Šimutis Budrai- 
tis ir kt. 

Atskirais atvejais vartojamos dvigubos pa- 
vardės, pvz.: Baltutis Mikutaitis Knipaitis, Ja- 
sius Mikėnas Siraitis, Jonas Puodžiūnas Dauk- 
šys, Jurgutis Drabaitis Perkūnaitis, Mikutis Jo- 
naitis, Uturaitis, Motiejus Jonušaitis Stungaitis, 
Petras Petkaitis Augustaitis, Stasys Jonušaitis 
Žadvainaitis, Ščeputis Jonaitis Kantminaitis ir kt. 

Bet kartkarčiais inventoriniuose aprašuose 
tėra pažymėtas tik vienas vardas, šalia kurio 
dažnai dar nurodomas ir kalbamojo asmens vers- 
las ar padėtis, pvz.: Čepulis dailidė; Daugintas 
tekintojas (Dovgint tokar); Grigalius kalvis (Gri- 
gal kowal); Germanas audėjas (German tkač); 
Jasius, Gaugarienės vyras, duoklininkas (Jas, 
Gavgarin muž, dannik); Kaziulis batsiuvys (Ka- 
ziulis čobotar); Petras malūnininkas (Piotrz mly- 
narz); Mikutis, nesenas naujakurys, su žmona 
(Mikuc, nowosiad niedowny z žoną); Tomas so- 
dininkas (Tomas ogrodnik); Šimkus, Noraičių 
preikuras (t. y. priekuras, užkurys); Valutis ti- 
vūnas (Walutis czywun); Zigmantas, Povilo žen- 
tas (Zygmund, Pawlow zięc) ir kt. Ilgainiui iš 
tokių priedėlinių junginių galėjo išriedėti ati- 
tinkamos nuolatinės pavardės, pvz.: Mikutis Dai- 
lidė, Jonas Klėtininkas, Petras Kunigas, Simanas 
Meškininkas, Grigas Preikšas, Petrikas Puodžius, 
Rimkus Puodkalis, Povilas Salyklininkas, Urbas 
Užkurys ir kt. 


3. Dvikamieniai asmenvardžiai 


Viena iš seniausių lietuvių, kaip ir dauge- 
lio kitų indoeuropiečių, asmenvardžių rūšių yra 
dvikamieniai. Jų dar apsčiai sutinkame senes- 
niuose istoriniuose šaltiniuose ir iš dalies dabar- 
tinėj gyvojoj žmonių kalboj. XVI. a. inventori- 
niuose aprašuose dvikamieniai liet. asmenvar- 
džiai dar gausiai vartojami tiek vardais, tiek pa- 
vardėmis, pvz.: Ašmanas Sargūnas, Andriejus 
Buivydas, Bukantas Čiuteikaitis, Butrimas Gir- 
džiūnas, Kasperas Daugirdas, Jonas Eibartas, 
Jonas Galginas, Vaitiekus Galkantas, Gedbutas 

Mantvydaitis Tamošius Gedkantas, Gedminas 
Vitkaitis, Dovydas Gervydas, Jogintas Daugan- 
taitis, Jotautas Butkūnas, Jonas Kantminas, Kas- 
baras Šakaitis, Jonas Kesminas, Povilas Kybar- 
tas, Jurgis Lauksminas, Stanislovas Liaudbaras, 
Mantvilas Jokūbaitis, Martynas Mažvydas, Nor- 
butas Rimeika, Norvilas Gedimtaitis, Mikas Rad- 
vilas, Augustinas Sangaila, Jonas Seibutas, Sur- 
gautas. Jovaišaitis, Jukna Tauralga, Vaišnoras 
Mileikaitis, Jokimas Valmanas, Vaitiekus Vismi- 
nas, Jurgis Žutautas ir kt. 

Ypač apsčiai sutinkame pavardžių, su įvai- 
riomis priklausomybinėmis priesagomis sudarytų 
iš ankstyvesnių dvikamienių tėvavardžių, pvz.: 
Povilas Armanaitis, Jonas Butginaitis, Jokūbas 
Butvilaitis, Jonas Dargilaitis, Jakutis Darvilai- 
tis, Jogintas Daugantaitis, Motiejus Daugėlonis, 
Kasperas Daugydaitis, Čeputis Daugintaitis, Mo- 
tiejus Daugvilavičius, Staniulis Daugvinevičius, 
Mikelis Daukintaitis, Butkus Daumantavičius, 
Martynas Dauprotavičius, Jurgis Dimgailaitis, 
Stankus Dimgėlaitis, Stasiulis Dopultaitis, M ka- 
lojus Eidminaitis, Ambrasas Eiginaitis, Petras 
Eigirdaitis, Pacas Eimantaitis, Butkus Eiprotavi- 
čius, Jonas Eirimavičius, Mikalojus Eitvilaitis, 


Stanelis Gantminaitis, Motiejus Garminaitis, 
Norvilas Gedimtaitis, Motiejus  Geistautaitis, 
Grigalius Gerkantaitis, Povilas (Germanaitis, 


Marčius Getgutaitis, Jonušis Ginvilaitis, Andrie- 
jus Girdvilaitis, Valys Gosminaitis, Grigalius 
Jaubutavičius, Paulius Jomantaitis, Martynas 
Josvilaitis, Jurgis Kantrimaitis, Steponas Kari- 
butavičius, Staniulis Kumantaitis, Urbonas Lauk- 
svydaitis, Gedbutas Mantvydaitis, Stanislovas 
Mastvilaitis, Stanislovas Medivaiševičius, Jurgis 
Meištautaitis, Jonas Milkintaitis, Petrelis Mil- 
vydavičius, Banys Norbutonis, Jurgis Piemušai- 
tis, Mikalojus Preivilavičius, Jonas Pryšmantai- 
tis, Jonušis Rimgailionis, Gudžiūnas Santautavi- 
čius, Tamošius Saunoraitis, Grigalius Skirvydai- 
tis, Macius Sudmantaitis, Tomas Sudvilaitis, Pet- 
ras Taubutaitis, Liubartas Vaištaravičius, Nor- 
butas Viešgėlavičius, Kirkutis Vieštartavičius, 
Jurgutis Vyliaudaitis, Mikutis Vinmantaitis, Jo- 
kūbas Visbutaitis, Jurgis Vismilaitis, Motiejus 
Žadminaitis, Mackus Žadvilavičius, Jonas Žygi- 
mantavičius, Jokūbas Žostartavičius ir kt. Šitos 
tevavardinės pavardės yra kilusios iš Armanas, 
Butginas, Butvilas, Dargilas, Darvilas, Daugan- 
tas, Daugėla(s), Daugydas, Daugintas, Daugvi- 
las, Daugvinas, Daukintas, Daumantas, Daupro- 
tas, Dimgaila, Dimgėla, Dopultas, Eidminas, Ei- 
ginas, Eigirdas, Eimantas, Eiprotas, Eirimas, E't- 
vilas, Gantminas, Garminas, Gedimtas, Geistau- 
tas, Gerkantas, Germanas, Getautas, Ginvila(s), 
Girdvila(s), Gosminas, Jaubutas, Jomantas, Jos- 
vilas, Kantrimas, Kaributas, Kymantas, Lauks- 
vydas, Mantvydas, Mastvilas, Medivaišas, Mciš- 
tautas, Milkintas Milvydas, Norbutas, Piemušas, 
Preivilas, Pryšmantas, Rimgaila, Santautas, Sau- 
nora(s), Skirvydas, Sudmantas, Sudvilas, Tau- 
butas, Vaištaras, Viešgėla(s), Vieštartas, Vyliau- 

das, Vinmantas, Visbutas, Vismilas, Žadminas, 
Žadvilas, Žygimantas, Žostartas. 

Čia pat dar priskirtini ir savotiški sandūri- 
niai asmenvardžiai, pvz.: Pečiulis Daukšobrolis, 
Šimkus Dundulžentis, Stonys Gedžentis, Andrie- 
jus Jovydžentis, Stanislovas Katinžentis, Mika- 
lojus Kunigžentis, Banys Urbžentis ir kt. 

Pagaliau retkarčiais asmenvardžiais taip pat 
vartojami ir bendriniai (proziniai) sudėtiniai 
žodžiai, pvz.: Tamošius Baltašonis, Stanikas Juo- 
daragis, Jurgis Keturakis, Mikalojus Pakeltauo- 
degis, Banys Pautasvoris, Baltramiejus Šalpirtis, 
Jonelis Šūdnagys, Vaitiekus Šungalvis, Stanis- 
lovas Veršgalvis, Jonas Vyžapinys (-is), Jurgis 
ZŽematupa ir kt. 


4. Trumpiniai vardai 


Ilgi dvikamieniai vardai paprastai nelabai 
patogūs vartoti kasdieniniame gyvenime, tožėl 
jau nuo senesnių laikų jų vietoj buvo pradėti 
vartoti trumpesni, vienakamieniai vardai. Pvz. 
jau augščiau minėtoj 1390 m. sutarty randame 
du trumpinius vardus: Gedas ir Vydas. XVI. a. 
inventoriniuose aprašuose jų dar daugiau su- 
tinkame, pvz.: Ginas Mitkevičius, Gustas Laury- 
naitis, Noras Šuleikavičius, Rimas Jonavičius, 
Vilas Budraitis ir kt. Šitie vardai (Ginas, Gustas, 
Noras, Rimas, Vilas...) yra sutrumpinti iš to- 
kių dvikamienių vardų kaip pvz. Gintautas, But- 
ginas..., Gustautas..., Norbutas, Vaišnoras..., Rim- 
vydas, Tautrimas..., Vilmantas, Butvilas ir kt. 
Ilgainiui iš tokių trumpinių vardų buvo suda- 
ryta tolimesnių priesaginių asmenvardžių, pvz.: 
Ginelis, Ginutis..., Gustaitis, Gustonis..., Norai- 
tis, Norelis, Norūnas, Norušis, Norutis..., Rimai- 
tis, Rimutis..., Vilaitis, Vilutis ir kt. 

XVI. a. inventoriniuose aprašuose daugelio 
šiokių trumpinių vardų (veikiausiai, pripuola- 
mai) nesutinkame, bet nemaža jų lengvai gali 
būti atpažinta iš tolimesnių vedinių, pvz.: Jone- 
lis Alsaitis, Bartulis Andrikaitis, Andriejus Dau- 
gaitis, Juška Daugutis, Jonas Eitavičius, Valiu- 
lis Garelis, Stankus Gedaitis, Jonas Jotevičius. 
Jonas Kestaitis, Petrikas Likaitis, Petrošius Mal- 
devičius, Venclovas Maldutevičius, Petras Mana- 
vičius, Jukna Manunavičius, Šimkus Milaitis, Ja- 
sius Siraitis, Adomas Sirutis, Kasperas Skiraitis, 
Jokūbas Sviraitis, Petkus Vaidaitis, Petrutis Ža- 
daitis ir kt. Pagrindiniais šių vedinių žodžiais 
buvo arba galėjo būti Alsas (Alsis), Bartas, Dar- 
gas (-is), Daugas (-is), Eitas, Garas, Gedas, Jo- 
tas, Kęstas (plg. dar Kęstutis), Likas, Meldas, 
Manas, Milas, Siras, Skiras, Sviras, Vaidas, Ža- 
das. Plg. dar iš kitų šaltinių pažįstamus trumpi- 
nius vardus: Baras (Barys), Butas, Eidas, Gan- 
tas, Geidas, Kantas, Kintas, Knystas, Maudas, 
Ramas, Tautas, Vaitas, Virdas, Zygas ir kt. 


5. Priesaginiai asmenvardžiai 


Žymiai daugiau kaip dvikamienių XVI. a. 
inventoriniuose aprašuose vartojama vienašak- 
nių priesaginių asmenvardžių. Jų skiriamos dvi 

V. PETRAVIČIUS- Paskutinė kelionė (aliejus) 


žymesnės rūšys: vieni su maloninėmis (mažybi- 
nėmis), kiti su priklausomybinėmis priesagomis. 
Pirmaisiais iš jų daugiausia žymimi vardai ir, 
atrodo, kiek rečiau pavardės, o antrieji, priešin- 
gai, pirmoj vietoj vartojami pavardėmis ir tik 
retkarčiais vardais. Štai visa eilė pavyzdžių su 
maloninėmis (mažybinėmis) priesagomis: 

1) -elis, -elė: Budrelis Tamošaitis, Jokūbas 
Daudelė (iš dauda “dūda"'; plg. biržėnų daudytė 
“dūdelė"), Gaidelis Banys, Ginelis Bačionis, Mo- 
tiejus Graželis, Jakelis Globaitis, Jurgelis Rim- 
kaitis, Jonuška Kairelis, Petras Karpelė, Norelis 
Mikaitis, Urbonas Rugelis, Grigas Salelė, Stane- 
lis Žalčionis, Vaitiekus Varnelė, Ambrasas Vil- 
kelis, Jonas Žydelis ... 

2) -ulis: Andrulis Petraitis, Baltulis Norui- 
šis, Bartulis Andrikaitis, Jonelis Norbutaitis, Jur- 
gis Gerulis, Kasiulis Stanaitis, Masiulis Rainys, 


Matulis Nelaikis, Paliulis Stasaitis, Staniulis But- 
kūnas, Valiulis Pečiulis... 

3) -utis: Augutis Mikutaitis, Baltutis Buti- 
kaitis, Povilas Dargutis, Juška Daugutis, Jaku- 
tis Tamošaitis, Matutis Tamošaitis, Norutis Jono- 
nis, Petrutis Jurgaitis, Adomas Simutis, Petras 
SlRDIULLS 


Priklausomybinių priesagų pavyzdžiai: 


1) -aitis: Jonas Alsutaitis, Petras Birbilnitis, 
Mykolas Dailidaitis, Andriejus Daugaitis, M ka- 
lojus Eidminaitis, Petras Eitutaitis, Jokūbas Ge- 
dutaitis, Motiejus Kasminaitis, Tomas Likšaitis, 
Jonikas Mataitis, Povilas Mažutaitis, Jonas No- 
raitis, Andriejus Rimaitis, Jonutis Rudaitis, Ja- 
sius Siraitis ... 

2) -iškis: Gedvilas Albentiškis (plg. Alben- 
tos upelis), Motiejus Bernotiškis, Andriejus Dai- 

niškis, „Motiejus Daunoriškis, Jasiulis Gedužiš- 
kis, Mikalojus Grigiškis, Jurgis Jurbarkiškis, Jo- 
nas Kulviškis, Stankus Kunigiškis, Baltrušis Lau- 
riškis, Jonas Mikutiškis, Jurgis Puniškis, Baltra- 
miejus Radviliškis, Jonas Simaniškis, Norkus 
Upytiškis, Petkus Veliuoniškis, Jurgis Vėluviš- 
kis, Stasys Vilkijiškis (Vilkyškis). .. 

3) -onis: Stonys Andriušonis, Laurynas Bal- 
čionis, Mikalojus Dailidonis, Motiejus Daugėlo- 
nis, Petras Daukšonis, Mikna Dautartonis, Keršis 
Gaigalonis, Petras Jogailonis, Valius Matonis, 
Grigas Mažulionis, Stonys Nemeikčionis, Tamo- 
šius Noronis, Baltrušis Norvydonis, Čepas Petro- 
nis, Baniulis Rimonis, Grigas Stanionis, Jonas 
Stirnionis, Vaitiekus Svironis, Pečiulis Vydronis, 
Banys Visgirdonis ... 

4) -unas: Matulis Bebrūnas, Butkūnas Sta- 
saitis, Grigas Butkūnas, Jonas Didžiūnas, Butri- 
mas Girdžiūnas, Čepas Jonikunas, Andriejus 
Juodžiūnas, Jonis Mateikūnas, Andriejus Medžiū- 
nas, Andriejus Miliūnas, Povilas Mintkūnas, 
Norkūnas Angelė, Matukas Pikčiūnas, Povilas 
Sargūnas, Jokūbas Šerniūnas, Jonas Tautkūnas, 
Milvydas Vaidžiunas, Mačys Valiūnas ... 

Be augščiau minėtųjų pavyzdžių, asmen- 
vardžiams sudaryti dar vartojamos įvairios kitos 
priesagos, pvz.: -eika, -eikis (Andriejus Bijeika, 
Budreika Netikševičius, Juodeika Petrikaitis, 
Rameika Gineikaitis, Norbutas Rimeika, Sereika 
Jonušaitis, Mykolas Masteikis, Jurgelis Vainei- 
kis ...), -us, -ius (Balčius Piktužaitis, Grinius 
Pauliukaitis, Mančius Norvaišaitis, Povilas Pik- 
čius, Sargus Jovaišaitis, Stečius Pacevičius, Vai- 
čius Leinys, Valius Andrionaitis, Vilius Mileikai- 
tis ...), -ikas, -ikis (Baltikis Mažutaitis, Jonikas 
Mažutaitis, Petras Klevikas, Norikas Jonelis, 
Paulikas Razgaitis, Petrikas Žemaitaitis, Urbikas 
Gečaitis ...), -ilas, -la (Jurgis Birbilas, Jundilas 
Kulakonis, Mikalojus Kirkila, Stanislovas Vaiš- 
vila, Vaidila Miknavičius, Valila Laurynavičius, 
Jokūbas Viršilas ...), -ėnas (Mačys Baltupėnas, 
Germanas Lubėnas, Dirikas Kaulėnas, Jasius Mi- 
kėnas, Stasys Pukėnas, Tumas Tarutėnas ...), 
-ušis (Andrušis Daugėlaitis, Baltrušis Lauriškis, 
Jokūbas Baltušis, Norušis Bileševičius...) ir kt. 


Pagaliau dar skyrium tenka paminėti sa- 
votišką priesagą -kus, pvz.: Jonas Balkus, Eikus 
Jonavičius (Eiko Janovič), Juodkus Žygaitis, 
Mankus Vaitkaitis, Milkus Eigintavičius, Norkus 
Jurgaitis, Rimkus Adomaitis, Jankus Šlapkus, 
Jurgis Tautkus (iš čia: Jonas Tautkūnas) ir kt. 
Plg. dar: Jokūbas Dimkaitis (iš Dimkus), Stanys 
Mantkavičius (iš Mantkus), Povilas Mintkūnas 
B Mintkus), Jurgis Vaiškavičius (iš Vaiškus) ir 

Iš pradžios gali atrodyti, kad šios rūšies as- 
menvardžiai yra pagal slaviškus pavyzdžius su- 
daryti, ypač dėl to, kad XVI. a. inventoriniuose 
aprašuose su priesaga -kus (gudų kalboj jai at- 
liepia -ko) nemaža randame ir grynai slaviškų 
asmenvardžių, pvz.: Jankus (Janko) Normantai- 

tis, Mackus (Macko) Dargaitis, Stankus (Stan- 
ko) Senetavičius, Vaitkus (Voitko) Butrimavi- 
čius ir kt. Bet iš dalies gali būti šios priesagos 
darinių ir grynai lietuviškų. Visų pirma Šlapkus 
neskirtinas nuo bendrinio daiktavardžio šlapkus 
“šlapias, sušlapęs žmogus“; dėl darybos plg. 
plepkus “plepys", šaškus nušašėlis", „tupkus 
“kas tūpčioja" ir kt. Taip pat ir Auškus, iš kurio 
sudarytas Auškelis (plg. Vaitiekus Auškelaitis), 
be abejonės, yra tas pat auškus “užaušėlis". Pvz. 
dar Juodkus ir juodžkis “juodišius". Toliau yra 
įdomus dalykas, kad priesaga -kus dažnai pride- 
dama prie lietuviškų kamienų, kurie eina ir su- 
daromomis dvikamienių asmenvardžių dalimis, 
plg. Bal-kus: Bal-minas, Gim-balas...; But-kus: 
But-ginas, Gin-butas...; Dim-kus: Dim-gaila, Dim- 
gėla...; Ei-kus: Ei-baras, Ei-rimas...; Eit-kus (iš 
čia Eitkūnas, Eitkūnai): Eit-manas, Eit-vydas...; 


Man-kus:  Man-gaila,  Aš-manas..;  Mant-kus: 
Mant-rimas, Vis-mantas...; Mil-kus: Mil-kantas, 
Mil-vydas...;  Min-kus: Mindaugas, Alminas...; 
Mint-kus: Minta-gaila, Ged-mintas...; Norkus: 


Nor-mantas, Vaiš-noras...; Rim-kus: Rim-gaudas, 
Taut-rimas...; Taut-kus: Taut-vydas, Gintautas ir 
kt. Taigi dėl tos priežasties priesagos -kus asmen- 
vardžių darybos negalima išaiškinti vien tik sla- 
viška itaka; jų dalis gali būti ir. pačių lietuvių 
padaras. 


6. Asmenvardžių pakaitumas 


Nemaža tolygių arba vienarūšių asmenvar- 
džių, sutinkamų XVI. a. inventoriniuose apra- 
šuose, pakaitais vartojami tiek vardais, tiek pa- 
vardėmis, pvz.: Gedvilas Mileikaitis, Norbutas 
Rimeika, Butrimas Girdžiūnas ir Mikalojus Ged- 
vilas, Petras Norbutas, Jonas Galginas...; Gaide- 
lis Banys, Norelis Mikaitis, Pečiulis Smilgis, 
Mankus Vaitkaitis, Pikčius Mikevičius, Sirutis 
Ramutevičius ir Petras Gaidelis, Valiulis Pečiu- 
lis, Jonušis Mankus, Povilas Pikčius, Adomas 
Sirutis ir kt. 

Nesiimdamas čia plačiau nagrinėti atskirų 
šiokios vartosenos atvejų, paminėsiu tik vieną 
kitą jos žymesnį polinkį. Visų pirma krikščio- 
niški vardai dažnai vartojami prieš lietuviškuo- 
sius, kurie šiuo atveju eina pavardėmis, pvz.: 
Andriejus Buivydas, Baltramiejus Butvilas, Mi- 
kalojus Daugėla, Kasperas Daugirdas, Adomas 
Daumantas, Jonas Eibartas, Petras Eidimtas, 
Vaitiekus Galkantas, Augustinas Gotautas, Mi- 
kalojus Jovaišas, Jonas Kantminas, Povilas Ky- 
bartas, Andriejus Mantvilas, Jonas Uvainis ir kt. 
Asmenvardžiai su priklausomybinėmis priesago- 
mis dažniausiai vartojami pavardėmis ir papras- 
tai rašomi antroj vietoj, pvz.: Genys Dargvilai- 
tis, Jogintas Daugantaitis, Jonas Kulviškis, Balt- 
rušis Lauriškis, Valius Matonis, Banys Visgir- 
donis, Povilas Sargūnas, Milvydas Vaidžiūnas ir 
kt., tokių asmenvardžių kaip Butkūnas Stasaitis, 
Norkūnas Augėla, ir kt. yra labai maža. Taip pat 
ir pravardiniai asmenvardžiai daugiausia varto- 
jami pavardėmis, pvz.: Staniulis Briedis, Mikutis 


Dailidė, Balčelis Gaigalas, Jokūbas Klyvas, Pet- 
ras Kunigas, Jonas Lūpa, Masiulis Rainys ir kt. 
„Lyginant XVI. a. asmenvardžius su dabar- 
tiniais, lengvai galima pastebėti, kad nemaža 
anuometinių vardų dabar paprastai tik pavar- 
dėmis bevartojami, pvz.: Andrulis Stanaitis, And- 
rušis Pacevičius, Bagdonas Jurgutis, Bakšys Sta- 
saitis, Balčius Piktužaitis, Baltrušis Mažulaitis, 
Banys Baronas, Bartkus Butrimaitis, Bružas 
Dargužaitis, Čepas Pagrandis, Dargis Gailaitis, 
Greičius Stankavičius, Gricius Gikonis, Grigas 
Mažulionis, Grinius Pauliukaitis, Jakutis Noru- 
šaitis, Jonušis Mankus, Jočys Gedvilaitis, Jakš- 
tas Magonis, Jonikas Kailionis, Jonuška Jurgai- 
tis, Jurkus Tėvaitis, Juška Stanionis, Kasiulis 
Stanaitis, Likštas Andriūnas, Liutkus Gailaitis, 
Mačys Stanaitis, Masiulis Meškelevičius, Matei- 
ka Mintkūnas, Matulis Bebrūnas, Mickus Gedmi- 
naitis, Milašius Peldaitis, Noreika Laurynavi- 
čius, Norkus Vismantaitis, Norušis Rukšnaitis, 
Pečiulis Mikutaitis, Petkus Minkaitis, Petrulis 
Norušaitis, Poška Jurgionis, Ramonas Pakruo- 
pis, Rimkus Norv laitis, Sereika Mackevičius, 
Šimkus Miltelis, Šimutis Budraitis, Tumas Lat- 
velis, Vaičys Kupraitis, Valančius Stanislovaitis, 
Valiulis Stegvilas, Venckus Kirvaitis, Vitkus 
Kušleikis ir kt. 


7. Svetimieji vardai ir jų vediniai 

Šalia gausių grynai lietuviškų XVI. a. in- 
ventoriniuose aprašuose apsčiai sutinkame ir 
svetimų asmenvardžių. Visų pirma tai yra krikš- 
čioniški vardai (krikštavardžiai), pvz.: Adomas, 
Aleksandras, Aleksiejus, Ambrasas (Ambrazas, 
Ambraziejus), Andriejus, Augustinas, Bagdonas, 
Baltramiejus, Benediktas, Bernotas, Danielius, 
Dovydas, Florijonas, Gabrielius, Grigalius, Je- 
ronimas, Jokūbas, Jonas, Juozapas, Jurgis, Jus- 
tinas, Kasperas (Kasparas), Kazimieras, Kristo- 
fas, Laurynas, Liudvikas, Lukošius, Morkus, 
Martynas „Motiejus, Matijas, Mykolas (Mikalo- 
jus), Petras, Povilas, Simanas, Stanislovas, Ste- 
ponas (Ščeponas), Tamošius, Vaitiekus, Valenti- 
nas, Venclovas, Vincentas ir kt. 


Ypač gausiai XVI. a. buvo vartojami sveti- 
mi trumpiniai vardai, pvz.: Andra, Bagdžius, 
Branys, Brasas (Brasius), Brazys (Bražys), Če- 
pas, Domas, Grigas, Jasius, Jusius, Klimas, Kris- 
tis (Krisčius), Lauras, Macas (Macys, Macius, 
Mačys...), Matas (Matys), Mikas (Mikė), Pra- 
nys, Simas (Šimas), Stanys (Stonys), Stasys 
(Stasius), Stašys, Stepas, Tomas, Tumas, Urbas, 
Vincas ir kt. Iš jų toliau savo keliu buvo suda- 
ryta daugybė įvairių tolimesnių priesaginių var- 
dų, pvz.: Andrikas, Andrulis, Andrušis, Andru- 
tis...; Grigelis, Grigutis...; Jonelis, Jonikas, Jo- 
nukas, Jonulis, Jonušis, Jonutis...; Jurgelis, Jur- 
gutis, Juras, Jurkus, Juršas...; Matelis, Matukas, 
Matulis, Mateika...; Petrelis, Petrikas, Petrukas, 
Petrulis, Petrutis, Pečiulis, Petkus...; Stanelis, 
Staniukas, Staniutis, Stanutis, Stankus, Stanke- 


lis...; Staselis, Stasiulis...; Tomelis, 
Tomkus, Tomukas, Tomulis ir kt. | 

„ Tiek pilnieji, tiek trumpiniai, tiek visi kiti 
prlesaginiai svetimiej vardai, panašiai kaip ir 
lietuviškieji, plačiai buvo vartojami pavardėms 
sudaryti, visų pirma su priklausomybinėmis lie- 
tuviškomis priesagomis, pvz.: Andriejaitis, And- 
mejūunas, Andrikaitis, Andrionaitis, Andrulaitis, 
Andriūnas, Andrušaitis, Andruškaitis, Andrutai- 
ūs...; Grigaitis, Grigelaitis, Grigonis...; Jurgai- 
tis, Jurgelaitis, Jurgionis, Jurgelionis, Jurgutai- 
tis, Jurkaitis, Jurkšaitis, Juršaitis...; Petraitis, 
Petrelaitis,  Petrikaitis, Petronis, Petronaitis, 
Petrošiūnas, Petrulaitis, Petrutaitis, Petkaitis, 
Petkunas ir kt. 


Tomikas, 


Tam tikras skaičius pavardžių buvo suda- 
rinėjama ir su priklausomybėmis slaviškomis 
priesagomis -avičius, -evičius, pvz. Blažiejus Gri- 
gelevičius, Mikutis Jankūnavičius, Jonelis Jur- 
gelevičius, Martynas Mikutevičius, Andriejus 
Rimavičius, Butvilas Rameikavičius, Sirutis Ra- 
mutevičius, Mikalojus Sangailavičius, Jokūbas 
Vieštartavičius ir kt. Galimas daiktas, kad dalis 
šiokių pavardžių su slaviškomis priesagomis tik 
raštininkų buvo užrašyta, o gyvenime buvo var- 
tojamos su lietuviškomis priesagomis. Todėl kar- 
tais viena ir ta pati pavardė pakaitais viename 
sąraše parašoma su lietuviška, kitame su slaviš- 
ka, pvz.: Mačys Einoraitis ir Mačys Einoravičius 
(Maczys Eynarowicz), Martynas Sutkūnas ir 
Martynas Sutkevičius (Martin Sutkevič), Banys 
Visgirdonis ir Banys Visgirdavičius (Banis Wyz- 
girdowicz), Motiejus Lauriškis ir Motiejus Lau- 
rynavičius (Matei Laurinovič) ir kt. Vietomis dėl 
to viena ir ta pati pavardė gudiškai vienaip, len- 
kiškai kitaip rašoma, pvz. Stasiul Janaitis ir Sta- 
siul Janowicz ir kt. 


8. Bendrinės kilmės pavardės 


Senovėj asmenvardžiai lietuviams buvo ne 
tušti, etiketiniai, bet brangūs, prasmingi pava- 
dinimai, glaudžiai susiję su jų turėtojais. Buvo 
tikima, kad duotasis vardas gali veikti žmogaus 
likimą. Todėl naujagimiams buvo stengiamasi 
parinkti ko tinkamesnius ir gražesnius vardus, 
tokius, kurie žymėtų tų naujųjų visuomenės na- 
rių visų branginamąsias būdo ypatybes ir tuo 
pat metu išreikštų tėvų viltis bei linkėjimus, 
pvz.: Daugaila “kas daug gali", Tautkantas “kas 
kenčia dėl tautos", Gintautas “kas gina tautą“, 
Visgirdas “kas viską girdi“, Vismilas “kas viską 
myli", Žadmantas “kas žada mantos" ir kt. Tais 
pačiais pagrindais sudaryti ir senesni trumpiniai 
bei įvairūs priesaginiai vardai, pvz.: Gedas, Ge- 
deika, Gedenis, Gedikas, Gedūnas, Gedutis, Ge- 
čas (iš * Ged-šas)... šalia Gedgaudas, Gedkantas, 
Gedvilas, Kangedas, Sirgedas...; Milas, Milius, 
Miliūnas, Mileika... šalia Milkantas, Milvydas, 
Jomilas, Vismilas...! Vilas, Vilius, Vilūnas, Vil 
lušis, Vilutis, Vileika, Vileišis... šalia Vilmantas, 
Viltautas, Radvilas, Vaišvilas ir kt. 

Bet ilgainiui šis senovinių vardų prasmin- 
gumas išblanko; vardas buvo atsietas nuo jo tu- 
retojo. Įvedus krikščionybę, kaip jau minėta, bu- 
vo pradėta apsčiai vartoti svetimų vardų, nieko 
bendro neturinčių nei su lietuvių būdo ypatybė- 
mis, nei su jų galvosena. O vėliau, ėmus vartoti 
pavardes, asmenvardžiams sudaryti šalia seno- 
vinių lietuviškų ir vėlyvesnių skolintinių ele- 
mentų buvo gausiai pradėta vartoti įvairių bend- 
rinių kasdieninės kalbos darinių. Pvz. XVI. a. 
inventoriniuose aprašuose sutinkame tokių bend- 
rinės kilmės pavardžių: Pranys Akstinas, Sita- 
nišius Aulys, Jonušis Avižis, Stasys Bumbulis, 
Stasiulis Dagilis, Stasys Erelis, Jurgis Gagas, 
Petras Gaidys, Bernotas Garnys, Mačelis Gegu- 
žis, Grigas Griežtuvas, Jonelis Gudas, Jurgis 
Gulbinas, Tamošius Kirna, Petras Kuodys, Mo- 
tiejus Kūgis, Stasys Kuršas, Jonas Laiba, Tu- 
mas Latvelis, Petras Lietuvninkas, Stasys Linga, 
Jonas Lūpa, Jurgis Maineiva, Jokūbėlis Maksvy- 
tis, Germanas Murninkas, Laurynas Navikas, 
Matulis Nelaikis, Mikalojus Pelėda, Povilas Plaš- 
takis, Jurgis Plokštis, Gricius Prūsas, Jonas 
Pumputys, Martynas Ragaišis, Motiejus Raiša, 
Jurgelis Rauklys, Matijas Salakas, Martynas 
Samanis, Stasys Sidabras, Jonas Skilandis, Jo- 
nas Spirgutis, Mikalojus Stulbis, Jakutis Sūku- 
rys, Martynas Šapalas, Mikalojus Šaulys, Stasys 
Šeduvis, Mačys Šernas, Motiejus Šešuras, Motie- 
jus Šikšnys, Jurgis Tirštimas, Martynas Trilu- 
pis, Stasys Trumpa, Čepas Užkurys, Petras Va- 
balas, Jokūbas Vamzdis, Jurgis Vieversys, Lau- 
rynas Vėžys, Martynas Vilkas, Motiejus Vypa, 
Mikalojus Vizga, Jokūbas Volungis, Stanislovas 
Žaiba, Pečiulis Žalakis, Petras Žeimas, Jucius 
Žemaitis, Stambras Žemininkas, Jonelis Žiba- 
las, Jasius Žvynė, Povilas Žvirblis ir kt. Plg. 
dar: Mykolas Baublaitis (iš Baublys), Jurgis Bil- 
denis, Mikalojus Birbaitis (plg. Birbilas, Birbi- 
laitis), Pečiulis Bobaitis, Jonas Čirklys, Jurgis 
Čiulkonis (plg. asm. Čiulkys, toliau galbūt čiul- 
kinys...), Andriejus Dailevičius, Motiejus Egly- 
naitis, Jonas Geležaitis, Jurgelis Keblaitis, Mika- 
lojus Kipštaitis (iš Kipštas), Venckus Kirvaitis, 
Mačys Kivynaitis (plg. kivynas “prastas, nu- 
skurdęs žmogus"), Petras Klišaitis, Stasys Kru- 
paitis, Jonas Krutaitis (plg. asv. Krutulys, Kru- 
čas (iš * Krut-šas...), Tomas Laivaitis, Stanislovas 
Lenkaitis, Jurgis Mazgaitis, Baltutis Miknaitis, 
Jurgis Perkūnaitis, Čepas Plaušinaitis, Andriejus 
Puišys, Stanislovas Skališaitis (plg. skališius 
“skalikas"), Mikutis Skilvaitis, Martis Stangu- 
tis ir kt. 

Kitos XVI. a. pavardės dabar atrodo kiek 
išblankusios, daugumui nebevisai suprantamos, 
pvz.: Bučius Alvinis (plg. sen. liet. alvas “ci- 
nas"), Simanas Baukus, Jonas Beišis, Pečiulis 
Bikšaitis, Jasiulis Brameikis, Mikalojus Buina, 
Jonikas Čiulvinėlis, Jonas Čivionis, Jonas Dirks- 
taitis (plg. sen. liet. Dirkstelis), Povilas Gikonis, 
Jurgis Glauša, Petras Kulaitis, Jundilas Kulako- 
nis, Jurgis Leitavičius (plg. Klaipėdos krašto 

vtv. Leitė, Leitgiriai, Leitvariai...), Jukna Maldu- 
ravičius (iš Malduras), Jonas Malšaitis, Jonas 
Milgius, Andriejus Naumikas, Petras Nenys, Mic- 
kus Niaugevičius (iš Niauga?), Milašius Peldai- 
tis (plg. šių laikų asv. Peldžius, Peldavičius, sen. 
liet. peldėti “taupyti, gailėti"), Andriejus Skau- 
čys (iš Skaud-šys?), Mackus Skeivis (ar Skei- 
vys), Petras Spagaitis (plg. prūsų asv. Spogenne), 
Rimkus Stirbaitis (plg. šių laikų asv. Stirblys, 
toliau prastirbėlis “bimbas, bajbak, drągal'...), 
Jurgis Straupas (plg. šių dienų asv. Strupys, to- 
liau galbūt latvių strups “trumpas", strupulis 
“mažas, drūtas žmogus“'...) ir kt. 

Pagaliau tenka dar pastebėti, kad tam tik- 
ras skaičius pavardžių būta ir grynai slaviškų, 
pvz.: Povilas Bartninkas, Juška Balamūtas, Mi- 
kalojus Bubinas, Pečiulis Čebatorius, Jurgis Ka- 
volis, Martynas Kisielius, Norkus Kraučius (Nar- 
ko Krawiec) ir kt. Šalia to vartojama ir išves- 
tinių pavardžių, sudarytų iš ankstyvesnių sla- 
viškų vardų, pvz.: Grigelis Gaurilaitis, Norbutas 
Kavolėlis, Čoponas Puškoraitis, Valutis Ubagė- 
lis, Baltrušis Vaivadaitis, Juraga Zubattis ir kt. 


9. Moterų vardai 


Moterų vardai daugiausia svetimi (per sla- 
vų kalbas paskolinti), pvz.: Agnieška (Jagnieška), 
Barbora, Darata, Elena (Alena), Elzbieta (Elž- 
bieta), Gendruta, Jadvyga, Kotryna, Kristina, 
Magdalena, Margarita, Morta, Nastazija, Poloni- 
ja, Ulijona, Uršulė ir kt. Toliau šalia pilnų var- 
dų apsčiai dar vartojama trumpinių priesaginių 
darinių, pvz.: Barbutė, Elziutė (Elžiutė), Geniu- 
lė, Katrutė (Katriutė), Liucė, Magdė, Magdutė, 
Marutė, Nastė, Paliulė, Paliutė ir kt. 

Grynai lietuviškų moterų vardų pasitaiko 
gana mažai, pvz. Mažė (Mažia), Mažutė, Rainė 
(Raina) ir kt. 


10. Bendrosios pastabos 


Skaitant XVI. a. inventorinius lietuvių as- 
menvardžių sąrašus, nesunku pastebėti, kad ano 
meto lietuvių vardynas iš esmės nesiskiria nuo 
šių laikų vardyno. Iš vienos pusės dar gana gau- 
siai vartojama senų prasmingų lietuviškų dvi- 
kamienių ir priesaginių asmenvardžių; iš kitos 
pusės nemaža sutinkama ir skolintinių vardų, 
kiek mažiau pavardžių. Tačiau svetimieji asmen- 
vardžiai ne skirtingai, svetimai vartojami, bet 
priderinami prie lietuviško vardyno: gana daž- 
nai vartojami sutrumpinti svetimieji vardai, to- 
dėl jie atrodo savesni, artimesni; iš pagrindinių 
svetimų vardų tolimesni dariniai sudaromi dau- 
giausia su lietuviškomis priesagomis. 

Kita būdinga XVI. a. lietuvių asmenvardžių 
vartosenos ypatybė yra ta, kad joje dar gerokai 
žymu ankstyvesnio vienavardiškumo pėdsakų: 
daug kur inventoriniuose sąrašuose tevartojami 
tik vieni vardai, o dažnos pavardės atrodo dar 
visai naujos, su aiškiomis pirminės reikšmės žy- 
mėmis. Šiuo atveju ypač yra įdomios priklauso- 


mybinės pavardės. Visų pirma ši priklausomybė 


visai aiškiai nusakoma dar ištisais aprašomais 
posakiais, pvz.: Adomas Vaitiekaus sūnus (Adam 
syn Wojciechow), Jankus Mantrimo žentas (Jan- 
ko Montrymow zięč) ir kt. Iš to vėliau atsirado 
tokios sandūrinės pavardės, kaip Šimkus Dun- 
dulžentis (t. y. Dundulio žentas), Pečiulis Dauk- 
šobrolis ir kt. Toliau šiai priklausomybei žymė- 
ti buvo imta gausiai vartoti priklausomybines 
priesagas -aitis, -onis, -ūnas, -iškis, -ietis ir kt., 
pvz. Jonas Alsutaitis (t. y. Alsučio sūnus), Mo- 
tiejus Daunoriškis (t. y. Daunoro sūnus), But- 
rimas Girdžiūnas (t. y. Girdžiaus sūnus) ir kt. 


Kad šitos rūšies pavardės XVI. a. dar tebe- 
buvo priklausomybinės reikšmės, aiškiai rodo 
bent kelios aplinkybės. Visų pirma, kaip jau 
augščiau minėta, kalbamosios priklausomyb'nės 
priesagos -aitis, -onis, -iškis ir kt. kartais pagre- 
čiui buvo verčiamos atitinkamomis slaviškomis 
priklausomybinėmis priesagomis -ovič, -evič, 
pvz.: Laurynas Klišaitis ir Jan Kliszewicz, Jasius 
Jurgionis ir Mikas Jurgiewicz ir kt. Antra, prie- 
saga -iškis vienodai žymi tiek vietinę kilmę (pvz. 
Tamošius Eiriogališkis, Jurgis Jurbarkiškis, Pet- 
ras Veliuoniškis ...), tiek patroniminę priklau- 
somybę (pvz. Jonas Mikutiškis, Baltramiejus 
Švobiškis, Andriejus Zigmantiškis...); plg. dar 
Jonas Šeimyniškis (t. y. priklausantysis šeimy- 
nai, šeimynos narys, šeimynykštis) ir kt. Dėl to 
-iškis savo reikšme niekuo nesiskiria nuo -aitis 
ir ietis, pvz.: Baltrušis Lauriškis ir Baltrušis Lau- 


raitis, Jonas Mikutiškis ir Dominikas Mikutai- 
tis, Jonas Kulviškis ir Adomas Kulvietis (t. y. 
iš Kulvos); lenkiškai tai atliepia -ienski, -inski, 
pvz. Wojciech Kulwienski, podsedek Kowien- 
ski. Ne be pagrindo tad M. Mažvydo bendradar- 
bis g'esmyne vadinamas Abraomas Kulviškis, 
o kituose dokumentuose — Abraomas Kulvietis. 
Plg. dar: daubiškis “daubos gyventojas“, kalniš- 
kis “kalnietis, kalnėnas", popiežiškis “popieži- 
ninkas" ir kt., žr. Liet. kalbos žodžių daryba 
158t, 1953 m. Aidai 200t. 


Apskritai tenka pasakyti, kad XVI. a. dau- 
giausia jau buvo vartojama dvirarė asmenvar- 
džių sistema — vardai su pavardėmis. Bet ta 
sistema dar nebuvo galutinai atbaigta: dar aiš- 
kiai matyti, kaip pamažu nyko ankstyvesnis vie- 
navardiškumas ir palaipsniu šalia vardų rados 
pavardės, kurių skirtinos kelios Žymesnės rū- 
šys: 1) vardinės (kilusios iš vardų, pvz. Jonas 
Kantminas, Povilas Dargutis ir kt.), 2) tėvavar- 
dinės (kilusios iš tėvavardžių, pvz. Povilas Ma- 
žutaitis, Petras Jogailonis, Mačys Valiūnas ir kt.) 
ir 3) pravardinės (kilusios iš pravardžių, pvz. 
Jonas Lūpa, Masiulis Rainys, Martynas Trilūpis 
ir kt.). Toliau jau seka įvairios kilmės pavardės 
(amatinės, verslinės, kilminės, būdinamosios, 
menkinamosio ir kt.), pvz.: Jurgis Maineiva, Gzr- 
manas Murninkas, Motiejus Raiša, Stasys Šedu- 
vis, Mot'ejus Šešuras, Čepas Užkurys, tai pat Mi- 
kslojus Bizdžius, Stasys Subinčius ir kt. 

KŪRYBOS 


LITERATŪRA 


EUGENE 


1936 m. Nobelio literatūros 


Kai 
premija buvo paskirta amerikiečiui 
Eugene Gladstone O'Neill, ne vienas 
save klausėme: — “O kas jis toks?" 


Lietuvoje mes susipažinome su 
O'Neill tik 1938 m. rudenį, kada Al- 
girdas Jakševičius savo drąsiam de- 
biutui Valst. Teatre Kaune pasirinko 
jo veikalą “Marko milijonus". Vie- 
niems mūsų šis veikalas buvo tikra 
revoliucija — įžvelgimas į gilesnio, 
filosofiškai poetinio teatro  gali- 
mybes, kitiems — nuobodus vakaras. 
Neigiamo, ar bent abejingo, visuo- 
menės nuosprendžio nepaveikė kriti- 
ka, parodžiusi anuo metu nemažą 
susidomėjimo ir palankumo. Nepa- 
veikė mūsų sveikos bei individualis- 
tinės prigimties nei “svetimi vėjai", 
kurie pūtė apie tai, kad Eugene 
O'Neill verčiamas į visas kultūrines 
kalbas, vaidinamas visuos penkiuos 
kontinentuos ir kad tik Shakespeare, 
o mūsų amžiuje — Shaw, pralenkia 
jį savo visuotiniu pripažinimu ir pa- 
stovia vieta repertuare. 

Tiesa, O'Neil!'o “mada" lietuviško- 
je scenoje atsispindėjo dar du kar- 
tu: 1939 m. tas pats A. Jakševičius 
savo Akad. Teatro Studijos baigia- 
mame spektakly pastatė jo viena- 
veiksmę dramą “Kur kryžius padė- 
tas", o 1952 m. Čikagoje J. Blekai- 
tis tremtinių aktorių jėgomis paro- 
de jo “Anna Christie". Kadangi abu 
reiškiniai negali būti lyginami savo 
reikšme su plataus masto, profesi- 
niu “Marko milijonų" spektakliu, 
tai ir mūsų visuomenės santykio su 
dramaturgu jie nebus pakeitę. 

Eugene O'Neill biografijoje kaž- 
kur ties gyvenimo viduriu praeina 
riba, atskirianti audringą, pilną nuo- 
tykių ir tiesioginių išgyvenimų jau- 
nystę, nuo subrendusio laikotarpio, 
vienišo, beveik atsiskyrėlio, skirto 
kūrybai. 


34 


O'NEILL 


Gimęs 1888 m. spalio 16 d, New 
Yorke, jo teatriniame sektoriuje (43 
gatvė prie Broadway), Eugene buvo 
garsaus aktoriaus sūnus. Tėvas tu- 
rėjo didžiulį pasisekimą, ypač vaidin- 
damas po Ameriką grafą Montekris- 
tą, ir ligi 7 metų amžiaus vaikas su 
savo motina trankėsi paskui jį gas- 
trolėse, nuo mažens įpratęs prie kla- 
jokliškos buities ir scenos dulkių. 
Paūgėjusį sūnų aktorius leido į 
mokslus, kurie visi pasibaigė, Euge- 
ne sukakus 18 metų, kai jis įmetė 
fatališką plytgalį į kažkeno langą. 
Tai buvo, studijuojant Princetone. 
Paskui Eugene ėmėsi liūdno duonos 
pelnymo, čia raštininkaudamas New 
Yorko biznio įmonėj, čia nevykusiai 
reporteriaudamas, čia gelbėdamas 
savo tėvui, kaip techninis scenos pa- 
dėjėjas ar net mažų vaidmenų atli- 
kėjas. 

Prie jo spalvingiausių  “darbų" 
priklauso Hcnduro džiunglių tyrinė- 
jimas, bejieškant aukso. Nematytų, 
tolimų kraštų ilgesys išviliojo jį iš 
troškaus tėvo užkulisio į norvegų 
prekinį laivą, plaukusį į Buenos Ai- 
res. Kiti laivai kėlė jį į portugalų 
Afriką ir vėl atgal į Argentiną ir 
New Yorką. Jūra, jos nerami dva- 
sia, jos specifinė žmonių rasė tvir- 
tai įžengs į daugelį jo būsimų gar- 
sių veikalų. Krante jūrininkai turi 
savo amžinas tradicijas, ir O'Neill 
pažino daugelio uostų smukles ir jų 
perscnažus, malšindamas savo kone 
legendinį troškulį. 

Po jūrinių vėjų ir neramių rekrea- 
cijų krante 1912 m. sunegalavo 
O'Neill'as plaučiais. Sanatorija Con- 
necticute, 5 mėnesiai ramybės, 
Strindbergo skaitymas ir mąstymas 
buvo pirmas staptelėjimas šios jau- 
nystės įsibėgėjime, pirmas bandymas 
apsvarstyti įgytus įspūdžius, supras- 
ti žmones ir save. Čia O'Neill nu- 


PASAULIS 


sprendė rašyti teatrui. Strindbergas, 
parodęs jam, jc žodžiais, “vizijas to, 
kuo galėtų būti modernus teatras“, 
liko jo pirmoji ir stipriausioji lite- 
ratūrinė įtaka. 

Visada atskubąs su pagalba tėvas 
savo kaštu išleido pirmąjį O'Neill'o 
vienaveiksmių pjesių tomelį, vardu 
“Thirst" ("Troškulys"), ir nusiuntė 
sūnų metams į Harvardą specialaus 
teatrinio kurso klausyti. Tačiau dra- 
maturgo sceninis debiutas atėjo tik 
po poros metų į provincijos miesto 
Provincetown, Mass., teatrą, kur 1916 
m. suvaidino jo vienaveiksmę jūrinę 
pjesę, vieną iš serijos apie Karibų 
jūros mėnulį, vardu *Bound East for 
Cardiff". 


Apie tą laiką 30 metų Eugene ima 
vis labiau atsidėti kūrybai, atsisvei- 
kindamas ttiukšmingą, klajoklišką 
jaunystę. Jis išsinuomoja vienišą jū- 
rOSs sargo namelį 3 mylių atstume 
nuo Provincetowno ir ima rašyti di- 
desnio užsimojimo veikalus. Tuo me- 
tu Provincetowno vaidintojai persike- 
lia į New Yorko mažutį Greenwich 
Village teatrėlį ir ten visiems lai- 
kams įsispraudžia į Amerikos teatro 
istoriją, įkeliami jon Eugene O'Neiil 
talento ir vis augančio garso. 


1920 m. O'Neill las užkariauja 
Broadway, gauna pripažinimą Puli- 
tzer premijos pavidale ir nusikrato 
materialinio vargo vienu galingu 
smūgiu: “Beyond the Horizon". Nuo 
čia prasideda ilgas triumfų kelias, 
dar dvi Pulitzerio premijos: 1922 m. 
su “Anna Christie", 1928 m. — su 
"Strange Interlude", Nobelio premi- 
ja 1936 metais. Parašęs  avie 
38 scenos veikalus, Eugene O'Neill 
tampa pirmuoju Amerikos dramatur- 
gu, kurio veikalai apskrieja pasaulį, 
suteikdami jam vieno žymiausiųjų 
šio laikotarpio dramaturgų reikšmę 
ir drauge atžymėdami amerikiečių 
scenos subrendimą. Pats O'Neill, sa- 
vo laiške Ncbelio premijos komite- 
tui, laikė save tik pirmuoju, kuriam 
atiteko laimė iškelti originalinę ame- 
rikiečių dramą pasauliniu mastu. 
Tačiau rimtieji šios šalies kritikai 
beveik vienu balsu pripažista, kad 


O'Neill ir tebelieka didžiausias Ame- 
rikos scenos rašytojas. 

Jo veikalus charakterizuoja, visų 
pirma, didžiulis rašytojiškas tempe- 
ramentas, galia plačiai ir giliai jaus- 
ti ir suprasti, kuri suteikia jo pie- 
šiamiems charakteriams herojines 
dimensijas, tokias retas poibseniniais 
laikais. Jei šis šimtmetis yra davęs 
monumentalų veikalą aistra ir kon- 
flikto jėga artėjantį prie klasikinės 
tragedijos, tai toks veikalas yra 
O'Neill'o “Mourning Becomes Elect- 
ra", didžiulė trilogija, parafrazuo- 
janti antikinę temą — žmogaus be- 
sigrumiančio beviltiškoje kovoje su 
nepalenkiamu likimu. 

O'Neill gimė su scenos jauzmu 
kraujuje, ir tatai teikia jo veikalams 
ekspresyvumo, dinamizmo, charakte- 
Tių patrauklaus ryškumo, stiprių, 
sceniškų situacijų, ir dar dauge!į ne- 
išskaičiuojamų ypatybių, kurios sce- 
nos veikalą padaro gyvu teatru ir 
skiria jį nuo daugybės protingų, 
prasmingų, bet beviltiškai nuobodžių 
“šnekamųjų"' veikalų. 

Kaip kažkada gyvenime, taip vė- 
liau kūryboje — besiblaškąs, jieš- 
kąs O'Neill nepasitenkina rastomis 
formomis, nuolat kurdamas naujas 
išraiškos priemones. Nuo kraštuti- 
nio natūralizmo (“Desire under the 
Elms', arba “The Hairy Ape“) jis 
pereina įvairias stadijas ryškiau ar 
silpniau pabrėžto simbolizmo (“Days 
without End", *"The Iceman Cometh''), 
stapteli konvencionalinėj miesčioniš- 
koj papročių komedijoj (“Ah, Wilder- 
ness!''), duoda itin originalų psicho- 
analitinės pjesės pavyzdi (“Strange 
Interlude"), nuostabiai talentingą 
junginį socialinės satyros su augšta 
poezija (“Marco Millions"), arba vi- 
zionierišką, beveik irracionalų kūrinį 
(“Emperor Jone"). 

Pastaraisiais metais, ligos ištiktas, 
O'Neill'as nebepajėgė rašyti. Pasku- 
tinį kūrinį, “Long Day's Voyage into 
Night", dramaturgo testamentas te- 
leidžia vaidinti, 25 m. praslinkus po 
jo mirties. 

Tylioje Bostono rezidencijoje, vien 
žmonos ir gydytojo globojamas, di- 
dysis dramaturgas leido paskutinias 
gyvenimo dienas ir mire lapkričio 
27 d. 

B 


o Pernai suėjo 60 m., kai gimė poe- 
tas kun. Kazimieras Žitkus. Jis yra 
išleidęs eilėraščių rinkinį “Ašarėlės" 
ir tikybos vadovėlių mokykloms, 

o Leidykla Gabija tremties dešimt- 
mečiui paminėti rengiasi išleisti 1954 
m. tremties literatūros metraštį. 

e Lietuvių Rašytojų Draugijai da- 
bar priklauso 97 nariai. 


IVAN 


BUNIN 


(1870-1953) 


Pereitų metų lapkričio mėnesį Pa- 
ryžiuje mirė žymus rusų senosios 
kartos rašytojas Nobelio premijos 
(1933) laureatas Ivan Bunin. Su 
Bunino mirtim išnyko paskutinis di- 
džiųjų rusų  prozaikų — Gogolio, 
Turgenevo, Dostojevskio, Tolstojaus 
ir Čechovo — tradicijos tęsėjas ir 
palikuonis, amžiumi priklausęs Gor- 
kio, Kuprino, Andrejevo, Veresajevo 
kartai, bet savo kūrybinėmis tenden- 
cijomis stovėjęs Turgenevo ir Čecho- 
vo tradicijoje. 

Ivan Aleksejevič Bunin gimė 1870 
m. Voroneže, senoje ir kilmingoje 
šeimoje, davusioje Rusijai nemaža 
žymių žmonių, kurių tarpe randame 
poetą Vasilijų Žukovskį, Vaikystę ir 
jaunystę Buninas praleido bekraštės 
rūsų provincijos gelmėse, savo tėvo 
dvaruose —- turgeneviškose “bajorų 
gūžtose". Ten jis išgyveno ir sugėrė 
visą šio griūvančio pasaulio melan- 
choliją, kuri vėliau ryškiai atsimuš 
literatūrinėje kūryboje.  Finansinei 
tevo padėčiai staiga pablogėjus, Bu- 
ninas buvo priverštas mesti mok:13 
ir imtis darbo. Tais staigių persilau- 
žimų metais Buninas taip pat pasi- 


rinko ir rašytojo kelią. Debiutavo 
eilių rinkiniu (1891), kuris praėjo 
niekeno nepastebėtas. Kritikos ir 


publikos dėmesį Buninas į save at- 
kreipė prozos darbais, su kuriais jis 
gana greita pateko į pačius žymiau- 
sius to laiko Rusijos žurnalus. Jo 
vėlesnioji poezija taip pat susilaukė 
pripažinimo, ir konservatyviosios ru- 
sų kritikos Buninas buvo iškeltas 
kaip viena iš didžiausių tuometinės 
rusų poezijos vilčių. Pažymėtina, kad 
Bunino, kaip rašytojo, prestižas rš- 
mėsi daugiausia konservatyvesniųjų 
sluogsnių balsais. Jų palankumą Bu- 
ninas laimėjo savo klasicistinėmis 
tendencijomis ir abejingumu visiems 
naujiems sąjūdžiams. Nepalietė jo 
nei Maksimo Gorkio revoliucinis ro- 
mantizmas, nei galinga simbolizmo 
srovė. Buninas visuomet pasiliko 
šaltas, tolimas ir svetimas šiems re- 
voliuciniams sąjūdžiams ir tik savo 
gyvenimiškai neangažuoto:e esteti- 
nėse vizijose pasinėręs. Vos 37 metų 
sulaukęs, Buninas buvo išrinktas 
Rusų Akademijos nariu. 

Plačicse skaitytojų masėse Buni- 
no veikalai niekuomet neturėjo tokio 
didelio pasizekimo, kaip Gorkio, Leo- 
nido Andrejevo ar Kuprino. Didžiau- 
sio garso susilaukė ir daugiausia 
triukšmo sukėlė jo 1910 metais išė- 
jęs romanas “Kaimas", kuriame vaiz- 
duojama Rusijos liaudis po 1905 me- 
tų revoliucijos. Kadaise su simpati- 


ja ir meile Turgenevo nupiešti rusų 
kaimiečiai Bunino šiame romane ro- 
domi, kaip “žmogiški gyvuliai". 
Maksimas Gorkis entuziastingai svei- 
kino autorių už šitokį kaimiečių pa- 
vaizdavimą, nes Rusijos kaimiečių 
masė, anot jo, iš tikrųjų esanti pati 
antinhumaniškiausia rusų tautos da- 
lis, Sekantis romanas buvo “Such- 
dol' (1912), kuriame Buninas piešia 
provincijos dvarininkijos saulėleidį 
paskutiniais baudžiavos metais. Ir 
šiame romane dominuoja niūrios 
spalvos bei griūvančio pasaulio at- 
mosfera. 1915 metais išėjo gal tobu- 
liausias Bunino veikalas — “Ponas 
iš San Francisco", kuriame ryškiau- 
siai atsiskleidžia didelis pasakotojo 
talentas ir stilistiniai laimėjimai. Iš 
priešrevoliucinio periodo dar minėti- 
na kelionių įspūdžių knyga “Saulės 
Šventykla". 

1917 metų revoliucijai prasidėjus, 
Buninas užėmė griežtai antibolševi- 
kinę ir antirevoliucinę poziciją. 1920 
metais jis pasirinko emigranto liki- 
mą ir išvyko iš Rusijos. Per Odesą ir 
Konstantinopolį jis pasiekė Paryžių, 
kur jau buvo susidaręs nemažas 
emigrantų centras, ir čia apsigyve- 
no. Emigracijoje būdamas nemetė 
plunksnos ir nuolatos didino savo 
kūrybinį kapitalą. Jis yra kone vie- 
nintelis rusų rašytojas, kurio emig- 
racijoje parašyti veikalai meniniu 
požiūriu nė kiek nemenkesni už 
ankstyvesniuosius, o kartais ir ge- 
resni. Prancūzijoje parašytos jo no- 
velės yra žymiai geresnės už prieš- 
revoliucines. “Mitės meilė" (J. Ble- 
kaičio išversta į lietuvių kalbą) ir 
“Arsenjevo gyvenimas" taip pat pri- 
klausytų geriausių jo kūrinių gru- 
pei. 

Visų Bunino veikalų tonas yra ly- 
rinis, tačiau be tiesioginio emocijų 
liejimo. Jis, kaip ir Maupassant arba 
Flaubert, vartoja nedaug žodžių, bet 
gerai apskaičiuoja tų negausių ž2- 
džių efektą. Šia prasme jis yra ge- 
riausios tradicijos prozaikas. Buni- 
no poezija, stovinti Puškino, Lermon- 
tovo ir Tiučevo tradicijoje, yra tokia 
pat santūri, kaip ir proza, Jis nie- 
kuomet neatleidžia varžtų emoc'jai. 
Nėra čia nei skundų, nei spindinčio 
džiaugsmo, tik šviesių ir šaltų spal- 
vų melancholija, arba, kaip Eichen- 
valdas cako, tik aiškios ir griežtos 
linijos, kilnumas ir betarpiškumas. 

Pora metų prieš mirtį išleistieji 
Bunino “Memuarai'' charakterizuoja 
ji kaip žmogų. Juose dar kartą pa- 
brėžiamas aristokratiškas '“mirštan- 
čio vilko" stoicizmas ir visiška ob- 

LIETUVIU TAUTOSAKOS LOBYNAS 


BALYS, JONAS, RED., LIETUVIŲ 
TAUTOSAKOS LOBYNAS I - II, — 
A TREASURY OF  LITHUANIAN 
FOLKLORE I-II, 126 94 psl. in 89, 
Bloomington, Ind. 1951. Viršelis ir 


ženklas dail. V. K. Jonyno. Auto- 
riaus leidinys. Kaina 3 dol. 
I: Dvasios ir žmones. Liaudies 


sakmės. Ghosts and men. Lithuan- 
ian folk legends about the Dead. 

šiame Lobyno tome sutelkta 166 
įvairūs pasakojimai apie Mirtį ir 
vaidulius (psl. 11—117). Visos sak- 
mės, išskyrus tris, pirmą kartą 
spausdinamos!). Ir nors šis rinkinė- 
lis nera didelis bei sakmėmis gau- 
sus, tačiau jis apima visos Lietuvos 
sritį, ne tik Sūduvą ir jos apylinkes, 
koks buvo J. Basanavičiaus “Iš 
gyvenimo lietuviškų vėlių bei vel- 
nių"?. Tuo būdu šis rinkinėlis ana 
jidiji žymiai pa- 
pildo ir praplečia, jau nekalbant, 
jog dabartinio rinkinio medžiaga 
tiksliau užrašyta. 

šiems pasakojimams J. Balys tei- 
kia ir trumpą ivadėlį (psl. 5—10), 
kur įterpta viena kita mintis, įdo-- 
mi ne tik eiliniam skaitytojui, bet 
ir tautotyrininkui. 

Lietuvis savo mirusiųjų nebijo, 
nes jie pikta nieko žmogui nedaro. 
Tik juos įžeidus arba nuskriaudus, 
visi vargai prasideda, mirusieji ima 


jektyvinio kriticizmc pergalė prieš 
emocinį pasaulį. Net ir apie savo 
praeiti arba apie savo draugus kal- 
bėdamas Buninas nedaro išimčių. Ne- 
bėra vietos jokiam sentimentui. Vie- 
nintelė subjektyvinė “Memuarų" 
spalva yra ironija. Todėl jis čia ne- 
gailestingai nunuogina buvusius savo 
draugus — Gorkį, Tolstojų, šaliapi- 


ną, Vološiną, nekalbant jau apie 
priešus, kaip Majakovskis, A. Blo- 
kas etc. 


Buninas, būdamas augštų kvalifi- 
kacijų stilistas, daręs įtakos vėles- 
nių kartų autoriams, kaip B. Pilniak, 
K. Fedin etc., didelis rusų kalbos ži- 
novas ir jos vartosenos meisteris 
(be kita ko, labai sunkiai išverčia- 
mas), vis dėlto yra grynai antraeilis 
rašytojas, Turgenevo ir Čechcvo epi- 

keršyti. Ir šis bruožas, būtent mi- 
rusiųjų savybė bei talka gyviesiems, 
paliudytas ne tik tautosakos, bet ir 
tautos gyvenimo visumos. Mūsų 
kaimų kapinaitės labai dažnai su- 
tinkamos pačiose kaimų sodybose 
(pvz. Daveinių km., Dutų vls.) arba 
visiškai šalia jų, išskyrus tik maro 
kapinaites. šis kapinaičių artumas 
liudija, kad lietuvis savo mirusiuo- 
sius nori išlaikyti kiek galint ar- 
čiau savo sodybų bei namų ir jų 
visai nesibaido. Tik pikta mirtimi 
mirusių, kurie paprastai ima vai- 
dintis,  nelaidodavo savo kaimų 
kapinaitėse, bet išveždavo į pelkes, 
kemsynes ir kitas negyvenamąsias 
vietas. Tas jau daug vėlyvesnė, ger- 
maniška, pažiūra 

Tiesa, galima manyti, kad mūsų 
kapinaitės iš senovės tebeturi išlai- 
kiusios apsaugos ratą, būtent jos 
apkastos grioviu arba apdėtos ak- 
menų vainiku, vėliau išvirtusių net 
tvora, tačiau gi visi pikti vaiduliai 
šio magiškojo rato nevaržomi, jie 
pasirodo ir už kapinių, net atsive- 
ja iki pat sodybų ir namų. Tuo bū- 
du geriausiems mirusiems šis ratas 
nera reikalingas, jis beprasmis. Ta- 
čiau vistik šis griovys ir akmenų 
ratas mūsuose yra labai sena ap- 
raiška, atrodo, sietina net su prois- 
torės dienomis, išskirianti mirusių- 


gonas, šalutinis didžiosios rusų pro- 
Zos upės intakas, nesukūręs naujos 
ir originalios pasaulio vizijos. 
Savo antirevoliucines pažiūras ir 
tipingą “baltagvardiečio" ideologiją 
Buninas išlaikė ligi pat mirties, ne- 
žiūrint gausybės istorinių lūžių, kai 
tuo tarpu net toks Berdiajevas savo 
pažiūras naujojo režimo atžvilgiu 
prieš mirtį buvo gerokai reformavęs. 
Ne-ukrėtė jo nei draugų politinė ne- 
ištikimybė, nei nuolatiniai grįžimai į 
Sovietų Rusiją (A. Bielyj, A. Kup- 
rin, A. Tolstoj, D. S. Mirski, M. Cve- 
tajeva etc.) — ir taip iki mirties 
jis pasiliko,ištikimas sugriautos pra- 
eities šventovės sargas, savo postą 
apleidęs tiktai augščiausiame savo 
gyvenimc momente mirties va- 
landoje. L. M. 


ių bendruomenės gyvenamąsias 
vietas, kur negalima skinti nei žo- 
Iė, nei paimti medžio šakelė—visa 
tai mirusiems priklauso. Net ir ma- 
žyčio daiktelio, iš kapų paimto, vė- 
lės atgal pareikalauja. 

Piktasis numirėlis, kurio taip bi- 

jojosi germanas ir jieškojo viso- 
kiausių priemonių nusikratyti ?), 
išliko iki mūsų dienų. 
Autorius,  nagrinėdamas įvairias 
germaniškąsias mirties bausmes, 
pateikia daug medžiagos ir šiems 
klausimams. Jis pamini nuostatus, 
jog nužudytajam turi būti nukirs- 
ta galva ir padėta tarp kojų, kad 
jis nesivaidentų( iš Ulmo 1457 m., 
žr. 164 psl.) ir pan. 

Ir patekę į šį rinkinį žmonių pa- 
sakojimai, jog vaiduliui nukertama 
galva, surišamas šermukšnių ir 
pan. (nr. 85—104), yra dar visai 
nesani ir tikri įvykiai. Gal tuos da- 
lykus dar pasakojo net patys atsi- 
tikimų liudininkai, tik dažnai dėl 
kaimynystės ar kitų priežasčių iš- 
leidę tikrąsias pavardes, vietas ir 
laiką. Kartais visai sąmoningai bus 
pavardes ir laiką. bei įvykio vietą 
išleidę patys užrašinėtojai, nes pa- 
čys pasakotojai labai dažnai to iš 
užrašinėtojo reikalauja. Su tokiais 
žmonių reikalavimais esu susidū- 
ręs ne kartą ir aš pats, taip pat 
kartais seniau tuos dalykus pralei- 
dinėjęs, o vėliau— vistik aiškiai žy- 


mėjęs pavardes, vietas ir laiką, 
Mūsų administracijos įstaigose 
buvo gana daug susitelkę tikros 


medžiagos apie tokius įvykius, tik 
ja niekas nebuvo susidomėjęs ir 
paskelbęs. Ir iš šių archyvų man 
tėra žinomi šiandieną tik du aiš- 
kūs dokumentiniai įvykiai. Kauno 
gubernatorius rašė vysk. M. Valan- 
čiui, kad Kartenos par., Robulių 
sodos gyventojas Kazimieras Gon- 
ta rzstąji daržinėje pakaruoklį pa- 
laidojo pelkėje. Prieš palaidojant 
pakaruoklį, kad jis nesivaidentų, 
buvo jam nukirsdinta galva ir su- 
rištos kojos. Vysk. M. Valančius 
tuojau pat parašė ganytojišką laiš- 
ką Kartenos parapijiečiams, ta- 
čiau jame negrasino bažnytinėmis 
baudomis, t. y. nepareikalavo, kad 
dalyviai atvažiuotų pas jį patį iš- 
Ležinties, kaip jis elgėsi, įspėdamas 


1) Tris šios rinkinio sakmes (nr. nr. 
29 B; 98 A ir 166) šiuo metu J. Ba- 
lys išspausdino angliškai. žr. 
Lithuanian Ghost Stories from 
Pittsburgh, Pennsylvania, — Mid- 


west Folklore, vol. II-—-1, 47—52, 
1952. 
2) Žr. Folke Stroem, On the 


Sacral Origin of the Germanic 
Death Penalties, Stockholm 1942. 


Zmones dėl meškininkų ar kitų 
niektikėjimų (žiūr. Mūsų Senovė 
II, 117—118 psl) Iš žmonių pasa- 
kojimų galima suprasti, kad vysk. 
M. Valančius yra smarkiai baręs 
žmones dėl šių papročių, nes tai 
esąs labai didelis griekas ir išpa- 
žinties reikią važiuoti net pas vys- 
kupą (Dusetos, Užpaliai). Ir visuo- 
se pasakojimuose minimas kunigo 
leidimas tokį lavoną atkasti ir jam 
galvą nukirsti, atrodo, kad bus tik 
paprastas pasakotojų pagražini- 
mas, nes už tokius leidimus vysku- 
pai kunigus būtų tikrai prigriebę. 

Antroji dokumentinė žinia iš 1892 
m. spalių mėn. liečia  šeiminiškių 
Kkm., Užpalių vls., Utenos, seniau 
Ukmergės, apskr. pasikorusį  Gai- 
galą. Jam buvusi taip pat nukirs- 
dinta galva. Tai pateko į Kauno 
gubernijos žinias, o iš ten nekartą 
buvo ir kitur žymima. Apie šį Gai- 
galą užpalėnai ir dabar dar kartais 
pasakoja. 

Siaip apie tokius įvykius mūsų 
žmonės nemaža pasakoja, minėda- 
mi asmenis, vietas ir įvykių metus. 
Kelis tokius pasakojimus, ne senų 
dienų įvykius, čia pateikiu. 

a) “Vienas mano augime pasiko- 
rė. Pasikardamas anas nusiėmė ro- 
žančių ir škaplierius. Jam nukirto 
galvą. Bet tas pakaruoklis ją pasi- 
imąs ir vėl sviedžiąs. Paskui jam 
surišo šermukšnio atžalomis kojas, 
o jo galvą numetę toliau į balą. 
Tai buvo apie 1900 m. Jis buvo iš 
Vaičionių km., Kamajų vls., Rokiš- 
kio apskr., tik jo pavardės dabar 
neprisimenu. Jį palaidojo Veparais- 
čio baloje. Paskui ant jo krūtinės 
dar akmenį užritė. Bet anas dar ir 
vėliau, sakydavo žmonės, vaidenę- 
sis. Visus svaidydavęs savo nukirsta 
galva. 

Kuris pasikardavęs su škaplie- 
riais ir rožančiumi, tokiam galvos 
nebekirsdavo' (1952. IV. 17, iš A. 
K., augusio Petraukos km., Kamajų 
vls., prieš 3 m. atvažiavusio į Broo- 
klyną). 

b) Apie 1920—22 m. vienai mote- 
riškei iš Daržininkų ar Salinių km., 
Antazavės vls., Zarasų apskr. buvo 
nukirsta galva. Ji buvusi palaidota 
Antazavės par. kapuose, bet vis 
pareidavusi ir pareidavusi namo. 
Tada ją atkasė, ir pats sūnus nu- 
kirtęs savo motinai galvą! Atkasę 
nakties metu, klebonui leidus(!). 
Pagal kitų pasakojimus, tai mote- 
riškei galvą nukirtęs visoje apylin- 
kėje žinomas girtuoklis už gorčinę. 

c) “Luokės miestelyje buvo toks 
valkata Julijonas. Ir tas Julijonas 
apie 1920—25 m. nukirto galvą to- 
kiam Bytautui iš Pašatrės. Tas By- 
tautas buvo skustuvu  pasipjovęs. 
Bet kai palaidojo, tai vis pareina ir 


pareina namo. Ir namiškiams ne- 
duodavo jis ramybės. Nei kunigo 
šventinimai, nei visa kita negelbė- 
JO. Bytautas vis pareina. Senieji 
žmonės patarė, kad nukirstų gal- 
vą, ir ją padėtų tarp kojų ir liepų 
karnomis pririštų. Atkasė. Klebo- 
nas leido atkasti. Paprašė (Julijo- 
ną). Tas pusglušis Julijonas nukir- 
to kirviu. “Kaip daviau, taip ir nu- 
riedėjo, — jis girdavosi. Patį Juli- 
joną pažinau, miestelyje grodavo 
tokia išdužusiu šonu skripkele, o 
gautus pinigus slėpdavo, pats ba- 
daudamas. Jis buvo nuėmęs ir 
daugiau pakaruoklių bei juos su- 
tvarkęs. Mirė 1928 m. turėdamas 
apie 10: m: £(195221-49157A77 25100 
Luokės, 1951 m. atvažiavusio į 
Brooklyną). 


d) “Norėję nukirsti galvą ir to- 
kiam Jogminui (Myžikų km., Luo- 
kės vls., Telšių apskr.), kuris mirė 
1929 m. Jogminas buvęs keistas 
žmogus, toks “cicilikas". Tai po 
mirties ir pradėjęs namo sugrįžti. 
Namiškiai girdėdavo jį naktimis su 
klumpėmis bevaikštant. Ypač jis 
mėgdavęs siūti mašina, kuri stovė- 
jusi alkieriukyje. Tačiau vieną kar- 
tą laimingai pavyko visa išaiškin- 
ti ir “siuvėją" pagauti. Tai buvo 
jaunas katinukas, kuris bežaisda- 
mas įsukdavo alkieriukyje mašiną. 
Taip ir nebekirto Jogminui galvos." 
(Santrauka A. J. pasakojimo, ku- 
riam Jogminų namai buvo gimi- 
nės). Šie paskutiniai pasakojimai 
ir atskleidžia, jog vaiduliui galvos 
kirtimas buvo išlikęs mūsų dienoms, 
t. y. žinomas ir iš Nepr. Lietuvos 
laikų. 

Labai įdomi smulkmena, jog vai- 
denasi tame klojime, kur ant miru- 
siojo “kapo pastatė pėdžią" (Valki- 
ninkas, psl. 110). Tačiau ne tik pė- 
džia čia kalta, bet ir aplamai gyv. 
namo esantysis arti krosnies stul- 
pas panašios reikšmės. Prie to 
stulpo, kurį dusetiškiai kartais va- 
dina seneliu, pasirodo visos namų 
dvasios, vaiduokliai. Ant to stulpo 
pasakose sėdi žmogus, kai jam rei- 
kia vaiduoklių namuose permiego- 
ti; ši stulpą ir pakuria velniai a- 
biems galais nudegintomis skalo- 
mis, norėdami pasiimti visokius 
drąsuo'ius. Todėl ir užkliūva mintis, 
jog ši smulkmena tebemena dar 
tuos laikus, kai žmogus buvo laido- 
jamas prie židinio. Atsiradus židi- 
nio stulpui, vėlės buvo sutelktos ša- 
lia jo, jis sutapdintas su protėvių 
kultu. Ir, pagaliau, ši mintis buvo 
išplėsta kiekvieno pastato stulpui, 
šiuo kartu klojimo pėdžiai. šventa- 
sis namų stulpas—senelis—, kuris 
buvo seniau kiekvienoje dūminėje 
pirkioje, mūsų namotyrininkų tebė- 
ra nepaliestas. šios sakmės toji 


mažytė smulkmena šį klausimą pri- 
mena. Ir mes, atrodo, daug kuo 
galėtume papildyti W. Schmidtą 
(Anthropos XXXV-—-VI, psl. 966 — 
969, 1940—41: plg. t. p. XXXII — 
XXXXL, psl. 309—311, 1942— 1945), 
o taip pat ir Bela Gunda (Folkliv 
XI, psl. 71—75, 1947), kuris rašė 
apie vengrų gyv. namo tokį pat 
šventąjį namų stulpą, lygindamas 
ir su slavais. 

Šios knygos įvade J. Balys keliais 
žodžiais paliečia ir vadinamuosius 
“tuščiuosius kapus“  (Kenotaphe). 
Toki kapai šiuo metu praplitę viso- 
je Vokietijoje, o ypač jie labai gau- 
sūs Austrijoje (Tirolyje). Jie Tiro- 
lyje būdingi ne tik atskirais kryžiais, 
bet ir visai atskirais kapais, tuš- 
čiais, be lavono. Tokį kryžių arba 
kapą padaro šeima, norėdama pri- 
siminti kažkur toli palaidotus ar 
dingusius saviškius. Tačiau vargu 
ar dar austrai kaimiečiai tik vie- 
nam prisiminimui tokius kapus su- 
pila ir kryžių pastato. Man atrodo, 
kad pas juos tebeglūdi iš dalies ir 
senoji pažiūra, nes jie tiems “tuš- 
čiųjų kapų" kryžiams pritaiso taip 
pat atskirą indelį šv. vandeniui, 
kuriame yra ir visai atskira žolelė 
(šlakstyklėlė). Ir ši kapą austras 
kalnietis lygiai šlaksto kaip tikrą- 
jį, nedarydamas jokio skirtumo. 
Apraiška labai būdinga ir reikš- 
minga religinei tautotyrai. 

“Tuščiųjų kapų“ šiandieną Lie- 
tuvoje jau nebepasitaiko, tačiau 
mūsų krašto proistorė juos paliudi- 
ja, pvz. Pryšmančiuose (Vl. Nage- 
vičius, Mūsų pajūrio medžiaginė 
kultūra, Senovė I, 54 ir kt. psl.) ir 
kt. mūsų pajūryje. Vėliau tokie ka- 
pai, priėmus Lietuvai krikščionybę, 
nebepasitaiko, nors greičiausia, pa- 
sikeitus laidojimo būdui, jie lieka 
nebepastebėti. šiandieną, mūsuose, 
jei tik giminės išgali ant kapo kry- 
žių stato kiekvienam mirusiam. Ta- 
čiau, kitur mirusiam ir čia nepa- 
laidotam pas mus jokio kryžiaus 
nestato, bet mėgsta jo vardą iškal- 
ti tevų kryžiuje (Dusetos, Kama- 
jai). Taip pat neseniai Augštaičiuo- 
se tebebuvo gyvas paprotys, kad 
jaunamartė ir bevaikė moteris bu- 
vo parvežama laidoti į savo tėvų 
kaimo kapines, t. y. ji, nepradėjusi 
naujos šeimos, sugrįžta prie savos 
giminės net ir mirusi. Ir su šiuo 
papročiu man menasi, rodos, iš Sa- 
lako apylinkės girdėtas pasakoji- 
mas, jog sugrąžinus mirusią mote- 
Tį giminės kapuosna, mirus jos Vy- 
rui, ant vyro kapo pasodinamas iš 
žebeliukų (tokie smėlynų augalai, 
—panašūs savo dydžiu ir iš dalies 
pavidalu į pušies žebelį) ne tik 
jam, bet ir moters prisiminimui 
kryžiukas. Jei tas buvo seno pa- 

pročio liekana, bet ne atsitiktinė ap- 
raiška, tuomet šis antrasis kryžiu- 
kas būtų galima sieti ir su “tuščių- 
jų kapų" (Kenotaphe) papročiu, 
lavonų deginimo laikais. Jis krikš- 
čionybės poveikyje bus išnykęs. 

šiai pasakojimų daliai J. Balys 
parūpino ir motyvų indeksą (psl. 
118— 126) anglų kalba. šis, kaip ir 
visi kiti, jau Amerikoje paruoštieji, 
J. Balio lietuvių pasakojamosios 
tautosakos indeksai, yra sudaryti 
Stith Thompsono (sistema3). 
Anksčiau, Europoje, mes buvome į- 
pratę naudotis suomio Antti Aarne 
(1867—1925) pasakojimų klasifika- 
cija. Nežiūrint visų jos painiavų, 
St. Thompsono sistema yra pilnuti- 
nė ir tuo pačiu ateities Klasifikaci- 
ja papasakojamai tautosakai. Ir šis 
J. Balio posūkis yra labai sveikinti- 
nas, nors dar šiandieną, kol išsilei- 
sime naują motyvų katalogą, ten- 
ka naudotis jau dviemis pasakų 
Kklasifikacijomis ir tarp jų painiotis. 

II. Liaudies magija ir medicina. 
Folk magic and folk medicine. 
Lithuanian incantations and 
charms. 

Antroji Lobyno dalis, įrišta drau- 
ge su pirmąja, sutelkia 575 įvairius 


liaudies tikėjimus, užkalbėjimus, 
maldeles ir kt. Po suomio J. V. 
Mansikka, “Litauische  Zauber- 


sprueche", FFC XXX (87), 116 psl., 
Helsinki 1929, sutelkusio 239 įvai- 
rius šios rūšies dalykus, šis J. Balio 
rinkinys yra didžiausias ir svar- 
biausias. Tiek vienas, tiek kitas tu- 
ri daug labai reikšmingos medžia- 
gos senajam mūsų tikėjimui, ta- 
čiau šis daugiausia. Čia galime ras- 
ti tebeminint dar Perkūno kara- 
lystę (nr. 1, 2; psl. 17) su labai į- 
domiais  prierašais, iškeliančiais 
mūsų senųjų žmonių polinkį kai 
ką jau ir sukrikščioninti. ši ap- 
raiška labai svarbi kiekvieno kraš- 
to religijos tautotyrininkui, juo 1a- 
biau lietuviui. Kiekvienas tautoty- 
rininkas džiaugsis maldelėmis Sau- 
lei, Debesiui, Gabijai, Žemynai ir kt. 
Tačiau nr. 362, užrašytos Kumuta- 
čio apie 1866 m., nenorėčiau pri- 
skirti ir aš liaudžiai. Ji sueiliuota 
labai naujoviškai. Ir toji pastaba, 
kurią prirašė J. Balys seniau (Lie- 
tuvių Tautosakos Skaitymai, II, 17 
psl, Tuebingene 1948), prašyte 
prašosi pakartojama. Kalbant apie 
maldas Žemynai, negaliu nepa- 


3) Šiuo metu prof. Stith Thomp- 
sonas dirba Indianos universitete 
(Bloomington, Ind.). Tai pasaulinis 
pasakojamosios tautosakos žinovas. 
Jo pasakojamajai  tautosakai in- 
deksinė sistema paskelbta FFC žur- 
nale, “Motive index of folk litera- 
ture", tt. XXXIX — XLII (1932 34) 
ir XLVI- XLVII (1935—1936). 

skelbti vienos labai įdomios Žemei 
maldos iš Dzūkijos. 1940 m. pava- 
sarį ją užsirašiau iš Aleksiūnienės, 
44 m. iš Daugų apyl. ir tuojau pat 
pasiunčiau J. Lingiui į Stockholmą. 
Po karo šią maldą, savotišką “kelei- 
vę" ir tremtinę, vėl gavau. 
“Šventa. žemeli, šventa raseli, 
tegul nešioja mano kojelas, 
šioj mieloj dzienelaj".+) 

Kalbant apie maldas Žemei, ten- 
ka priminti ir jų apeiginis kalbėji- 
mo būdas, kurį daugelis tautosakos 
rinkėjų bus praleidę. 1939 m. vasarą 
man daugelis žemaičių pasakojo 
(Viduklė, Nemakščiai, Eržvilkas ir 
kt.), kad Žemei malda reikia kal- 
bėti atsiklaupus ir kaktą prie Že- 
mės pridėjus. Tą patį man paliudi- 
jo senesnieji, jau pačias maldas 
pamiršę, ir žmonės nuo Pašvitinio, 
Linkuvos. Mano rinkiniuose esan- 
čios pastabos nuo  Valkininko tą 
patį sako. Ten buvę grieku laikoma 
kitaip Žemelei maldas kalbėti, to- 
dėl senieji kas rytą ir vakarą priė 
žemės kaktą ne tik pridėdavę, bet 
net primušdavę. 

žemės kultas pas mus išliko ne 
tik maldomis ir jos pabučiavimu, 
bet ir žmonių priesaikoje. Pvz. Ve- 
prių apyl. (Ukmergės apskr.) prieš 
50 m. tebebuvo gyvas paprotys, 
kad pagautas vagilius ir tinkamai 
jau nubaustas, turėdavo suvalgyti 
saują žemės ir ją pabučiuoti. žemės 
suvalgymas buvusi didžiausia prie- 
saika. Kapčiamiesčio ir Merkinės 
apyl. piemenys pavasariais, pirmą 
kartą suginę į draugę bei gerokai 
vieni kitus prikūlę, darydavo su- 
tartį, kad visus metus taikoje gy- 
vens, nesimuš, vieni kitų būdų ne- 
degins ir pan. Sutarties priesaikai 
patvirtinti, jie valgydavę žemę iš 
seno ugniakuro vietos, o jei tokio 
nesurasdavo — iš kur papuola. To- 
kią priesaiką mena ir kai kurios 
pasakos, pvz. “Prisiek man tai, su- 
valgydama smėlio saują“ (Lietu- 
viškos pasakos, 34 psl, Chicago 
1951). 

Senąjį Žemės gerbimo būdą pas 
mus buvo sukrikščioninę lietuviai 
kunigai. Pvz. kun. J. S. Dovydaitis, 
tas didysis vysk. M. Valančiaus tal- 
kininkas, savo didaktinėje knygu- 
tėje “Sziauleniszkis Senelis? “Vil- 
niuje 1863) moko po poterėlių bu- 
čiuoti žemelę (I, 19 psl.). Taip pat 
elgiasi ir kun. K. Aleknavičius (Ele- 
mentorius arba lengvas mokslas..., 
psl. 56, 57, 69). Tuo metu pabu- 
čiuoti šv. žemelę tebebuvo, matyti 
visuotinis paprotys ir kitaip, atro- 
de net nekrikščioniška. 

*) Kitos, iš Žemaitijos, Žemynai 
maldas žr. A. Mažiulis, Lietuvis 
meldžiasi žemei, Ateitis, 94—96 psl., 
1939— 40. 


Įdomių ugniai maldų J. Balys 
šiame rinkinyje pateikia gražų 
pluoštą. Gabijos kultą jis buvo na- 
grinėjęs 1944 m. “Kūryboje", kuri 
šiuo metu tiesiog niekur jau negau- 
nama. Ir perspausdintoji medžia- 
ga darosi labai vertinga, nes kiek- 
vienas tautotyrininkas ja gali pasi- 
naudoti. Antra, be jų ir pačiam 
leidiniui daug ko trūktų, jis būtų 
nepilnas. 

Mūsų senieji, jau ir prieš dauge- 
li metų į šį kraštą atvažiavę, seną- 
jį ugnies kultą dažnai iki šių dienų 
išlaikė. Pvz. viena senukė nuo Ra- 
mygalos, šin kraštan atvykusi prieš 
45 metus, dar ir dabar šv. Ugnelę 
peržegnojanti ir sakanti: 

“Švinta Gobija, būk  spakaina.?' 
(E. Jas-nė, 86 m., Brooklyne). Ir 
pagal ją, visą gyvenimą šv. ugnelė 
jai nieko pikta nepadariusi. Ji 
priedu man dar papasakojo žinomą 
sakme apie “ugnelių pasivaikščioji- 
mą", į pasakojimą įterpdama ir tą 
pačią Gabijos maldą. 

šios knygos įvade J. Balys sumi- 
ni visą eilę labai įdomių smulkme- 
nų mūsų seniesiems tikėjimams. 
Jis mini burtų knygeles (14 p.), ku- 
rios esančios rusiškos, lenkiškos, 
kartais latviškos. Pagal žmonių įsi- 
tikinimus, tokios knygos esančios 
rašytos arba spausdintos juodame 
popieryje baltomis raidėmis (pek- 
los knygos, čėrtknygės). Kartais 
čia pasitaiko tiesiog linksmų nesu- 
sipratimų. Pvz. šalia Petraučiznos 
miško, Antazavės vls., Zarasų apsk. 
gyveno toks senukas “pagal visas 
senoves ir mokėjo ažukalbėti ugnį, 
ligas. ./?. Jis buvęs labai “dievobai- 
mingas parmazonas ir didelis pra- 
civninkas“, tai kartais klebonas 
lankydamas parapiją jį ir aplenk- 
davęs. Jo pavardė buvo  Galvydis 
ar Jogminas. Ir 1940 m. aplankęs 
jo namus pastebėjau, kad jo “čert- 
knygės“ buvo gotiškai spausdinto- 
sios paprastos lietuviškos, dažniau- 
siai protestantiškos, knygos. Jis nu- 
kalbėdamas ligas skaitė tam tikras 
vietas iš S. ir N. Testamento. 

Lietuviškieji  užkalbėjimai tikrai 
nėra gausūs krikščioniškaisiais in- 
tarpais. Tik paskutiniuoju metu, 
kunigams itin sujudus bartis ir per 
išpažintį reikalauti baigti su nu- 
kalbėjimais, vis dažniau ir dažniau 
atsiranda krikščioniškųjų = maldų 
priedurai. Juos dažnai prisideda 
patys nukalbėtojai, kai kunigas 

išriši už šiuos 
šnabždėjimus. Antru kartu toks nu- 
kalbėtojas, atėjęs išpažinties, pasi- 
sako, kad žmonės pas jį plūsta ir 
jis negalįs jų atsigint, taigi, ir to- 
liau kalbąs, ,bet tik krikščioniškas 
maldas. Čia kartais toks kalbėto- 
jas pasisako, kad tik vien krikščio- 


niškas maldas kalbąs, kitas tik pri- 
duriąs ir pan. Tačiau iš esmės jis 
paprastai kalba senąsias, tik su 
naujais priedurais. Pas tokį “krikš- 
čionišką“ nukalbėtoją išlieka ir se- 
nieji maginiai veiksmai, k. a. brau- 
kymai, pūtimai,..; duona, druska 
ir kt. Labai dažnai toki “krikščio- 
niški“ kalbėtojai visas krikščioniš- 
kąsias maldas (Tėve mūsų, Sveika 
Marija...) kalba atžagariai arba ne- 
sako Amen. Už nukalbėjimus jie 
neima pinigų arba užmokesnio, bet 
tik dovanas, paprastai maistu, dro- 
be... Savo žinias perduoda tik pir- 
magimiui arba pagramdinukui, nes 
kitaip nukalbėjimai nebeveiktų. Ir 
Man pavyko užrašyti keliolika to- 
kių nukalbėjimų, vien tik įtikinus 
nukalbetojus, jog esu pirmasis šei- 
mos vaikas, taigi, jo galia nepra- 
nyks. 

Yra dvi nukalbėjimų rūšys. žmo- 
nės, atrodo, jas skiria. Vienuose 
nukalbėjimuose yra prašoma, o ki- 
tuose — įsakoma, keikiama. Pir- 
mieji nukalbėjimai nuo gyvatės, li- 
gų ir pan. vadinami nukalbėjimais, 
nukalbėti, atkalbėti, atžadėti, nu- 
šnabždeti, nužadėti, nuvardinti ir 
pan. O keikiamiesiems sakoma: pa- 
kerėti, pagadinti, ažužadėti, ažu- 
kalbėti..., pačėravoti... 

Prisimenu keletą atsitikimų, kai 
aš savo krašte nepataikiau pavar- 
toti žodžiui priešdėlį. Vieną kartą 
pats būdamas kalvėje pas Izidorių 
Kairį (Vainiūnų km., Dusetų vls.), 
mačiau pats visą nukalbėjimą. At- 
bėgo netolima kaimynė Tumašaus- 
kė (Budriškių km.), kad jos karvę 
gyvatė įkirtusi. Senukas Kairys 
tuo metu derino prie ratų ašį, o aš 
jam padėjau. Netraukdamas pyp- 
kės iš dantų, pradėjo  šnabždėti 
(mačiau krutančias lūpas) ir sako: 

“Eik namo, tavo karvė bus svei- 
ka. Atkalbėjau". Jis paskui man pa- 
sakojo, kad jis gyvatės nekeikia, 
tik prašo. Tokių nukalbėjimų ir ku- 
nigai nedraudžią. 

Po metų ar vėliau aš pasakiau 
seseriai Rozalijai Žirnikienei (Žuk- 
liškių km., Dusetų vls.), kad aš pats 
mačiau, kaip jos brolis nuo gyvatės 
ažukalbėjo. Ji supyko ir pradėjo 
ant manęs bartis. Jos brolis neažu- 
kalbąs, bet nukalbąs arba atkal- 
bąs. Jos brolis gyvatėlės nekeikiąs, 
bet tik gražiai paprašąs Dievulio 
vardu. Tą maldelę brolį išmokęs jų 


tėvelis. Tik Pranienė (Teresė Ru- 
dzinskienė, Smilgių km., Dusetų 
vis.) buvo išmokiusi jos dukterį 


Augenę (Mažiulytę, gim. 1910) ažu- 
kalbėti. Ir toji malda buvo tokia: 


— Gyvate gelažs, . 2 
eik tu ir savo gieluonį pasiimk 
iš (Jono; žalosios...)..." 


Toliau sekė grasinimas, jei gyvatė 
savo geluonies nepasiimtų. Tada, 
tegu išdegtų raistai, jos nematytų 
saulės, mėnulio ir nepriimtų  žŽe- 
mė... Gale buvo prijungiama 3 Sv. 
Marijos, be Amen. Ištarus Amen, 
tai žmogus mirtų, o gyvulys — iš- 
dvėstų. Vėliau T. Rudzinskienė šios 
maldos nekalbėjo, nes kunigas jai 
uždraudęs (1941). 


Todėl man atrodo, kad visos šios 
kalbamosios užkerėjimų  maldelės 
negalima skirti prie maldų. (plg. 
10 psl.) Jų nepriskiria daug kur ir 
žmonės, net ir ten, kur maldele 
kartais vadina ir paprastus pieme- 
nų lojimus bei išskaičiavimus, pvz. 
"vienaitė, dvaitė, trijė, kerulė..." 
(Dusetos). Maldos, aukos ir sielos 
sąvokos yra labai plačiai supranta- 
mos, kartais viena kitai priešta- 
raujančios. Pirmykščių tautų, taip 
pat ir lietuvių, pirminės maldos nė- 
ra maginės. Pirmuonių aukomis 
(Erstlingsopfer) ir padėkos maldo- 
mis žmogus pareiškia Dievybei pa- 
dėka už maistą, buvimą ir pan. To- 
se, padėkos, maldose ir žodis tebė- 
ra laisvas, kintantis, kai magija 
reikalauja žodžio, pastovaus tariamo 
su tuo pačiu veiksmų, intonacija. 
Pirmuonių aukose ir padėkos mal- 
dosa visiškai nesigriebiama nei 
veiksmų, nei kitų priemonių Dievy- 
bės galią sau palenkti. Ten tik dė- 
kojama, kartais dar prašoma. Ten 
matyti ir jausti tiesioginis ryšys 
arba jungtis žmogaus su Dievybe, 
su Dievybe kaip vyresne ir pirmes- 
ne būtimi, arba šeimos santykiais 
nusakant— vaiko santykis su geru 
tėvu. Todėl padėkos  aukoje bei 
maldoje magijos ir nėra. 


Magijos dažnai nematyti ir atsi- 
prašymo aukose bei maldose. Jos 
nevisada yra ir prašymo aukose bei 
maldose. Ji daugiau pasireiškia ir 
išsivysto, turint reikalus su žemes- 
nės reikšmės dvasiomis ir būtybė- 
mis. Taigi, magija būtų jau antri- 
nės reikšmės apraiška. Todėl mal- 
da ir kerėjimas (maginės maldos) 
nėra tas pats, nors H. Baechtold- 
Staeubl žodžiais tariant, tarp mal- 
dos ir užkalbėjimo esminio skirtu- 
mo nėra. Čia ne vieta su didžiuoju, 
čabar jau mirusiu, tautotyrininku 
H. Baechtold-Stauebl ginčytis, ta- 
čiau vien tik gryniems tautotyrinės 
praktikos reikalams reikėtų skirti 
malda ir keras, kas taip pat ne- 
prieštarautų nė religinei fenome- 
nologijai. 

Taip pat ne visoms aukoms ir 
maldoms galima pritaikyti ir ra- 
cionalistiškąjį “do-ut-des" išsireiš- 
kimą (10 psl.). Pirmasis lietuviška- 
jam tikėjimui šį “do-ut-des*? visuo- 
tinai pritaikė vokiečių slavistas ir 


lietuvių religijos tyrinėtojas Al. 
Brueckneris (žr. Lehrbuch der -Re- 
ligionsgeschichte, Bd. IT, 533 psl., 
Tuebingen 1925). Tačiau šiandieną 
ši racionalistinė “do-ut-des" aukos 
ir maldos samprata vis mažiau ir 
mažiau taikoma, nes kiekviena au- 
ka ir malda nevyksta pagal griež- 
tus, iš anksto protu nustatytus dės- 
nius. Kiekvienoje maldoje, tas pats 
ir aukoje, esama gana daug irra- 
cionalumo ir sunkiai įspraudžiamų 
dalykų į betkokias iš anksto priim- 
tas normas. “Do-ut-des'? pagrindus 
smarkiai pajudino jau 1921 m. G. 
van der Leeuw (Die do-ut-des For- 
mel in der Opfertheorie, AfR XX, 
241—253 psl., 1920—21). Vėliau, ty- 
rinėdamas religijos fenomenologi- 
ją, jis dar toliau nuėjo. Jis raciona- 
listinę “do-ut-des" aukos ir maldos 
sampratą reiškia kita — “do ut 
possis dare" (Phaenomenologie der 
Religion, 332 psl., Tuebingen 1933). 
Ir tikrai, visi nukalbėjimai, t. y. 
kur tik būtybė prašoma, geriau de- 
rinasi su G. van der Leeuw naująja 
aukos bei maldos samprata. 

“Atžingis", kurį  tautotyrininkui 
paskutiniu metu padovanojo dr. K. 
Grinius (Apie gyvačių dievaitį At- 
žingi, Naujienos, nr. 255, 1949 ir 
tas pat— Literatūra. Metraštis, 146 
—-157 psl., 1950), yra pirmą kartą 
suminėtas 1847 m. Katekizme. Ten 
prieš pirmąjį Dievo įsakymą grieši- 
ja labai daugeliu niektikėjimų, jų 
tarps Minimas ir atžingis. “Kurie 
tik pasakuoms apej bajdikles, sz- 
mieklas, wajksztiojemus nakti pik- 
tun dwasiu, numirielu, ar gala sau 
padariusiu... Kurie tik  sužawieja- 
mams, atžingiams, pastebiejemams, 
paczidijeęmams, ir anun bijos tejp, 
jog akis, rąkas, kraus žmogaus kita 
blogajs bus esąties..“ (Ed. Volter, 
Litovskij  Katachizis N. Daukši,... 
psl. 172. Priloženie k III-mu tomu 
Zapisok Imp. Akamemij Nauk, St. 
Peterburg 1886). Iš šio suminėjimo 
matyti, kad atžingis nėra kažkokia 
ypatinga dvasia arba dievaitis, bet 
paprastas žavėjimas, greičiausia at- 
žindulis, kaip mano ir J. Balys 
(13 psl.). 

Baigiant, reikia nuoširdžiai pasi- 
džiaugti, kad šiandieninėje pinigo 
gadynėje atsiranda žmonių, kurie 
savąsias santaupas paskiria litua- 
nistiniams dalykams ir juos pado- 
vanoja mums. J. Balio pradėtasis 
leisti: LIETUVIŲ TAUTOSAKOS 
LOBYNAS yra didelės asmeninės 
aukos išdava ir liudijimas, kad lie- 
tuviškasis darbas dirbamas ne tuš- 
čiai ginčijantis dėl kokio nors suse- 
dimo bei Jurgio kepurės, bet ir iš- 
saugant visiems laikams savo tau- 
tos kultūrinį palikimą. 

A. Mažiulis 

MOKSLAS RELIGIJŲ ISTORIJOJE 


Neseniai šiame žurnale M. Gimbu- 
tienė ir A. Musteikis diskutavo se- 
nosios lietuvių religijos klausimą, ta- 
čiau negalima pasakyti, kad tie 
straipsneliai būtų davę ką nors nau- 
jo ir esmingo. Kažkaip vis buvo nu- 
kalbama pro šalį. Atrodo, kad autc- 
riai nesurado pradinio punkto, iš ku- 
rio galima būtų sėkmingai visą tą 
problemą rutuliuoti. 

Stengiantis išsiaiškinti senovės lie- 
tuvių religijos kilmę ir prasmę, pir- 
miausia reikia atsiminti, kad ji ne- 
galėjo vystytis visiškai skirtingais 
keliais, negu religijos kitų tautų, 
esančių panašiose gamtinėse sąlygo- 


se ir atitinkamame kultūriniame 
tarpsnyje, Skirtumai ir savaimingu- 
mai, pareiną nuo tautos individualy- 
bės, matyti tik pasireiškimo formo- 
se, bet esmė visur ta pati. Be to, 
reikia nepamiršti, kad pagrindinė 
prielaida tckiems klausimams nag- 
rinėti yra tyrinėtojo nusiteikimas 
surasti visus faktus, išaiškinti jų 
priežastis ir nustatyti pasekmes, bet 
nejieškoti tik to, “kas buvo gera, 
gražu, išmintinga, įdomu“ senovės 
lietuvių religijoje, arba priešingai, 
kas joje buvo “nesąmonės ir prieta- 
rai". Tai yra grynai asmeniški nu- 
siteikimai, kurių istorikui ar etnolo- 


ATSIŲSTA PAMINĖTI 


Amerikos Lietuvių Vardynas. I 
knyga. Su prof. K. Pakšto įvadu. Iš- 
leido Lietuvių Dienų leidykla. Los 
Angeles, 1913. 279 p. 

Jeronimas Cicėnas: VILNIUS 
TARP AUDRŲ. Išleido Terra. Chica- 
go, 1953. 561 p. 

A. Vilainis: AMŽINI šEšĖLIAI. 
Literatūriniai Reportažai. Išleido Ne- 
munas, Chicago, 1953. 174 p. 

F. M. Dostojevskis: NUSIKALTI- 
MAS IR BAUSMĖ. Antrasis leidi- 
mas. Išvertė J. M. Balčiūnas. Išleido 
Nemunas. Chicago, 1953. 301 p. 

M. Springborn: PASKUTINIS 
PRŪSŲ SUKILĖLIS HERKUS MAN- 
TAS. Romanas. Antrasis leidimas. 
Nemunas, Chicago, 1953, 197 p. 


Andersono Pasakos. Vertė J. Bal- 
čikonis. Trečiasis leidimas. Išleido Ne- 
munas, Chicago, 1953. 210 p. 

Andersono Pasakos. II. Vertė J. 
Balčikonis, Trečiasis leidimas. Išleido 
Nemunas, Chicago, 1953. 202 p. 


Suvalkiečių Vestuvės, užrašė Uršu- 
1e Žemaitienė, redagavo Jonas Balys, 

ietuvių Tautosakos Lobyno II to- 
mas, 80 psl., kaina $1.50. 

Vaclovas Čižiūnas: TAUTINIS 
AUKLĖJIMAS šEIMOJE. Trumpas 
tautinio auklėjimo vadovas lietuviš- 
kajai šeimai išeivijoje. Išleido VLIKo 
Lietuvybės Išlaikymo Tarnyba. 1953 
m. 220 p. 


4() 


Bern. Brazdžionis: DIDŽIOJI 
KRYŽKELĖ, išleido Terra. Chicago, 
1953. 112: 

Henrikas Lukaševičius: LIKIMO 


ŽAISMAS. Romanas, išleido Lietu- 
viškcs Knygos Klubas, Chicago, 1953, 
231 p. Kaina $2.50. 

Stasys Džiugas: KlšKUčIO VAR- 
DINĖS. Iliustravo VI. Stančika'tė. Iš- 
leido Liet. Knygos Klubas, Chicago, 
1953, 56 p. Kaina 31.50 

Kazimieras Barčėnas: GIEDRA VI- 
SAD GRJŽTA. Novelės. Išleido Trem- 
tis Vokietijoje, 1953, 215 p. 

Simas Sužiedėlis: šV. PRANCIš- 
KAUS LIETUVIŲ PARAPIJA, Law- 
rence, Mass., 1953, 416 p. 

Jonas K. Karys: NEPRIKLAUSO- 
MOS LIETUVOS PINIGAI. Istorija 
ir numizmatika. Su 160 paveikslų. 
Išleido “Aukselis". New Yorkas, 1953, 
255 p. Kaina 35.00. 

Juozas Paukštelis: KAIMYNAI. 
Romanas, išleido Talka. Antrasis lei- 
dimas, 239 p. Kaina $2.50. 

Guy de Maupassant — MOTERS 
ŠIRDIS, romanas, vertė Stepas Z2- 
barskas, 267 psl., kaina $2.60. Viršs- 
lis dail. Prano Lapės. Išleido Gabija. 

Stasys Yla — Liturginčs termino- 
logijos klausimu, atsakymas Mažo'o 
Maldyno kritikui, Lux Christi prie- 
das, 94 psl. 

Lux Christi, biuletenis kunigams, 
1953 m. nr. 4 (11), 72 psl. 

Santarvė, 1953 m. nr. 6, 60 psl. 


gui tokiais atvejais reikia stenguis 
atsikratyti, kiek tai žmogiškam ne- 
tobulumui yra įmanoma. 

Pavadinti mūsų pretėvių tikėji- 
mus “gyvatos religija“ yra gryna 
poezija arba žaidimas žodžiais. To- 
kia "teorija" yra kaip vaikų aitva- 
ras: kol vėjas pučia — jis skrenda, 
nebėra vėjo — aitvaras krenta Že- 
mėn. Pasakymas, kad “pagrindinis 
senosios (lietuvių) religijos leitmo- 
tyvas buvo kova prieš amžinai gra- 
santį blogį už egzistenciją, už gy- 
vybę, kuri buvo kartu gėrio ir lai- 
mės sinonimas“ (“Aidai", 1953, p. 
427), yra nemoksliškas. Tą patį gali- 
ma pasakyti ir apie bet kurią kitą 
religiją. 

Tokius klausimus sprendžiant, rei- 
kia nesibaidyti rizikos ir pradėti nuo 
principinių klausimų. Straipsnic ap- 
imtis verčia trumpai ir aiškiai kal- 
bėti. 

Etnologai randa keleriopas pir- 
mykščių religijų kilmės šaknis, ku- 
rių svarbiausios, sprendžiant iš reiš- 
kimosi formų, yra šios: magija, ma- 
nizmMas arba mirusių senolių ger- 
bimas, animatizmas ir animizmas. 
Pažiūrėkime, kiek šie- pradai tinka 
senovės lietuvių religijai išaiškinti. 

Magija arba burtai, paremti ana- 
logijos arba panašumo dėsniu, ypač 
išsivystę tų tautų tarpe, kurios už- 
siima medžiokle, Paprasčiausias bur- 
tas yra toks: nubraižo smėlyje tam 
tikrą žvėrį ir sviedžia į jį strėlę. ar- 
ba jietį; medžioklėje turės pasisekti 
tikrą gyvulį nudėti, kaip atsitiko su 
jo paveikslu smėlyje. Paskum pana- 
šias Magiškas medžioklės scenas pai- 
šė gyvenamų urvų sienose ar lygic- 
se uolų plokštėse, didelių akmenų 
paviršiuje. Proistorė žino daugybę 
tokių paveikslų iš visų pasaulio da- 
lių ir jie yra daug tūkstančių metų 
senumo, Jų randame ir ne taip toli 
nuo Lietuvos, Skandinavijos šiaurė- 
je, prie Baltosios jūros ir Onegos 
ežero (žiūr. lietuvišką pavardę tu- 
rinčio žymaus rusų archeologo V. I. 
Raudoniko darbus). Tačiau Lietuvo- 
je tokių magiško pobūdžio paveiks- 
lų nerasta. Yra šiokių tokių iškali- 
mų akmenyse, kuriuos kartais gali- 
ma aiškinti, kaip saulės ar mėnulio 
vaizdavimus, bet jokio ginklo, jokio 
gyvulio figūrų nerasta. Tad magija 
senovės lietuviucse nebuvo labai stip- 
riai išsivysčiusi, gal todėl, kad lie- 
tuviai jau seniai pradėjo žemę dirbti 
ir gyvulius auginti, tad medžioklė 
nebuvo jiems pagrindinis pragyveni- 
mo šaltinis. Iš viso medžioklė lai- 
koma pačiu netikriausiu pragyveni- 
mo šaltiniu, tuo remiasi ir burtų 
gausumas medžiotojų tarpe. 

Senolių arba mirusių gerbimas ir- 
gi ne visose tautose vienodai išsi- 


vystęs. Šiandien žymiausi etnologai 
sutaria, kad visose suomių-ugrų pa- 
dermės tautose jų senosios religijos 
pagrindas buvęs prosenių gerbimas, 
iš kurio išsivystę kitos religinės for- 
mos. Jų gamtos dievystės irgi esą sa- 
vo pagrinde ne kas kita, kaip mirę 
senoliai. Lietuviuose mirusių gerbi- 
mas nebuvo pasiekęs tokį laipsnį, kai 
visa religinė sistema, kiek mes ją 
dabar pažįstame, galima būtų tuo 
pradu paremti. 

Kai peržvelgiame istorinius ir tau- 
tosakinius duomenis, vaizduojančius 
senąją lietuvių religiją, tai pirmiau- 
sia atkreipia mūsų dėmesį gamtos 
elementų ir kūnų sudvasinimas, lai- 
kymas jų gyvais ir veikiančiais p3a- 
našiai kaip žmogus. Tai vadinamasis 
animatizmas. Neabejotini faktai ro- 
do, kad senovės lietuviai gerbė uzn'“, 


vandenį, žemę (įskaitant kalnus ir 
akmenis), saulę, mėnulį, griaustinį, 
medžius (ypač ąžuolą) ir kai ku- 


riuos gyvius (pvz., žalčius). šiuo at- 
veju buvo ne kokių dvasių, bet pačių 
suasmenintų daiktų gerbimas, Gerbk 
juos, bijok jų, nes ugnelė galės su- 
pykti ir sudeginti, vanduo paskzn- 
dins, įžeista saulė nešvies, bus šalta 
ir niekas neaugs, užpykintas griaus- 
tinis nutrenks, arba priešingai — ge- 
rai nuteiktas pagelbės žmogui, paža- 
dindamas laukų derlių ir sunaikin- 
damas kenkiančias jėgas (demonus); 
maloniai pasveikintas jaunas mėnulis 
suteiks žmogui sveikatos ir grožio, 
nes jis yra gražus, pats gali nuola- 
tos atsijauninti, sudilti ir pražūti, ir 
vėl tarsi iš numirusių prisikelti. Čia 
daiktai elgiasi kaip žmonės, gali bū- 
ti jiems naudingi arba kenkią. 

Toliau pažengusi gamtos jėzų gar- 
bimo forma yra išradimas visokių 
"globėjų", "sargų" ar “valdytojų". 
Jų yra ne po vieną, bet daug. Kiek- 
vienas laukas, miškas, vanduo ar S29- 
dyba turi savo sargą ar valdytoją, 
tam tikrą būtybę. Tai jau bus vači- 
namasis animizmas. Toks Lauksarg's 
ar Medeinė nėra suasmenintas lau- 
kas ar miškas, bet tam tikra dvasia, 
lauko ar miško valdytojas (-a), jie 
ten gyvena ir veikia, gali žmogui 
padėti, bet gali ir pakenkti. Prie ši- 
tos rūšies dievy:čių arba dvasių ten- 
ka skirti:  Žemepatis, Vėjopatis, 
Dimstipatis (kiemo globėjas), Lauk- 
patis, Pušaitis, Giraitis,  Krūminė, 
Ruginis, Javinė, šulninis, Upinis, 
Ežerinis, Žvėrinė ir dar kiti. Ypač 
verti dėmesio yra dėl savo senos 
vardo formos visi tie “globėjai", ku- 
rie baigiasi galūne “-patis", nes jie 
lygiai taip pat sudaryti, kaip seno- 
vės induose (plg. sanskrito Pradžia- 
pati, Brahmanaspati ir kt.) 

Nuo tokių - “valdytojų dievužėlių“ 
jau nebetoli ir iki dievų tikra to Žo- 


džio prasme, t. y. tokių, kurie gali 
bet kur pasireikšti, nėra taip labai 
surišti su vieta ar daiktais. Toki 
yra, pvz., Perkūnas ir Laima. Žino- 
ma, ne visados tos ribos tarp “glo- 
bėjų" ir “dievų" yra aiškios, Saky- 
sim, Žemyna, Gabija ir Bangpūtys 
dar nėra visai atsiję nuo “valdyto- 
jų" ar “globėjų rūšies. Iš žemes- 
niųjų dievysčių lietuviai iki pat pas- 
tarųjų laikų tikėjo į deives arba lau- 
mes, aitvarus ir kaukus, giltines, 
rugių bobą. Tautosakos apie juos 
yra labai gausu. Velniai ir raganos, 
vilkolakiai ir slogutės atėjo į mūsų 
kraštą iš kitur, kartu su vakarietiš- 
ka kultūra. 


Santykiai tarp dvasių, dievų ir 
žmonių yra grynai utilitaristiniai: tu 
man, tai ir aš tau, arba atvirkščiai 
— Žmogus dėkoja už gautas gėrybes 
maldos ir aukos forma, norėdamas 
užsitikrinti dievų palankumą ir atei- 
čiai. Pvz., į jauną mėnulį meldžia- 
masi: '"Tegul bus pagarbintas jau- 
nas Mėnesėlis... Tau pilną ratą, o 
man.. sveikatą..." Arba: “Jam p1- 
nystę, man Perkūno karalystę". Ru- 
giapjūties pabaigoje pjovėjas užkasa 
į žemę duonos ir kalba: “Žemele, tu 
man davei, tai ir aš tau ducdu'. 
Su piktomis dvasiomis reikia žmogui 
kovoti ir kviectis gerąsias siu į p3- 
galbą. 

Tad animatizmas ir animizmas se- 
novės lietuvių religijoje yra labai 
ryškus. Jeigu jau taip norima skam- 
bių terminų, tai galima pasakyti, 
kad senovės lietuvių religijoj vyravo 
panteistinis pradas. Toji religija turi 
žemdirbiams ir kariams būdingus 
bruožus. Galimas dalykas, kad atski- 
ri luomai (žemdirbiai, medžiotojai, 
žvejai, kariai) turėjo kiek skirtingas 
pažiūras ir kitokius dievus, nes jiems 
rūpėjo skirtingi reikalai. Be to, die- 
vų sąvokos ir vardai laikui bėgant 


kitėjo. Šiuodvi priežasti gali paaiš- 
kinti kai kuriuos istorinių šaltinių 
nesutarimus. 


Mūsų istorikų ir etnologų uždavi- 
nys yra išaiškinti visų tų dievysžių 
kilmės priežastis ir išsivystymą, jų 
funkcijas, kaimyninių tautų įtaką, 
ryši su tam tikrais papročiais, die- 
vysčių kilimą ir žlugimą žmonių £ą- 
monėje, Tatai reikalauja daug smulk- 
meniško darbo, šaltinių rinkimo ir 
jų kritikos, daug intuicijos ir mokė- 
jimo aiškinti faktus, pasiremiant 
bendrąja etnologija, jos surastais 
kriterijais ir tyrinėtojo dedukciniais 
sugebėjimais. Žinoma, gal tai ir nuo- 
bodus darbas, bet daug svarbesnis, 
negu visokių skrajų teorijų išgalvo- 
jimas. Pasakymas, kad senosios lis- 
tuvių religijos negalima pavadinti 
“animistine"', kad joje nebuvo “dva- 


sių", yra nežinojimas 
tautosakinių faktų, arba nesugebė- 
jimas juos suprasti. Teorija apie 
"vyriško" ir “moteriško" prado vaiz- 
davimą lietuvių mitologijoje nėra 
įtikinanti. 


istorinių ir 


Klausimas, kas daugiau lietuvybę 
stiprintų, ar idealiai suvoktas seno- 
sios lietuvių religijos vaizdas, ar lie- 
tuviškosios krikščionybės lytis, čia 
nesvarstysime, nes tai yra ne etno- 
logų, bet kultūros istorikų dalykas. 
Iki šiol tas klausimas buvo kartais 
pajudinamas grynai publicistiniu bū- 
du, tarsi būtų jieškoma “heretikų". 


J. Balys 


STUDENTŲ ŽINIAI 


Ateinančiais, kaip ir  pracitais 
mokslo metais, Mid European Studies 
Center numato skirti naujų stipen- 
dijų. Sąlygos joms gauti lieka tos pa- 
čios, kokios buvo anksčiau. Kandida- 
tai turi būti ne jaunesni, kaip 18 
metų ir ne senesni,kaip 32 metų. Jie 
turi būti kilę iš Lietuvos ar kitų So- 
vietų pavergtųjų Rytų ir Centro Eu- 
ropos kraštų ir privalo pasižadėti 
grįžti į gimtuosius kraštus, ka'p tik 
tai bus galima. 

Stipendijos skiriamos tik šių moks- 
lų sričių studentams: agronomijos, 
odontologijos, inžinerijos, miškinin- 
kystės, medicinos, gamtos mokslų ir 
viešosios sveikatos. Studentams, tu- 
rintiems bakalauro laipsnį, gali būti 
duodamos stipendijos ir šiems moks- 
lams studijuoti: ūkio teorijai, užsie- 
nio prekybai ir politiniams mo'“s- 
lams. 

Stipendijos padengia mokestį už 
mokslą, laboratorijų išlaides, 5075 už 
mokslo knygas ir po 75Y0 į mėnesį 
nuo spalio ligi birželio mėn. pragyve- 
nimo išlaidų. 

Norintieji stipendiją gauti, turi 
kreiptis tuo reikalu raštu šiuo a1- 
resu: 

Free Europe University in Exils 

United States Scholarship program 

Room 308, 4 W. 57th Street, 

New York 19, N. Y. 


Prašymų formos gaunamos ten pat. 
Prašymai priimami nuo 1953 m. gruo- 
džio 1 dienos ligi šių metų vasario 
28 d. Vėliau gautieji prašymai ne'us 
svarstomi. 

Lietuvos Laisvės Komitetas 


e Amerikos lietuvių katalikų isto- 
rijos redagavimo darbas sparčiai 
žengia pirmyn. Redakcinės komi-ijos 
rūpesčiu jau parinkti įvairių skyrių 
specialistai. į 

KERSTENO KOMISIJOS TYRINĖJIMŲ APŽVALGA 


1953 m. lapkričio 30 dieną Atsto- 
vų Rūmų Pabaltijo komisija, kuriai 
specialia Kongreso rezoliucija (H.R. 
346) pavesta ištirti Lietuvos, Latvi- 
jos ir Estijos pagrobimo aplinkybes 
ir dabartinę padėtį, pradėjo Vašing- 
tone apklausinėti liudininkus. Vėliau 
apklausinėjimas buvo perkeltas New 
Yorkan, Detroitan ir Čikagon. 


Pabaltijo komisiją sudaro Charles 
Kersten — pirmininkas, (Wisc.) ir 
šie nariai: Bentley (Mich.), Madden 
(Ind.), Bonnin (Penna), Busbey (11), 
Machrowich (Mich.) ir Dodd (Conn.). 
Komisijos narys Ray Madden anks- 
čiau vadovavo Atstovų Rūmų praves- 
tam Katynės žudynių tyrinėjimui. 


Valst. sekretoriaus J. F. Dulies 
pareiškimas 


Pirmasis Kongreso komisijoje liu- 
dijo Valstybės sekretorius John Fos- 
ter Dulles, kuris kalbėjo apie Pabal- 
tijo valstybių praeitį, dabartį ir ateitį. 

Praeitis. Valstybės sekretorius J. 
F. Dulles pirmiausia nurodė, kad tos 
trys tautos 1918 metais paskelbė sa- 
vo nepriklausomybę, o 1920 metais 
pasirašė taikos sutartis su Sovietų 
Sąjunga. Tomis sutartimis Sovietų 
Sąjunga be jokių rezervų pripažino 
Pabaltijo valstybių nepriklausomybę 
ir suverenumą. Sovietų Sąjunga tose 
sutartyse pareiškė, kad ji savo noru 
ir visiems laikams atsisako visų su- 
vereninių teisių į Pabaltijo tautas ir 
Pabaltijo valstybių teritorijas. 


1922 metų liepos 28 dieną Jung- 
tinės Amerikos Valstybės pripažino 
Pabaltijo respublikas, kaip nepri- 
klausomas valstybes. 

Per du dešimtmečius, — tęsė 
ministeris Dulles, — Pabaltijo respu- 
blikos susilaukė gražių savo laisvės 
vaisių. Jų kūrybiniai laimėjimai bu- 
vo įspūdingi. Nors jų kraštai neturi 
daug gamtos turtų, tačiau žmonės 
sumaniai tvarkė žemės ūkį ir savo 
sunkiu darbu pasiekė ekonominės 
gerovės. Menas ir amatai žydėjo. So- 
cialinio teisingumo lygis buvo augš- 
tas ir laimėjęs plačiojo pasaulio pri- 
pažinimą. Jų dvasinė ir moralinė 
stiprybė, laisvės meilė, jų energija ir 
drausmingumas parodė tas ypaty- 

bes, kurios yra vertingesnės, negu 
vien tik skaičiai ar gamtos turtai. 
Pabaltijo respublikos per šį laikotar- 
pi parodė visam pasauliui kūrybinę 
laisvės jėgą. 

Dabartis. Tamsusis periodas pra- 
sidėjo 1939 m. tariamai draugiškų 
Sovietų Sąjungos mostu, kuriuo ji iš- 
gavo “savitarpio pagelbos paktus' 
su Pabaltijo valstybėmis. 


Sovietų užsienio reikalų ministeris 
(Molotovas) 1939. X. 31 Augščiau- 
siam Sovietui rūpestingai išaiškino: 

“Sovietų Sąjunga pasirašė savitar- 
pio pagelbos paktus su Estija, Latvi- 
ja ir Lietuva, kurie turi didelės politi- 
nės reikšmės. Tačiau tie paktai jokiu 
būdu nereiškia Sovietų Sąjungos įsi- 
kišimo į Estijos, Latvijos ir Lietuvos 
vidaus reikalus, kaip kai kurie už:ie- 
nio laikraščiai mėgina tai aiškinti. 
Priešingai, visi šie savitarpio pagel- 
bos paktai kaip tiktai sustiprins pasi- 
rašiusių valstybių suverenumo nepa- 
žeidžiamumą ir principą nesikišimo į 
kitų valstybių reikalus. Mes pareiš- 
kiame, kad visos absurdiškos kalbos 
apie Pabaltijo kraštų sovietizaciją 
tarnauja tiktai mūsų bendrų priešų ir 
antisovietinių provokatorių naudai". 

Vos tik šie žodžiai buvo pasakyti, 
tęsė mMinisteris Dulles Kersteno ko- 
misijoje, kai prasidėjo sovietizacija. 
Paskutinieji tos sovietizacijos veiks- 
Mai pasibaigė po aštuonių mėne-ių, 
kai raudonoji armija įžengė į Pabal- 
tijo kraštų teritorijas, sudarė iškam- 
šines vyriausybes ir privertė jas pa- 
prašyti įjungti į Sovietų Sąjungą. 

Laisvojo pasaulio tautos buvo tos 
agresijos pritrenktos. 1940 metų lie- 
pos 23 dieną Jungtinių Amerikos 
Valstybių vyriausybė pasmerkė tą 
smurtą, kuriuo Lietuvos, Latvijos ir 
Estijos nepriklausomybė ir teritori- 
nė neliečiamybė buvo sąmoningai 
vieno iš stipresnių jų kaimyno pa- 
naikinta. 

“šiandien, — sakė J. F. Dulles, — 
sovietų vadai nori sudarinėti savi- 
tarpio saugumo paktus su laisvomis 
tautomis. Mes turėtume žinoti, jog 
sovietai, vartodami žodį “saugumas", 
visados galvoja apie progą pasigrob- 
ti naujas aukas", 


Ateitis. Pirmiausia J. F. Dulles ra- 
gino neprarasti vilties, kad ateitis 
yra. Pabaltijo tautos, nepaisant visų 
vargų, tebeturi norą gyventi laisvai 
ir išlaiko tvirtą pasipriešinimą prieš 
sovietų  despotizmą. Jungtinės A. 
Valstybės ir dabar tebepripažįsta Pa- 
baltijo respublikas, kaip jas pripa- 
žino 1922 metais. “Mes tebepripažis- 
tame ir tų kraštų diplomatinius bei 
konsularinius atstovus, — sakė Dul- 
les, — kurie buvo paskirti paskuti- 
niųjų nepriklausomų vyriausybių“. 

“Mes tikime, kad dabartinis so- 
vietų despotizmas negalės išlaikyti 
savo valdžios neribotą laiką ir ne7a- 
lės valdyti šimtų milijonų Žžmenių, 
kurie myli Dievą, kurie myli savo 
kraštą ir kurie supranta asmens ver- 
tingumą bei taurumą. 

“Sovietinė sistema... privalo pati 
pasikeisti arba likti pasmerkta galu- 
tiniam žlugimui... Pavergtosios tau- 
tos turi žinoti, jog jos nėra pamirš- 
tos, jog mes nesutinkame su tokiu 
jų likimu, c labiausiai, — kad mes 
nesirengiame jieškoti sau įsivaizduo- 
jamo saugumo derybose su (Fovietų) 
viešpačiais, kuriose būtų pripažintas 
jų pavergimas, 

“Šitokie yra mūsų tikslai. Mes n2- 
užmiršome Atlanto Chartos ir joje 
padaryto iškilmingo pareiškimo duo- 
ti “teisę visoms tautoms laisvai pa- 
sirinkti tokią: valdymosi formą, ko- 
kios jos pačios nori". Mes ir dabar 
laikomės Chartoje išreikšto dėsnio — 
“žiūrėti, kad suvereninės teisės ir 
laisvas valdymasis būtų atstatytas 
tiems, kuriems tos teisės buvo jėga 
atimtos". 

“Šią valandą ypačiai svarbu viešai 
pareikšti mūsų krašto pasišventimą 
šiems dėsniams. Artėja galimo susi- 
tikimo metas su Sovietų Sajungos 
atstovais. ...Leiskite man užtikrin- 
ti jums štai ką: mes žiūrime į kon- 
ferencijos sales ne kaip į vietą, kur 
mes galime atsisakyti savo principų, 
bet, priešingai, kaip į vietą, kur jucs 
galėtume išlaikyti. 

“Toks yra mūsų pasiryžimas. Pa- 
siryžimas, kurį, aš tikiu, remia Kon- 
gresas ir amerikiečiai". 

Valstybės sekretoriaus Dul'es liu- 
dijimą davėme plačiau, nes tai svar- 
bus faktas, kai tokiose augštose 
pareigose stovįs valstybės vyras taip 
nuodugniai atsiliepia apie Pabaltijo 
valstybes. 


Ministerio Povilo žadeikio liudijimas 


Tą pačią dieną Kersteno komisijai 
liudijo ir Pabaltijo kraštų diploma- 
tiniai atstovai: Lietuvos pasiuntinys 
Vašingtone Povilas Žadeikis, Latvi- 
jos charge d'affaires Dinsbergs ir 
estų konsulas Johannes Kaiv. 


Ministeris Žadeikis, pažymėjęs, kad 
Sovietų Sąjunga sulaužė visas jos 
sutartis, pasirašytas su Lietuva, iš- 
dėstė, kaip sovietų kariuomenė oku- 
pavo Lietuvą, kaip sovietų agentai 
suorganizavo vadinamuosius liaudies 
seimo rinkimus ir kaip tasai sovietiš- 
kas seimas “paprašė" Lietuvą įjung- 
ti į Sovietų Sąjungą. 

Lietuvos ministeris pabrėžė, kad 
jau 1939 metais išleistame sovietų 
generalinio štabo žemėlapy Lietuvos 
teritorija buvo atžymėta, kaip sovie- 
tų teritorijos dalis. Tai parodo, kad 
Lietuvos okupacija buvo planuota iš 
anksto, 

Okupavus Lietuvą, tuojau prasidė- 
jo lietuvių kultūrinės ir ekonominės 
santvarkos griovimas ir nuo tada 
sovietai vykdo genocidą. Sovietai su- 
laužė Atlanto ir Jungtinių "Tautų 
Chartas, pažeidžia tarptautinius įs'a- 
tymus, žmoniškumą ir sudaro pavojų 
taikai. 

Lapkričio 30 buvo apklaustas ir 
brigados generolas Kazys Mustei- 
kis, nepriklausomos Lietuvos krašto 
apsaugos ministeris. 

Gruodžio pirmą dieną buvęs latvių 
vyriausybės narys Alfredas Berzinš 
nušvietė Višinskio vaidmenį Latvi- 
joje. Kremlius Višinskį buvo atsiun- 
tęs Latvijon likviduoti to krašto ne- 
priklausomybės. 

Berzinš pabrėžė, kad Višinskis, 
kuris šiuo metu atstovauja Kremlių 
Jungtinėse "Tautose, yra “pats di- 
džiausias žudikas ir pats didžiausias 
melagis, kokį jam“ kada nors teko 
žinoti". 

Rygon Višinskis atvykęs 1940. VI. 
17 — vos spėjus sovietų daliniams 
užimti šį miestą. 

Berzinš kaltino, kad Višinskis yra 
asmeniškai atsakingas už visus žiau- 
rumus Latvijoje. Jis atsakingas už 
šimtus ir tūkstančius mirčių ir už 
šimtus tūkstančių ištremtųjų Sibi- 
ran. 

Lenkė Jadvyga Galinska l'ud ja, 
kaip rusai ją pagrobė Vilniuje ir iš- 
trėmė Barnaulo vergų stovyklon, kur 
ji dirbo prie statybos. Kelionė gal- 
vijiniais vagonais trukusi 17 dienų. 
Žmonės buvo maitinami tik silkė- 
mis — beveik visiškai be vandens. 
Ešalone buvę 78 vagonai, Dauge'is 
tremiamųjų išmirė kelionėje, ypač 
kūdikiai. 

Latvė Zenta Vizbukienė irgi pa“a- 
kojo, kaip, atskira nuo vyro, buvo 
vežama Sibiran. 

Ji pasakojo, kad nemažas moterų 
skaičius Sibire išėjo iš pro:o, kitos 
buvo prievartaujamos rusų karių ir 
sargybinių. , 

Gruodžio 3 dieną Kongreso komi- 
sija pradėjo sesiją New Yorke. Prieš 
posčdį buvo šaukta speciali spaudos 


konferencija, kur Kerstenas pranešė, 
jog gruodžio 2 dieną komisija pa- 
siuntė į Jungtines Tautas sovietų 
atstovui Višinskiui laišką, kviesda- 
ma posėdin pasiaiškinti dėl jam mes- 
tų sunkių kaltinimų. 

Gruodžio 9 dieną komisija pasiun- 
tė antrą laišką, tačiau Višinskis, at- 
rodo, apsisprendė tylėti. 


Buvusio JAV prezidento H. Hooverio 
parodymas New Yorke 


New Yorko sesija vyko gruodžio 
3, 4 ir 5 dienomis. Svarbiausiu liu- 
dininku reikia laikyti buvusį JAV 
prezidentą Herbertą  Hooverį. Jis 
liudijo gruodžio 5 dieną. 

Šios istorinės asmenybės atsilan- 
kymas, noras duoti parodymus Lie- 
tuvos, Latvijos ir Estijos laisvės by- 
loje turi didelės svarbos pavergtam 
Pabaltijui. 

Herbert Hooveris liudijo vadova- 
vęs Pabaltijo kraštų šalpos ir atsta- 
tymo programai. Be to, alijantų vy- 
riausybės jam pavedusios ir kitais 
būdais, ne vien šalpa, paremti lietu- 
vius, latvius ir estus, kurie tuo metu 
kovojo su bolševikais, įsiveržusiais į 
Pabaltijį. 

Nepriklau:omybės paskelbimo me- 
tais Pabaltijo gyventojai gyveno la- 
bai skurdžiai. Rygoj dešimtys tūks- 
tančių žmonių mirė nuo bado. "Ta- 
čiau vėliau šios beveik iš nieko pra- 
dėjusios valstybės padarė gal čides- 
nę pažangą, kaip bet kurios kitos 
valstybės per tą pati laiką. Jų va- 
liuta buvo pastovi, lengvai paden- 
giama auksu ir todėl priimama vica- 
me pasauly. Iždo politika buvo sėk- 
mingai tvarkoma, biudžetai gerai su- 
balansuoti... Pramonė klestėjo, o 
žemės ūky padaryta pažanga tiesiog 
visus stebinusi. Hooveris pasakė, kad, 
jo nuomone, Pabaltijo valstybių pra- 
gyvenimo lygis buvo maždaug toks, 
kaip ir kitur Vakarų Europote, išsky- 
rus gal šveicariją ir Norvegiją. 

Hooveris kalbėjo, kad slapto sovie- 
ty-nacių susitarimo pasekmėje, Lie- 
tuva, Latvija ir Estija tapo axresi- 
jos aukomis ir kad šiuo metu Pabal- 
tijo valstybės kenčia Sovietų Sąjun- 
gos priespaudą. 

Į Kongreso nario Maddeno klausi- 
mą, kuo dabartinė Pabaltijo tautų 
tragedija baigsis ir ką jis galvoja 
apie tolimesnę Pabaltijo kraštų atei- 
tį, Hooveris pareiškė, kad tai sunki 
problema, tačiau į ją reikią žiūršti 
iš tam tikro istorinio taško.., Nuo 
seniausių laikų šios šalys buvo ne- 
priklausomos ir nuo seniausių laikų, 
net ir didžiausių priespaudų metu jos 
išlaikė savo tautines Žymės: savo 
kalbą, literatūrą ... Jis tikįs, kad šių 
žmonių gyvybė negalinti būti už- 
gniaužta. Esą, negalima taip sau iš- 


braukti lenkų, užslopinti čekų ar Pa- 


baltijo tautų. “Vienintelė viltis, ko- 
kią aš galiu numatyti, — sakė bu- 
vęs JAV prezidentas, — tai kada 


nors galimas pasaulinis sukrėtimas, 
kurio metu šios tautos kelsis, ka'p jos 
kėlėsi 1918 metais. Tai yra vieninte- 
16 išeitis, kurią aš matau ir kartu 
tai yra didžiausioji viltis". 

Į komisijos nario Machrovičiaus 
klausimą, ar Hooveris matąs bet ko- 
kią Pabaltijo valstybių išlaisvinimo 
viltį sutartyse su dabartiniais sovie- 
tų vadais, Hooveris atsakė: 

“Susitarimai tesėtų tiktai tol, kol 
sovietams apsimokėtų jų laikytis... 
Tarp pirmo ir antro pasaulinio ka- 
ro, kada rusams apsimokėjo tu- 
reti taikingą frontą, jie sudarė 36 
atskirus nepuolimo paktus ir sutar- 
tis, garantuojančias nepuolimą... Bet 
visas jas bematant sulaužė, kai tik 
sovietai susitarė su Hitleriu 1939 me- 
tų rugsėjo mėnesį". 

Į antrą Machrovičiaus klausimą, 
ar Hooveris mano, kad atstatymas 
laisvės Pabaltijui ir Lenkijai bei ki- 
toms anapus geležinės uždangos 
esančioms šalims yra susijęs su viso 
pasaulio taikos išlaikymu, buvęs JAV 
prezidentas atsakė: “Aš e:u vienas 
iš tų, kurie tiki, kad vienintelė vil- 
tis susilaukti visiškos taikos pasauly- 
je yra leisti visoms tautoms valdytis 
savarankiškai". 

Kerstenas parodė Hooveriui Rytų 
Europos žemėlapį, pasirašytą Stali- 
no ir nacių užsienio reikalų minis- 
terio von Ribbentropo (1939, IX. 9). 
Iš šio ligi šiol nepaskelbto dokumen- 
to aiškėja slaptos Stalino derybos su 
naciais dėl Pabaltijo valstybių. 

Sekančią dieną liudijo dar vienas 
žymus amerikietis — Thomas Wat- 
son, vienas didžiųjų Amerikos pramo- 
nininkų. 1938 metais jis lankėsi Lie- 
tuvoje ir Latvijoje. Watson liudijo, 
kad šios tąsyk nepriklausomos val- 
stybės pavyzdingai tvarkė savo že- 
mės ūkį, plėtė įvairias pramonės ir 
prekybos šakas ir nuolat kėlė jau ir 
taip augštai stovėjusį Pabaltijo val- 
stybių ekonominį lygį. Jų pasiekti 
laimėjimai nepriklausomo gyvenimo 
laikotarpy yra pavyzdys kitoms ša- 
lims. 


Lietuvių parodymai New Yorke 


Gruodžio 3 dieną komisijai liudijo 
dr. Mykolas Devenis, kurį sovietai 
ištrėmė Vorkuton 1940 metais. Jis 
papasakojo, kokiose nežmoniškose 
sąlygose tremtiniai dirbo vergų dar- 
bą. Sergą ir sužeisti priverčiamojo 
darbo “katorgininkai' būdavę meta- 
mi Arktikos jūron ir ten prigirdomi. 

Lietuvos Laisvės Komiteto sekre- 
torius dr. Antanas Trimakas liudijo 
buvęs' Lenkijoje tuo metu, kai sovie- 

tų daliniai su maršalu Kovalevu užė- 
mė pusę Lenkijos. Vėliau Kovalevas 
planavo sovietinių bazių ste'gimo 
vietas Lietuvoje. Dr. Trimakui pa- 
stebėjus, kad tuo metu tarp Lietu- 
vos ir Sovietų Sąjungos buvę veda- 
mi pasitarimai dėl savitarpio sutar- 
ties, Kovalevas aiškiai davęs jam su- 
prasti, kad sutartys bolševikams nie- 
ko nereiškia. O nurodžius, jog sovie- 
tai užėmė Lenkiją, neatsiklausdami 
žmonių valios, be rinkimų, Kovale- 
vas atsakęs, kad rinkimų nereikia. 

Tą pačią dieną komisijai liudijo ir 
Antanas Dičmanas, nupasakojęs, ko- 
kiais būdais bolševikai nusavindavo 
gyventojų turtą, 

Gruodžio 5 dieną New Yorke Kon- 
greso komisijai liudijo Kauno vys- 
kupas - pagelbininkas Vincentas Briz- 
gys, pateikęs komisijai daug faktų 
ir net slaptus dokumentus, liečian- 
čius religiją. 

Tarp kitų dalykų, jis priminė, kad 
pirmaisiais bolševikinės okupacijos 
metais 150 Lietuvos katalikų kuni- 
gų buvo suimta ir 16 nužudyta. Ku- 
nigai buvo tremiami Sibiran, nes jie 
nesutiko šnipinėti kitų kunigų ar pa- 
rapijiečių. 

Antrajam pasauliniam karui pasi- 
baigus, dvejų metų laikotarpy ko- 
munistai suėmė 4 vyskupus ir 89 
kunigus. Visi jie arba buvo įmesti 
kalėjiman arba išdeportuoti į darbo 
vergų stovyklas. 

Baigus vyskupui Brizgiui savo liu- 
dijimą, komisija apklausė kitą lietu- 
vį kunigą, kuris parodymus davė, 
prisidengęs veidą. Pavardė neskelb- 
ta, bijant, kad liudijimas nepakenktų 
Lietuvoje pasilikusiems namiškiams 
ir giminėms. 

Šis kunigas papasakojo, kad jis 
buvo suimtas po vadinamųjų “liau- 
dies seimo rinkimų“, kadangi jisai 
nebalsavo. Kartu jis pateikė komisi- 
jai kalinio bylą, kurią jam pavyko 
rasti kalėjimo raštinėje, kada, prasi- 
dėjus karui, jisai su kitais kaliniais 
išsilaužė iš kalėjimo ir taip išsigel- 
bėjo. 

Svarbius parodymus New Yorke 
Kongreso komisijai davė Rygos apy- 
gardos teismo teisėjas Brantskalns, 
kuris, po pirmojo bolševikmečio, va- 
dovavo komisijai, rinkusiai dokumen- 
tinę medžiagą ir tyrinėjusiai komu- 
nistų žiaurumus Latvijoje. 

Jis pasakė, kad komisijai pavyko 
surasti ir apžiūrėti tris tūkstančius 
su viršum lavonų — sovietinio teroro 
aukų. Jų tarpe buvo net šešių metų 
vaikelis. Brantskalns pacakė, kad 
suradus vienus masinius kapus su 
dviem tūkstančiais lavonų, komisija 
priėjo išvados, jog jų tarpe buvo di- 
delis skaičius lietuvių ir lenkų. Būta 
ir kunigų. Lavonus komisijos eksper- 

tai atpažinę iš nukankintųjų drabu- 
žių, batų, kojinių, diržų. 


Detroite 


Gruodžio 7 dieną Kongreso komi.i- 
ja jau klausinėjo liudininkus Detroite. 

Buvęs studentas Balionis nupasa- 
kojo, kaip enkavedistai jį suėmė ka- 
pinčėse kartu su dviem šimtais kitų 
žmonių. Kalėjime jisai buvo tardo- 
mas naktimis, labai dažnai negauda- 
vo nei valgyti, nei gerti. Kankintojai 
vertė, kad jis pasidarytų šnipu. Jam 
nesutikus, vienas enkavedistas ėmė 
badyti jo kūną, padarydamas daugelį 
žaizdų. 

Generolas Jonas Černius nušvietė, 
kaip Maskva pastatė ultimatumą ir 
primetė tarpusavio pagelbos sutartį, 
o su ja — ir raudonąsias įgulas. 

Jis Kersteno komisijai pristatė Že- 
mėlapį, rodantį, kaip buvo išdėsty- 
tos Sovietų įgulos Lietuvoje. Sovie- 
tų bazės, pasakė jis, buvo skirtos ne 
nuo Vakarų apsiginti, bet Lietuvos 
nepriklausomybei užsmaugti. 

Kazimiera Tarvainienė iš Telšių 
komisijai atskleidė šiurpius Rainių 
miškelio įvykius, kur komunistai nu- 
kankino 72 lietuvius jaunuolius. Te- 
nai ji suradusi ir savc nukankintą 
sūnų Zenoną, Ji pati dar plovusi 
kraują nuo kankinio sūnaus veido. 

Gruodžio 3 dieną liudijo profeso- 
rius Pranas Padalis, kuris nušvietė 
Lietuvos rezistenciją prieš nacius ir 
sovietus. 

Vienas lietuvis parodymus davė, 
pridengęs veidą juodu gaubtuvu. Ji- 
sai — buvęs Pravieniškių žudynių 
mirtininkas. Jis irgi buvo kartu šau- 
domas, tačiau išsigelbėjo tarp savo 
draugų lavonų. 

Kitas Pravieniškių mirtininkas— Jo- 
nas Brazeika — parodė net kulkos 
ženklą petyje ir durtuvo žymes ant 
kūno. Jis pasakė, kad Pravieniškių 
žudynėse apie 30 žmonių panašiu 
būdu (tarp lavonų) išsigelbėjo, kai 
480 lietuvių žuvo. 

Dirbdamas Kauno sunkiųjų darbų 
kalėjime Jonas Brazeika matydavęs, 
kaip po naktinių tardymų komunis- 
tai per langą iš kamerų kieman iš- 
mesdavo nukankintųjų lavonus. Vie- 
ną naktį iš kamerų kieman buvę 
išmesta net apie 50 nukankintųjų. 

Adolfas Armalis liudijo, ką jisai 
matė Šiaulių stoty, kai rusai vykdė 
šiurpiuosius 1941 metų birželio trė- 
mimus. 

Juozas Miliauskas davė parodymus 
apie kun. Balsio ir kun. Petrikos nu- 
žudymą  Budavonės girioje, neto 
Lankeliškių. Jisai pats matė, kaip 
rusų sunkvežimis su septyniais en- 
kavedistais ir trimis kunigais at- 
važiavo į Geisteriškių kaimą ir žiau- 
riai nužudė kunigus. 


Čikagoje 


Gruodžio 10 dieną Kersteno komi- 
sija tęsė savo darbą Čikagoje. 

Čia liudijo generolas Stasys Rašti- 
kis, buvęs Lietuvos kariuomenės va- 
das, Raštikis pasakė, kad 1939 me- 
tų spalio mėnesį jisai buvo pašauk- 
tas Maskvon. Ten Molotovas jam ir 
latvių bei estų atstovams pranešė, 
kad sovietai nutarę steigti kariuo- 
menės bazes jų žemėje. Sekantį va- 
karą įvykęs posėdis su Stalinu, ku- 
ris Raštikiui pareiškęs, kad Lietuva 
jau esanti sovietų įtakos zonos ribo- 
se, kad sovietai turi turėti saugumo 
paktą, o taip pat ir rusų kariuome- 
nės dalinius Lietuvos teritorijoje. 
Vėliau Stalinas parodęs žemėlapį su 
nužymėtomis sovietų bazėmis palei 
Vokietijos pasienį. Ant jo Stalino - 
Ribbentropo parašai. Žemėlapis ro- 
do rytinės Europos padalinimą, dėl 
kurio du diktatoriai buvo susitarę 
1939 metais. 

Tą pačią dieną liudijo ir kun. An- 


tanas Petraitis, Červenės žudynių 
mirtininkas. 

Bolševikai jį 1941 metais taip 
žiauriai kankino, kad jisai išbuvęs 


be sąmonės 18 dienų. Jis buvo veda- 
mas su keliais tūkstančiais kitų ka- 
linių Červenėn sušaudyti, tačiau šau- 
dymo metu bėgęs ir taip išlikęs gy- 
vas. Jis pats savo akimis matė žu- 
dcmus vaikus; Matė kalinius, traiš- 
komus sunkvežimiais, badomus dur- 
tuvais, šautuvų buožėmis skaldomas 
galvas ir matė šimtus krentant, pa- 
leidus kulkosvaidžio ugnį Červenėje. 

Mirties kolonoje ėjęs pulkininkas 
Juozas Tumas irgi smulkmeniškai 
nupasakojo Červenės tragediją ir iš- 
sigelbėjimą.. 

Čikagoje dar liudijo Jonas Bildu- 
šas, Uršulė Lipčienė, Pranas Nenor- 
tas, B. Daukantas ir lietuvių tautos 
išdaviko — Antano Sniečkaus — bro- 
lis Juozas. Jisai atpažino savo prolio 
parašą ant pirmojo masinių suėmimų 
įsakymo. Jo brolis Antanas Sniečkus 
ištrėmęs net savo artimuosius g'mi- 
nes. 

—0— 

Tai trumpa komisijos tyrinėjimų 
apžvalga. Nesuminėta visa eilė lat- 
vių ir estų, davusių taip pat svar- 
bius parodymus, 

Pirmajam Pabaltijo valstybių, tra- 
gedijos tyrinėjimo tarpsniui pasibai- 
gus, Kongreso komisija pareiškė, jog 
jau dabar iš apklausinėjimų aiškėja: 

1. — Kad užgrobus 1940 metais 
Pabaltijo valstybes, Kremlius stengė- 
si pasilaikyti šias respublikas, gr'eb- 
damasis deportacijų, masinių žudy- 
nių, persekiodamas ir ekcnomiškai 
išnaudodamas. 

2. — Kad Pabaltijo valstybių už- 
grobimas buvo planuotas iš anksto, 


nežiūrint, kad Sovietų Sąjunga su 
Lietuva, Latvija ir Estija buvo suda- 
riusi vadinamąsias savitarpio saugu- 
mo sutartis, o anksčiau — taikos ir 
nepuolimo sutartis; 


3. — Kad Sovietų vadai, kurie ir 
šiandien užima augštas vietas (kaip 
Višinskis), yra asmeniškai atsakin- 
gi už šių valstybių užgrobimą; 

4. — Kad lietuvių, latvių ir estų 
tautos trokšta laisvės ir yra nusi- 
stačiusios ją atgauti. 

Apie Kongreso komisijos darbus 
plačiai informavo didžioji Amerikos 
spauda, o taip pat buvo duodami iš- 
samūs pranešimai per radiją ir tele- 
viziją. 

Dr. V. A. Dambrava 


PROF. J. BRAZAIčČIUI 


50 METŲ 
Turbūt, nedaug tėra lietuviškos 
kultūros darbininkų, kurie nebūtų 


pažinę prof. Juozo Brazaičio dar ne- 
priklausomybės laikais. Ir tada, i“ 
dabar politiniuose sluogsniuose kai 
kas jį pavadina jaunųjų katalikų p>- 
litikcs atstovu, nors jis nėra tik po- 
litinis veikėjas ir nėra toks jaunas. 
Juk pernai gruodžio 9 d. jam suk3- 
ko 50 metų. Jis nėra sukakčių šali- 
ninkas. Tačiau tikiuosi, kad jis man 
atleis šį straipsnelį, nes tiek jo drau- 
gams bei bičiuliams, tiek žymiai da- 
liai lietuviškosios visuomenės malonu 
Juozą Brazaitį šia proga prisiminti. 

Kaip daugumas mūsų šviesuome- 
nės, J. Brazaitis — ūkininko sūnus. 
Jis kilęs iš to paties Sūduvos krašto, 
kuris Lietuvai davė Basanavičių, Ku- 
dirką,  Matulevičių. Ir gimnazijos 
mckslus jis išėjo Marijampolėj, ten, 
kur seniau į kultūrinį bei visuomeni- 
ni darba tautinio atgimimo veikėjus 
ruošė Petras Kriaučiūnas. Todėl ne- 
nuostabu, kad nuo gimnazijos laikų 
mūsų sukaktuvininkas pajuto parei- 
gą tarnauti lietuvių visuomenei. 
Tarnauti trejopu būdu — gyvu ir 
rašytu žodžiu ir organizuotu veikti- 
mu. Iš čia trys jo darbo sritys. Nors 
J. Brazaičiui arčiausiai prie širdies 
veikti žodžiu ir raštu, tačiau ir cr- 
ganizuotame veikime jis nėra pasy- 
vus nė eilinis. 


Žurnalistas ir literatūros kritikas 


J. Brazaičio tarnavimas lietuviška- 
jai visuomenei raštu išsišakoja į du 
baru — į žurnalistiką ir į literatūros 
kritiką bei istoriją. Kas šiandien ga- 
li  suskaityti, kiek jis įvairiausių 
straipsnių yra prirašęs laikraščiams 
per 29 metus? Jis ir pats jų nežino, 
nes niekada nesuskaitė./ Tačiau ne- 
daug tesuklystume pasakę, kad jų su- 
sidarytų keli tomai, jei kas juos vi- 


sus surinktų. Jų pirmiausia reiktų 


jieškoti "Lietuvos" dienrašty — tame 
demokratinės Lietuvos vyriausybės 
oficioze, — kur J. B. pradėjo rcgu- 


liarų žurnalisto darbą. Toliau tektų 
sustoti ties dažnu “XX Amžiaus" nu- 
meriu. Nors tame dienrašty (1936-40 
m.) J. B. tedirbo kaip vienas dešim- 
ties redakcinio kolektyvo savanorių 
(greta nuolatinių redaktorių), ta- 
čiau jo žodis ir autoritetas ten buvo 
svarūs. Pirmiausia svėrė jo patyri- 
mas: toj mūsų dešimty, kuri “XX 
Amžių“ pašaukė į gyvenimą ir ji 
nuolat rėmė savo darbu, tik vienas 
jis tebuvo ankcčiau dirbęs dienrašty, 
kai tuo tarpų mes kiti anksčiau te- 
buvome buvę žurnalų ar savaitraš- 
čių bendradarbiai ir redaktoriai. Ant- 
ra, J. B. svoris reiškėsi jo drauziškų 
būdu, jo taktu ir jo sugebėjimu su- 
derinti skirtingas nuomones. Jo įta- 
ka buvo stipriai jaučiama ir labai 
reikalinga “XX Amžiaus" pirmaisiais 
metais, kol vėliau jį galėjo pavaduo- 
ti a. a. dr. Ign. Skrupskelis. 

Okupacijų ir tremties metai nebu- 
vo palankūs J. B. žurnalistiniam dar- 
bui. Viena, stigo laikraščių, kur jis 
būtų galėjęs laisvai savo mintis dės- 
tyti. Antra, gyvenimo reikalavimai 
ji buvo nustūmę į politinį organizuo- 
ta darbą. Nuo jo atsiplėšdamas, jis 
retokai  beparašydavo l-ikraščiams. 
Tik nuo 1952 m. pradžios apsigyve- 
nes JAV ir pradėjęs dirbti “Darbi- 
ninko" redakcijoj, jis žurnalistinio 
darbo turi į valias. 

Antras baras, kur J. B. reiškiasi 
raštu, yra literatūros istorija ir kri- 
tika. Teatro spektaklių ir knygų re- 
cenzijų jis jau rašė, dar tebebūdamas 
“Lietuvos"' redakcijos nariu (ligi 1927 
rm.). Nenutraukė jų ir vėliau. Tik 
šituos straipsnelius ir straipsnius vė- 
liau dažniausiai skirdavo “Židiniui' 
ir “XX Amžiui". Atsidūręs tremty, 
literatūros klausimais kartais para- 
šydavo “Aidams". Ir dabar ten tebe- 
rašo. 

Didesnieji J. B. kritikos ir literatū- 
ros istorijos straipsniai, ypač tie, ku- 
rie buvo kilę iš viešųjų paskaitų lie- 
tuvių literatūros klausimais, vėliau 
buvo surinkti ir išleisti viena knyga 
vardu “Lietuvių Rašytojais". Greta 
monografijos apie "Tumo-Vaižganto 
kūrybą (“Vaižgantas"') '“Rašytojuo- 
se" J. B, geriausia atskleidžia savo 
metodus. Kaip kritikas, jis ten pasi- 
rodo sintetinio metodo šalininkas — 
sociologinis, istorinis, psichologinis, 
idėjinis bei estetinis metodai ten su- 
eina į vienybę rašytojo asmeniui at- 
skleisti, jo kūrybai išaiškinti ir įver- 
tinti. Tokį pat sintetitišką J. Brazai- 
tį sutinkame ir “Visuotinės Literatū- 
ros" dviejose knygose. Nors jos skir- 
tos mokykloms kaip vadovėlis ir pa- 


Juozas Brazaitis 


rašytos dviejų trijų žmonių, tačiau 
J. B. buvo jų redaktorius, kuris taikė 
savo mMetodus ir stilių. O stilistas 
dailintojas jis yra didelis. Jei jis to- 
lerantiškas nevienu atžvilgiu, tai sti- 
liaus kultūroj jis tolerancijos nepri- 
pažįsta. Jis mintį stengiasi išreikšti 
trumpais ir paprastais sakiniais. Tie- 
sa, jis mėgsta vaizdumą ir reljefin- 
gumą, tačiau tiek, kiek tai tarnauja 
minties aiškumui. Todėl jo straips- 
niai ir knygos skaitomi lengvai, ypač 
kad rašydamas jis stengiasi prisitai- 
kyti prie skaitytojo, o ne atbulai. 


Mokytojas ir profesorius 


J. Brazaičio veikimas gyvu žodžiu 
buvo skirtas Lietuvos jaunimui. Jam 
jis dirbo kaip mokytojas ir univer- 
siteto profesorius Kaune, Mokytojau- 
ti jis pradėjo tada, kai buvo uždary- 
tas “Lietuvos'" dienraštis ir dr. K. 
Jokantas pakvietė jį dėstyti listuvių 
literatūros Kauno “ Aušros" mergai- 
čių gimnazijoje. Ten jis dirbo tol, kol 
reikėjo palikti Lietuvą. Rodos, tik 
vienerius metus tebuvo mokytojo 
darbą pertraukęs, kai numatytas pro- 
fesūrai savo žinias gilino ir plėtė 
Bonos universitete (Vokietijoj). Kad 
darbą gimnazijoj J. B. mėgo ir ver- 
tino, gal geriausiai liudija tai, kad, 
net draugų raginamas mesti moky- 
tojo pareigas, jis jų nemetė net ta- 
da, kada jau profesoriavo universi- 
tete ir, be to, jau buvo pradėjęs dirb- 
ti politikoj. Kad mūsų sukaktuvinin- 
kas mėgo ir mėgsta pedagoginėj 
plotmėj bendrauti su jaunimu ir kad 
šis jam atsilygina dėkingu palanku- 
mu, tai geriausiai mums galėtų pa- 
sakyti buvusios gausios “Aušros" 
gimnazijos absolventės, jo universite- 
tinių paskaitų buvę klausytojai ir 

jaunimo sambūrių dalyviai. Siste- 
mingai paruoštos pamokos ir paskai- 
tos, sklandus, vaizdingas ir nuošir- 
dus jų dėstymas nupelnydavo ir nu- 
pelno J. B-čiui daug draugų klausy- 
tojuose. 


Lietuvos jaunimui tarnavo J. B. 
taip pat plunksna ir kitokiu būdu — 
redaguodamas bene dvejus metus 
moksleivių žurnalą “Ateitį, ruošda- 
mas jiems vadovėlių arba pats vie- 
nas (“Poetika"'), arba kitus pasitel- 
kęs (“Skaitymai" su A. Skrupske- 
liene ir A. Vaičiulaičiu). Nors Kau- 
no universiteto studentams dė:tomas 
lietuvių literatūros ir lietuvių tauto- 
sakos paskaitas beveik visada ištisai 
parašydavo, tačiau iš tos gausics me- 
džiagos spaudai nedaug tesuspėjo 
duoti. Iš tų stipriai perdirbtų pa- 
skaitų tik viena augščiau minėta 
knyga apie Vaižgantą tebuvo pa- 
skelbta. O buvo parašyta stambi ir 
gerai dokumentuota knyga apie Mai- 
ronį. Baigiama perrašinėti mašinėle 
ji liko Lietuvoj. Ten taip pat liko 
medžiaga apie Duonelaitį ir daugelį 
kitų mūsų rašytojų, kaip ir tautosa- 
kiniai jo darbai. 


Visuomenininkas ir politikas 


Visuomeninėse kultūrinėse organi- 
zacijose J. B. dalyvavo nuo pat gim- 
nazijos. Nors nemėgo ir nemėgsta 
organizacijoms vadovauti, tačiau ir 
šitų pareigų neišvengė. Jis sėkmin- 
gai yra pirmininkavęs Ateitininkų 
Sendraugių s-gai ir Lietuvių Kalbos 
bei Literatūros Mokytojų draugijai. 
O Lietuvos okupacijos ir tremties 
metai pastūmėjo J. B-tį į dar sun- 
kesnį ir sudėtingesnį vadovavimo dar- 
bą — į politiką. Ir čia jam teko 
pareigos, apie kurias jis normaliais 
laikais tikriausiai negalvojo. Antai, 
1941 m. birželio mėn. sukilėlių pa- 
statytoje Laikinojoje Lietuvos vy- 
riausybėje jam tenka mMinisterio par- 
eigos su dviguba atsakomybe. Kai 
vokiečių naciai Laikiną Vyriausybę 
likvidavo, J. B. viešumoj lyg nutyla, 
tačiau su kai kuriais tos vyriausy- 
bės nariais pradeda veikti slaptai. 
Švietimo tarėjas dr. Pr. Germantas 
(vėliau miręs Stutthofo kacete), ku- 
ris vykdė plačią ir Lietuvai naudin- 


ga švietimo politiką, laikas nuo lai- 


ko slaptai susitikinėja su J. B-čiu, 
teiraujasi jo nuomonės ir nekartą ją 
gyvendina. Rezistencijai prieš nacius 
derinti ir organizuoti J. B. su drau- 
gais sukuria Lietuvių Tautos tarybą, 
kuri vėliau buvo sulieta su Lietuvai 
Laisvinti komitetu. Iš to susijungi- 
mo 1943 m. rudenį susidarė Vlikas. 
Jo politinės komisijos pirmininku vėl 
tampa J. B. Kai naciai Vliką dešif- 


ravo ir daugumą jo narių suėmė, tu-- 

rėjo būti areštuotas ir jo politinės 
komisijos pirmininkas. Tačiau, dėkui 
Dievui, jam, kaip ir Vliko pirm'nin- 
kui prof. J. Kaminskui, pavyko išsi- 
slapstyti, kol Vliko nariai, išėję iš 
kalėjimų, vėl atkūrė tą organą Va- 
karuose. Nuo 1946 m. pabaigos jame 
J. B. atstovauja Lietuvių Frontui. 
Kai, Berno susitarimus vykdant, su- 
daroma Vykd. taryba, J. B. joj pra- 
deda eiti Informacijos tarnybos val- 
dytojo pareigas. Kokias tik knygas 
apie Lietuvą Vlikas išleidžia ar sub- 
sidijuoja ligi 1951 m., jos visos yra 
J. B-čic darbo ar rūpesčio vaisius. 


Nuo 1948 m. prasidėjusi plati 
tremtinių emigracijos banga palie- 
čia ir Vliką. VT pirmininkas ir vie- 
nas mūsų žymių diplomatų V. Si- 
dzikauskas 1950 m. vidurvasarį turi 
taip pat išvažiuoti į JAV. Kyla klau- 
simas, kam pavesti Užsienio Reika- 
lų tarnybą, kuriai ligi tol vadovavo 
V. Sidzikauskas, Naujai išrinkta VT 
minėtą postą siūlo J. B-čiui. Tačiau 
šis atsisakinėja, ginasi, kad tokiam 
darbui netinka. Bet joks kitas VT 
narys URT valdytojo pareigų taip 
pat imti nenori. Pagaliau draugų 
prikalbamas, J. B. sutinka ir URT 
valdytojo pareigas eina stropiai ir 
gerai iki 1951 m. pabaigos, kada ir 
jam pačiam tenka išvykti į JAV. 
Išvažiuodamas tačiau jis tc svarbaus 
posto nepalieka neaprūpinto. Jis iš- 
plėšia iš Romos keliems mėnesiams 
prof. Z. Ivinskį, kad šis jį pavaduo- 
tų, o pats pasižada grįžti iš JAV 
į Europą, jei tik Vlikui bus reikalin- 
gas. 


DAA25— L 


PASTABOS PRIE P. MALDEIKIO STR. 
KULTŪRŲ SANKRYŽOJE", 


P. Maldeikio straipsnis vertas ypa- 
tingo dėmesio, nes kalba betarpiškai 
apie mus, naujakurius, ir paliečia tai, 
ką mes šiame krašte atsidūrę kas- 
dien pergyvename ir jaučiame. Tik 
ne kiekvienas tai sugebame išreikšti 
žodžiai ir formuluoti bendresnėmis 
sąvokomis. P. Maldeikis, rodos, pir- 
mas prabilo ir tapo mūsų jausmų, 
minčių ir pergyvenimų reiškėjas. 

Mūsų svetimybės jausmą ir atly- 
žimą nuo mus supančios aplinkos 
autorius pirmiausia linkęs motyvuo- 
ti Naujojo Pasaulio ir mūsų paliktos 
Europos kultūrų priešingumu. Tam 
reikalui autorius leidžiasi į sudėtin- 
8ą problemą — parodyti Europos ir 
Amerikos kultūrų skirtingumus, net 
jų priešingumus. Nors, iš kitos pusės, 
autorius meta prielaidą, kad skirtu- 


Asmuo 


žinau, kad šita suglausta apžval- 
ga bus nepatenkinti tie skaitytojai, 
kurie J. B-tį pažįsta iš arčiau. Juk 
čia suminėti jo svarbesni darbai tė- 
ra tik griaučiai, pro kuriuos beveik 
nematyti asmens, O kaip tik J. B-čio 
asmens ypatybės įgalino jį atlikti 
įvairius darbus ir nupelnė popu'iaru- 
mą visuomenėje. Juk ar maža moks- 
leivių, studentų, jaunų poetų, rašy- 
tojų, menininkų, kunigų, profesorių, 
mokytojų, žurnalistų, karininkų ir 
politikų yra lankęsis jo bute su rei- 
kalais ir be reikalo? Ir visi jie buvo 
sutikti palankiu šypsniu ir draug'šku 
rankos paspaudimu palydėti. Nors 
šeimininkas kartais labai užimtas, 
tačiau jis niekam neuždaro savo du- 
rų. Nors gausių lankytojų reikalai 
ir rūpesčiai labai įvairūs, kartais net 


siaurai asmeniški, J. B. juos visus 
stengiasi išklausyti, suprasti, padė- 
ti. Jei klausimas būna toks suriz- 


gęs, kad neįmanoma kas bepatarti, 
J. B. randa bent paguodos ir padrą- 
sinimc žodį. Tiesa, tas jos žodis daž- 
nai neiškalbingas, paprastas ir san- 
tūrus, kaip ir jis pats, bet visada 
nuoširdus ir linkįs gero. Su asmeni- 
mis draugiškas ir atlaidus, visuome- 
niniuose ir politiniuose reikaluose J. 
B. atsargus, jieškąs, kas žmones 
jungia, o ne skiria, todėl linkęs į 
kompromisinius ir sintetinius spren- 
dimus, tačiau J. B. taip pat moka 
būti kovingas, patvarus ir kietas, kai 
to reikalauja jo pasiimtos pareigos, 
Lietuvos interesai ir krikščioniškieji 
idealai. J. Grinius 

mo tarp tų kultūrų nesą, nes abi ki- 
lusios iš tos pačios šaknies, būtent 
— krikščionybės, kuri savo rėžtu iš- 
augo iš antikinės elenistinės-romė- 
niškos kultūros. 

Autoriaus klystama, kai pakarto- 
tinai tvirtinama, kad pirmaisiais am- 
žiais “Europą užplūdę barbarai su- 
naikino visą senovės kultūrą ir civi- 
lizaciją". Tai senuose istorijos vado- 
vėliuose kadaise kartota teorija, kur 
tautų kraustymosi laikmetis laiky- 
tas katastrofišku įvykiu Europos is- 
torijoj, kada buvusi sugriauta grai- 
kų ir romėnų kultūra. ši teorija nau- 
jesnių tyrinėjimų šviesoj neišlaiko 
kritikos. Dabar pripažįstama, kad, 
barbarų plūdimo pasėkoj pakito tik 
ekonominė ir socialinė santvarka, bet 
liko nepaliesta esmingai antikinė kul- 


tūra. Juk pačiu didžiuoju barbarų 
plūdimo metu, kada hunai siautėjo 
po Europą, Konstantinopoly įkuria- 
mas universitetas, kur graikų ir l0- 
tynų mokslininkai dėstė klasikinius 
mokslus jau krikščioniškoj šviesoj. 
Aplamai, Bizantijos imperija buvo 
senosios kultūros saugotoja per vi- 
rus viduramžius, O ir Vakaruose Ro- 
mos bažnyčios atstovai, tik apsišar- 
voję klasikinės senovės mokslu, švie- 
tė germanus ir kitas barbariškas 
tautas. 

Tad  sukrikščionintoji  klas'kinė 
kultūra ir yra mūsų europinės kul- 
tūros pamatas. Sulig europiečių eks- 
pansija į užjūrinius kraštus ši Eu- 
ropos kultūra išplito po įvairias pa- 
saulio šalis. Ji yra ir Amerikos 
kultūros pagrindas. Tad Europos ir 
Amerikos kultūros turi tuos pačius 
pradus ir tarp jų nėra esmingo skir- 
tumo. Bet, žinoma, kiekvienos kultū- 
ros pobūdis priklauso nuo istorinės 
raidos. Ta pati kultūra, pakliuvusi į 
skirtingas istorines sąlygas, gauna 
skirtingą aspektą. Iš tų pačių kultū- 
ros pradų ilgainiui susidaro skirtingi 
žmonių tipai su savaimingais papro- 
čiais, polinkiais, gyvenimo būdu bei 
stiliumi, 

Tad klysta autorius, kai jis per- 
daug kontrastuoja Europos ir Ame- 
rikos kultūras ir manding perdeda, 
kalbėdamas apie šiosios materialis- 
tinį ir antikrikščionišką pobūdį. 

Iš tikrųjų Amerikos plačiosics ma- 
sės yra nemažiau religingos nei Eu- 
ropos, kaip rodo jau itin gausus baž- 
nyčių lankymas. Vieni metai man 
teko gyventi viename mažame šio 
krašto miestely, kur iš 16,000 gy- 
ventojų buvo vos 500 katalikų. Ta- 
čiau kas sekmadienį kunigas laiky- 
davo dvejas mišias ir jų klausėsi gan 
perpildyta nemaža bažnyčia. Reikėtų 
dar pajieškoti V. Europoj vietos, kur 
keli šimtai parapijiečių pripildytų 
kas sekmadienis du kartus bažnyčią. 
Kas ypatingai europiečiui katalikui 
krinta į akis čionykštė:e bažnyčio- 
se — tai komunikantų gausumas. 
Per kiekvienas mišias sekmadieniais 
čia dalijama komunija ir ją priima 
gan daug ne vien senyvų moterėlių 
(kaip Europoj), bet įvairaus am- 
žiaus ir lyties žmonių, Iš to galima 
spręsti, kad praktikuojančių katali- 
kų čia yra, palyginti, daugiau nei 
Europos kai kuriose šalyse. 

Taip pat nepagrįstas autoriaus 
tvirtinimas, kad čia “beveik pusė 
gyventojų nepriklauso jokiai konfe- 
sijai". Man iš vieno autoritetingo 
žmogaus teko nugirsti, kad Ameri- 
koj apie 50,000,000 žmonių nepri- 
klauso jokiai bažnyčiai. Tačiau duo- 
dami skaičiai nėra tikri krašto reli- 
gingumo rodikliai, nes imami iš čia 


praktikuojamų parapijinių sąrašų. 
Bet kas gali patikrinti, kad šie są- 
rašai apima visus krašto tikinčiuo- 
sius? Be abejo, yra nemaža tikinčių- 
jų, neprisirašiusių prie bažnyčių, bet 
jas lankančių. Aplamai, plačiosios 
žmonių masės čia mažiau nei Euro- 
poj paliestos įvairių srovių ir iš kon- 
servatyvumo labiau prisirišusios prie 
bažnyčių. 

Netikslus taip pat yra kategoriš- 
kas autoriaus teigimas, kad daugiau 
kaip šimtas metų, kai tikybos moky- 
mas čia uždraustas viešose mokyk- 
lose". Iš tikrųjų, tikybos dėstymas 
čionykštėse viešose mokyklos ne- 
galėjo būti uždraustas, nes jis nie- 
kucmet nebuvo įvestas visuotiniu 
mastu. Nuo pat pradžių (nuo XVIII 
a. pabaigos) viešosios mokyklos pa- 
skirose valstybėse kūrėsi laicistiniais 
pagrindais, įsiterpdamos į iki šiol 
laikytas įvairių bažnytinių organiza- 
cijų mokyklas ir iš dalies perimda- 
mos jas. Paskiros valstybės, rūpin- 
damosios per savo mokyklas pirmiau- 
sia išauklėti apšviestus piliečius, jau 
vien dėl daugybės tikybų ir sektų, 
kurioms jų auklėtiniai priklausė, tu- 
rėjo išskirti iš mokyklų tikybinį auk- 
lėjimą. Tuo būdu josios galėjo su- 
kurti vieningos mokyklos sistemą. 
Išskyrimas tikybos iš viešųjų mo- 
kyklų atitiko ir pačią federalinę 
konstituciją, kur valstybė atsiriboja 
nuo tikybų, palikdama jas jų narių 
rūpesčiui. 

Nors paskircs valstybės ir nere- 
mia tikybos dėstymo savose mokyk- 
lose, tačiau jos įsakmiai nedraučžia. 
Pvz., Šventraščio skaitymas kai ku- 
riose valstybių mokyklose leidžiamas, 
kai kurių tik patariamas, o kai kur 
net įsakomas, Tik skaitymas turi bū- 
ti atliekamas be komentarų. Mat, 
komentavimas jau suponuotų kokios 
tikybos pasirinkimą, kas neutralioj 
mokykloj draudžiama. Be to, kai kur, 
pvz., New Yorke, viešosios mokyk- 
los tam tikromis valandomis (vad. 
“released-time'') paleidžia mokinius, 
kurių tevai pageidauja, — tikybos 
pamokoms. Šios pamokos atliekamos 
daugiausia už mokyklos ribų atitin- 
kamų denominacijų paskirtų moky- 
tojų. 

Visai teisingai P. Maldeikis, lygin- 
damas amerikiečius su europiečiais, 
iškelia pirmųjų praktiškumą, sieki- 
mą materialinės naudos, nusigręži- 
mą nuo dvasinių vertybių, jų veržlu- 
mą į ateitį, ignoruojant praeitį. šią 
amerikiečių būdo savybę sudarė vi- 
sa praeitis ir palaiko dabartinis s0- 
cialinis ir ekonominis gyvenimas. 
Juk Amerika ir dabar yra daugiau 
ar mažiau klasinio liberalizmo kraš- 
tas, kur žmogus ūkiniu ir socialiniu 
atžvilgiu iš dalies paliekamas savam 


likimui. Valstybė čia yra daugiau 
nakties sargo vaidmeny. Tiesa, pas- 
kutinių dešimtmečių kai kurie įsta- 
tymai, kaip socialinis draudimas ir 
kiti, kiek pajudino ūkinį liberalizmą, 
bet jie vis dėlto nepatikrino žmogui 
minimalinės egzistencijos. Tad kiek- 
vienas priverstas apsirūpinti savimi 
ir savaisiais savomis jėgomis. Jis 
turi susikurti sau gyvenimą ir būti 
savotišku pionierium. Amerika pra- 
sidėjo nuo pionierių ir pionierizmas 
tęsiasi per visą jos istoriją iki dabar- 
ties, Čia glūdi šaknys perdėto ame- 
rikiečių individualizmo. 

Mums, augusiems ir įsigyvenu- 
siems kitose kultūros sąlygose, aiš- 
ku, sunku pritapti prie šios visuo- 
menės. Mes, atvykę subrendę į šį 
kraštą, vis paliksime prašaliečiai, ne- 
paisant mūsų pilietybės. - Dabartinis 
Harvardo. profesorius O. Handlin 
gražiai, epiškai aprašė mūsų ir, ap- 
lamai, visų imigrantų likimą veikale 
“The Uprooted'“', kur tarp ko kita 
sakoma: “Vienintelį prisitaikymą 
prie gyvenimo J. A. V-ėse, kurį jie 
(imigrantai) galėjo padaryti, buvo 
išsiskyrimas su savo grupe, kuris 
savo rėžtuų didino jų skirtingumo pa- 
tirtį tarp jų ir likusios visuomenės. 
Su šiuo prisiderinimu jie visuomet 
kentėjo, žinodami esą svetimi. Rei- 
kalavimas asimiliuotis, nusikratyti 
savo separatiškumu vis smerkdavo 
juos būti prašaliečiais. Praktiškai 
laisva Amerikos gyvenimo struktūra 
leido jiems, su mažais apribojimais, 
eiti savu keliu, bet su sąmonės še- 
šėliu, kad jie neturėtų jam priklau- 
syti. Tad jie tapo svetimi tai kultū- 
rai, į kurią jie atvyko, kaip ir tai, 
kurią jie paliko" (O. Handlin, The 
Uprooted, Boston 1951 p. 285). 

Iš čia ir kyla emigracijos tragiš- 
kumas, kuris kiekvieno daugiau ar 
mažiau jaučiamas, nors ne kiekvieno 
sugebama žodžiais išreikšti. Tad 
emigrantinėj spaudoj jis itin kelti- 
nas ir svarstytinas, 

J. Jakštas. 


o Praėjusią vasarą Vokietijoje kan. 
J. B. Končiaus rūpesčiu ir Amerikos 
vyskupų lėšomis išėjo antra kan. dr. 
F. Bartkaus maldaknygės “Būk 
mums malonus“ laida. Maldaknygė 
buvo dovanota kiekvienam Europoj 
gyvenančiam lietuviui. 


ATITAISYMAS 
1953 m. “Aidų" 10 nr. 455 pusla- 
pyje atspausdinto eilėraščio “Rudens 
giedra" autorius yra Kazys Bradū- 
nas. Skaitytojai yra prašomi ten įsi- 
vėlusį netikslumą ištaisyti. 

e Arkivysk. Jurgio Matulevičiaus 
palaimintuoju paskelbimo byla sėk- 
mingai eina pirmyn. Romos Kūrija 
apie garbingąjį velionį renka infor- 
macinę medžiagą. Iš Marijonų Kon- 
gregacijocs pusės bylai tvarkyti pa- 
skirtas kun. dr. K. Rėklaitis, M.I.C. 
Bažnytinėj terminologijoj tokias par- 
eigas einas asmuo vadinamas postu- 
latorius. Jo uždavinys pateikti rei- 
kalingą medžiagą apie kandidatą į 
šventuosius ir Romos Kūrijoje atsto- 
vauti vienuoliją. 


e Sausio 9 d. suėjo dešimt metų, 
kai Clevelande per gaisrą mirė pir- 
masis Lietuvos prezidentas Antanas 
Smetona, būdamas 70 metų amžiaus. 
ši sukaktis buvo atžymėta sureng- 
tais minėjimais ir spaudoje. “Smeto- 
na priklauso prie tų veikėjų, kurių 
vardas pastoviai įsipynė į lietuvių vi- 
suomenės ir valstybės istoriją“, šia 
proga pastebėjo “Darbininkas" (1954- 
1. 8). Tenka pažymėti, kad Amerika 
priglaudė ir trečiąjį Lietuvos prezi- 
dentą Dr. K. Grinių, o antrasis, A. 
Stulginskis, buvo rusų ištremtas į Si- 
birą. 

e Australijos Lietuvių Bendruome- 
nės savaitraščio redaktoriui Juozui 
Žukauskui pasitraukus, redaktoriaus 
pareigoms Krašto Valdyba pakvietė 
Jurgį Kalakauską-Kalakonį. 


e Sausio 2-3 dd. Brooklyne įvyko 
Lietuvių Studentų Sąjungos visuoti- 
nis suvažiavimas, kurio programą 
sudarė posėdžiai, literatūros vakaras, 
pamaldos ir iškilmingas uždarymo 
aktas. Sausio 3 d., baigiant suvažia- 
vimą, paskaitą laikė dr. Juczas Gir- 
nius apie lietuviško jaunimo uždavi- 
nius emigracijoje. 

e Prieš Kalėdas pasibaigė Balfo 
pravesta talka arba vajus lietuviams 
tremtiniams šelpti New Yorko apy- 
linkėje. Į šį darbą aktyviai įsijungė 
lietuviškos parapijos, spauda, radijo 
valandėlės, pavieniai veikėjai ir vi- 
suomenė. Surinkta $9,398.78. Talkai 
pirmininkavo kun. dr. St. Valušaitis, 
parodydamas daug energijos bei su- 
manumo, Pinigai įteikti Balfo ižd. 
S. Trečiokui. 

e Vasario 16 gimnazija prieš Ka- 
lėdas iš Diepholzo persikčlė į Renn- 
hofą ties Mannheimu ir sausio 8 d. 
naujoje vietoje pradėjo darbą. Da- 
bartinis jos adresas: Litauisches Gim- 
nasium, (16) Lampertheim, (Hes- 
sen), Huettenfeld, Schloss Rennhof, 
Germany. Direktoriaus pranešimu 
gimnazijai ir šalpos darbui naudin- 
giau, jei gimnazijos išlaikymui au- 
kos siunčiamos pe» Ralfą, bet kas 

nori, gali siųsti ir tiesiai augščiau 
nurodytu adresu. 

e Australijos vyriausybės paskelb- 
tomis žiniomis, į tą kontinentą iki 
1952 m. atvyko iš Lietuvos kilę 
8,705 žmonės. 

e Australijos L. Kultūros Fondo 
visuotinis atstovų suvažiavimas įvyko 
pračjusiais metais gruodžio 29 d. 
Melbourne. Dalyvavo skyrių atsto- 
vai, Bendruomenės apylinkių pirmi- 
ninkai, meno atstovai. 


e Sausio 6 d. Chicagoje socialde- 
mckratai paminėjo prof, J. Kamins- 
ko 75'm. sukaktį. Pagrindinę paskai- 
tą turėjo dr. P. Grigaitis, kuris nu- 
švietė jubiliato nucpelnus socialde- 
mokratų partijai ir Lietuvos labui. 
Jubiliato veikla siekia caro laikus, 
kai jis įsijungė į revoliucinį judėji- 
mą. 1905 m. pirmininkavo Vilniaus 
Didžiajam Seimui. Atsikuriant Lietu- 
vai, jis griežtai stojo už visišką jos 
nepriklausomybę. 1918 m. padėjo sa- 
vo parašą jos paskelbimo akte. Pas- 
kui veikė Lietuvos seimucse. Po 1926 
m. perversmo politiniame gyvenime 
aktyviai nebegalėjo reikštis. Tuo lai- 
ku atsidavė profesūrai ir Kauno 
miesto tvarkymui, įvesdamas moder- 
nią kanalizaciją, Vokiečių okupaci- 
jos metu veikė rezistenciniame judė- 
jime. Jis buvo pirmasis Vliko pirmi- 
ninkas. 

o Gruodžio 18 d. Bostone pasibai- 
gė lietuvių skautų vadovams kursai. 
Geriausiai išlaikiusiems egzaminus 
įteiktos dcvanos. 

e Praėjusį rudenį Čikagoje Lietu- 
vių Auditorijoje įvykusioje parodoje 
dalyvavo šie dailininkai: Antanes 
Kairys, Bronius Murinas, Juozas 
Pautienius, H. Purvinš, Vlada Stan- 
čikaitė, Ignas Šlapelis. Buvo išstaty- 
ti 67 darbai. Paroda baigėsi sausio 
2 d. 

e Lapkričio 28 d. — gruodžio 12 
d. Mokslo ir Pramonės Muzėjuje Či- 
kagoje surengta lietuvių liaudies me- 
nc paroda. Parodą vertingais audi- 
niais parėmė Vincė Jonuškaitė. 

o Dail. M, šileikiui pernai suėjo 
60 m. amžiaus. Į Ameriką jis atvy- 
ko prieš 40 m. Tapybos studijas bai- 
gė Čikagos Meno institute 1923 m. 
Dalyvavo Amerikos dailininkų paro- 
dose. Yra gavęs premijų. Priklauso 
Illinois Dailininkų Draugijai. 

«e Ateitininkų Federacijos vyriau- 
siam vadui prof. S. Sužiedėliui per- 
nai suėjo 50 m. amžiaus. Dabar jis 
yra vyr. “Darbininko" redaktorius. 

e šiemet rugsėjo 4-5 dd. Čikagoje 
įvyksta ateitininkų kongresas. Jam 


rengti sudarytcs atitinkamos komi- 
sijos. 

e Kultūros Tarybos, kuri veikia 
prie Lietuvių Bendruomenės Čikago- 
je, į prezidiumą išrinkti prof. A. Var- 
nas, A, Rūkas, A. Nakas, D. Velička, 
V. Kasniūnas. Taryba rūpinasi teat- 
ro bei spaudos reikalais. 


e Lietuvos konsulatas Čikagoje 
persikėlė į naujas patalpas. Dabarti- 
nis jo adresas: 6147 S. Artesian Ave. 


e Toronte paskelbta spaudos tal- 
ka šūkiu: “Ne vieno lie- 
tuvio be lietuviško laikraščio"! Spau- 
dos darbuctojai lanko kiekvieną šei- 
mą ir kviečia užsisakyti bent vieną 
lietuvišką laikraštį ar žurnalą. Tal- 
kininkais yra organizacijos ir pavie- 
niai asmenys, Spaudos talkos Kkomi- 
teto pirm. yra Aug. Kuolas. Toronto 
lietuvių organizuotas žygis spaudos 
rlatinime bene bus pirmas mūsų išei- 
vijoje. 

e Amerikos Lietuvių R. Katalikų 
seimelis įvyko Brooklyne gruodžio 13 
d. Dalyvavo 28 draugijų atstovai — 
apie 100 žmonių. 

e Dail. A. Valeška Sioux City, 
Iowa, lietuvių šv. Kazimiero parapi- 
jos bažnyčiai padarė 25 vitražus. To- 
je parapijoje klebonauja kun. S. 
Morkūnas. 

e Detroito lietuviai Balfui prisiun- 
tė 5,000 dc1į surinktų rudenio vajaus 
metu. 

e Gruodžio 13 d. Apreiškimo para- 
pijos salėje New Yorko Liet. Daili- 
ninkų Sąjunga surengė apžvalginę 
parodą, kuri tęsėsi 2 savaites. Paro- 
doje dalyvavo šie dailininkai: B. Vil- 
kutaitytė-Gedvilienė, R. Ingilevičie- 
nė, Čč. Janušas, J. Juodis, A. Kašu- 
bienė, Pr. Lapė, T. Petraitis, R. Vie- 
sulas, J. Subačius, A. Vitkauskaitė- 
Merker, W. Vitkus. Buvo išstatyta 
59 darbai. 


e Kun. St. Yla pasitraukė iš ku- 
nigų žurnalo Lux Christi redakto- 
riaus pareigų. Naują redakcinį ko- 
lektyvą sudaro kun. dr. A. Baltinis, 
kun. A. Miciūnas, MIC, ir kun. S. 
Gaučas. 

o Chicagoje veikia lietuviams ži- 
noma organizacija “Žiburėlis", turįs 
savo tikslu mokslus einančio jaunimo 
šelpimą. Jis įsteigtas Felicijos Bort- 
kevičienės. Dabar pirmininkauja dr. 
A. Garmus. Vicepirm. yra M. Gudelis. 
Nario mokestis — 5 dol. metams. 


e Prancūzijoje, plečiantis nedarbui, 
iš įmonių pirmiausiai atleidžiami sve- 
timtaučiai. Jau nukentėjo ir nema- 
ža lietuvių. 

e Argentinoje sudaryta PLB Ar- 
gentinos krašto vadovybė ateinan- 
tiems dvejiems metams. Pirm, išrink- 
tas I. Padvalskis. 


„AUDAU SKIRIA LITERATŪROS PREMIJĄ 


Mėnesinis kultūros žurnalas “Aidai", leidžiamas TT. Pranciškonų, pamečiui skirs po vieną $500.00 premiją už 
premijos komisijos geriausiu pripažintą grožinės literatūros ir mokslo veikalą. šiuo skelbiama jos taisyklės: 

1. 1954 metais antrą kartą premija bus skiriama už grožinę literatūrą: poeziją, noveles, apysakas, romaną ar dramą. 

2. Už premijos komisijos geriausiu pripažintą veikalą skiriama premija nebus skaldoma tarp atskirų autorių. 

3. Premijos komisija vertins 1952-1953 m. pasirodžiusius viešumon grožinės literatūros kūrinius ir tais metais 
parašytus. bet dėl dabartinių sąlygų negalėjusius būti išspausdintais kūrinius tų autorių, kurie juos prisiųs 
komisijai. 

4. Eilėraščių rinkinys, skiriamas premijai, turi sudaryti nemažiau 32—48 puslapių knygą, jeigu ji būtų Išspaus- 
dinta. Novelių ar apysakų rinkinys turi būti nemažiau kaip 100 puslapių dydžio spausdintos knygos. 

5. Paskutinė data kūriniams įteikti 1954 metų kovo 1 d. Siųsti šiuo adresu: Ant. Vaičiulaitis, 85-64 144 St., 
Jamaica 35, N. Y. 


6. Premijuotą kūrinį, jei jis būtų parinktas iš viešumon dar nepasirodžiusių veikalų, autorius sutinka dalinai ar 
ištisai spausdinti per “Aidus". 


7. Premijos sprendėjų Komisiją sudaro: Leonardas Andriekus, Kazys Bradūnas, Juozas Brazaitis, Paulius Jurkus, 
Antanas Vaičiulaitis. 
Dina TU OZ I0S GL RN VAUSS 
filosofinė studija “Laisvė ir būtis“, ėjusi per “Aidus", dabar atspausdinta 
atskira knyga. 
S 1a mes veikale 
autorius moksliškai nagrinėja pagrindines Jasperso filosofijos tezes, krikš- 
čioniškoje šviesoje vertindamas jų teigiamas ir neigiamas puses. 
Knyga apima šiuos skyrius: 
Žinojimo prievarta ir tikėjimo laisvė, Laisvė ir pasaulis, Laisvė ir dievybė, 
Laisvė ir religija. 
Ji turi 150 pusl. ir kainuoja 2 dol. 
Knygą galima gauti “ Aidų" administracijoje 
Redaguoja— Antanas Vaičiulaitis Redakcijos adresas Antanas Vaičiulaitis | 
“ ; 85-64 144th St., Jamaica 35, N. Y. 

Redakcijos nariai — T. Leonardas Andriekus 


iliū ibhininko adresas — Telesforas Valius 
irnius, Alfonsas Nyka-Niliūnas | Daibinin 
* 5 Agla 84 Pine Crest Rd., Toronto, Ont., Canada 


MI 09 Telesforas Valis Administracijos adresas— Aidai, 


Leidžia— Tėvai Pranciškonai 680 Bushwick Ave., Brooklyn 21, N. V. 


DIENRASŠTIS —DRAUGAS: 


GERAI INFORMUOJA SAVO SKAITYTOJUS, APIMDAMAS 
VISA LIETUVIŲ RELIGINĮ BEI TAUTINĮ GYVENIMĄ 


DRAUGAS, 


pradėjęs eiti 1909 metais savaitraščiu, o 1916 metais tapęs dienraščiu, 
šiandien, kaip galingas švyturys, stovi mūsų kultūrinio ir politinio vei- 


kimo sargyboje. 


DRAUGAS 


turi korespondentus daugelyje kraštų ir didesniuose užsienio politikos 
centruose, išsamiai rašo apie viso pasaulio lietuvius. I kūltūros prieda 
sutelkęs įvairių sričių specialistus, jis kas savaitę gvildena mokslo, meno, 


literaturos klausimus. " 


DRAUGAS, 


kasmet skiria už romaną 1000 dol. premiją, skatindamas rašytojus 
į kūrybą. 


DRAUGAS, 


yra pigiausias lietuvių dienraštis pasaulyje. 


Jo metinė prenumerata: 


JAV ir Kanadoje — 8 dol. 
Čikagoje ir Ciceroj — 9 dol. 
Užsienyje — 11 dol. 


ADRESAS: 
2334 S. Oakley Ave. Chicago 8, III. 


